നിഷ ജോസ് കെ മാണിയെ കടന്നുപിടിക്കാന് ശ്രമിച്ച ആ രാഷ്ട്രീയ നേതാവിന്റെ മകന് ആരെന്നറിയേണ്ടേ? | KVARTHA: MALAYALAM NEWS | KERALA NEWS | KERALA VARTHA | ENTERTAINMENT മലയാളം വാര്‍ത്ത\nHome » Controversy » Kerala » Kerala Congress (m) » Kottayam » News » Politics » Trending » കേരള വാര്‍ത്ത » നിഷ ജോസ് കെ മാണിയെ കടന്നുപിടിക്കാന് ശ്രമിച്ച ആ രാഷ്ട്രീയ നേതാവിന്റെ മകന് ആരെന്നറിയേണ്ടേ?\nനിഷ ജോസ് കെ മാണിയെ കടന്നുപിടിക്കാന് ശ്രമിച്ച ആ രാഷ്ട്രീയ നേതാവിന്റെ മകന് ആരെന്നറിയേണ്ടേ?\nകോട്ടയം: (www.kvartha.com 16.03.2018) ട്രെയിന് യാത്രയ്ക്കിടെ പ്രമുഖ രാഷ്ട്രീയ നേതാവിന്റെ മകന് തന്നെ കടന്നു പിടിക്കാന് ശ്രമിച്ചതായുള്ള നിഷ ജോസ് മാണിയുടെ വെളിപ്പെടുത്തല് ഏറെ വിവാദം ഉണ്ടാക്കിയിരുന്നു. കഴിഞ്ഞദിവസം പ്രകാശനം ചെയ്ത ദി അതര് സൈഡ് ഓഫ് ദിസ് ലൈഫ് എന്ന തന്റെ ഇംഗ്ലീഷില് ഉള്ള പുസ്തകത്തിലാണ് നിഷ ഇക്കാര്യം വെളിപ്പെടുത്തിയിരിക്കുന്നത്. ഡിസി ബുക്‌സ് ആണ് പുസ്തകം പുറത്തിറക്കിയത്. കോട്ടയത്താണ് പുസ്തകം പ്രകാശനം ചെയ്തത്.\nഅപകടത്തെ തുടര്‍ന്ന് ചികിത്സയിലായിരുന്ന പിതാവിനെ സന്ദര്‍ശിക്കാന് പോകവെയാണ് പ്രമുഖ നേതാവിന്റെ മകന് കടന്നു പിടിക്കാന് ശ്രമിച്ചതെന്നാണ് നിഷ പുസ്തകത്തില് പറഞ്ഞിരിക്കുന്നത്. എന്നാല് എവിടെവച്ചാണ്, സംഭവം എന്ന് നിഷ ഇപ്പോള് തുറന്നുപറഞ്ഞിരിക്കയാണ്.\nകോട്ടയത്തെ ഒരു രാഷ്ട്രീയ നേതാവിന്റെ മെലിഞ്ഞ മകനാണ് ട്രെയിനില് തന്നോട് അപമര്യാദയായി പെരുമാറിയതെന്ന് നിഷ പറയുന്നു. ഇയാളുടെ അച്ഛന് മുന്‍പ് ഞങ്ങളുടെ മുന്നണിയിലായിരുന്നു. കേരളാകോണ്‍ഗ്രസ് അന്ന് യു.ഡി.എഫിന്റെ ഭാഗമായിരുന്നല്ലോ. അദ്ദേഹത്തെക്കുറിച്ച് കൂടുതല് പറയുന്നത് ശരിയല്ലെന്ന് പറഞ്ഞ നിഷ തനിക്ക് വിവാദങ്ങളില് താല്‍പ്പര്യമില്ലെന്നും അറിയിച്ചു.\nആരെയും വ്യക്തിഹത്യ ചെയ്യാനോ വിവാദത്തിനോ ഞാന് തയ്യാറല്ല. എന്നാല് സംഭവം സത്യമാണ്. എന്റെ അനുഭവം വായനക്കാരില് എത്തിക്കുക എന്നതാണ് എന്റെ ലക്ഷ്യം. ആരെയും ദ്രോഹിക്കുകയല്ലെന്നും നിഷ പറഞ്ഞു.\nവിവാദങ്ങള്‍ക്കില്ലെന്നും ഒരു സ്ത്രീയെന്ന നിലയില് തനിക്കും ദുരനുഭവമുണ്ടായിട്ടുണ്ടെന്ന് അറിയിക്കുകയായിരുന്നു ലക്ഷ്യമെന്നും നിഷാ ജോസ് പറഞ്ഞു. മാധ്യമങ്ങള് പല കഥകളും മെനയുകയാണ്. ആരേയും വ്യക്തിഹത്യ ചെയ്യാന് ഞാന് ആഗ്രഹിക്കുന്നില്ല.\nമീ ടൂ കാമ്പെയിന്റെ ഭാഗമായാണ് താന് ഈ സംഭവം പുസ്തകത്തില് ചേര്‍ത്തത്. ദുരനുഭവം ഉണ്ടാകുന്ന നിരവധി സ്ത്രീകള് തങ്ങളുടെ അനുഭവം പങ്കുവെയ്ക്കുന്നതായി ഇപ്പോള് കാണുന്നുണ്ട്. പല സംഭവങ്ങളും എന്നോട് പറഞ്ഞിട്ടുമുണ്ട്. ജനപ്രതിനിധിയുടെ ഭാര്യയായ എനിക്കും ഇത്തരമൊരു ദുരനുഭവം ഉണ്ടായി. അപ്പോള് സാധരണക്കാരുടെ അവസ്ഥ പറയണോ എന്നും നിഷ ചോദിക്കുന്നു.\nട്രെയിനില് നടന്ന സംഭവത്തെ കുറിച്ച് നിഷ വിവരിക്കുന്നത് ഇങ്ങനെയാണ്;\nതിരുവനന്തപുരത്ത് നിന്ന് കോട്ടയത്തേയ്ക്കുള്ള യാത്രയിലാണ് സംഭവം. രാത്രി ഏതാണ്ട് ഒമ്പത് മണിയായപ്പോഴാണ് ഞാന് റെയില്‍വേ സ്‌റ്റേഷനിലെത്തിയത്. ട്രെയിന് വരുന്നതിനായി കാത്ത് പ്ലാറ്റ് ഫോമിന്റെ ബഞ്ചിലിരുന്നപ്പോള് ഒരു യുവാവ് അടുത്തുവന്നു സ്വയം പരിചയപ്പെടുത്തി. രാഷ്ട്രീയത്തിലെ മുതിര്‍ന്ന നേതാവായ അദ്ദേഹത്തിന്റെ അച്ഛനെ അറിയുമോയെന്ന് ചോദിച്ചുകൊണ്ടായിരുന്നു പരിചയപ്പെടല്.\nട്രെയിന് വരുന്നതുവരെ അയാള് സംസാരിച്ചു കൊണ്ടിരുന്നു. എനിക്ക് ആയാളുടെ സംസാരം അരോജകമായി തോന്നി. ട്രെയിന് വന്നതോടെ രക്ഷപ്പെട്ടെന്ന് കരുതിയെങ്കിലും അതുണ്ടായില്ല. അയാള് എന്റെ സീറ്റിനോട് ചേര്‍ന്ന് വന്നിരുന്നു. ഇതിനിടെ അവിചാരിതമായിട്ടെന്നവണ്ണം അയാള് പലവട്ടം കാലുകളില് തൊട്ടു. അവിചാരിതമായും അല്ലാതെയും ഒരാള് സ്പര്‍ശിക്കുന്നത് എനിക്ക് നന്നായി തിരിച്ചറിയാന് കഴിയും. ഒടുവില് ഞാന് അയാളോട് ഇറങ്ങി പോകാന് ആവശ്യപ്പെടുകയായിരുന്നു എന്ന് നിഷ പറയുന്നു.\nതാഴത്തെ സൈഡ് ബര്‍ത്തിലായിരുന്നു ഞാന് ഇരുന്നിരുന്നത്. അയാളും എന്റെ അടുത്തിരുന്നു. ഞാന് ക്ഷീണം കാരണം ഉറങ്ങാന് ഭാവിച്ചു. എന്നാല് പ്‌ളാറ്റ് ഫോമില് കണ്ട ആ മാന്യദേഹത്തിന് മറ്റ് ഉദ്ദേശങ്ങളായിരുന്നു. ഞാന് പരമാവധി അകലം പാലിക്കാന് ശ്രദ്ധിച്ചു. അത്രത്തോളം എനിക്ക് അസ്വസ്ഥതയായിരുന്നു. അപകടത്തെ തുടര്‍ന്ന് ആശുപത്രിയിലായ അമ്മായിയച്ഛനെ കാണാന്‍പോയ കാര്യങ്ങള് അയാള് പറഞ്ഞു.\nഅതിരാവിലെ ആലപ്പുഴയില് പോകണമെന്ന് പറഞ്ഞ് ഞാന് കോട്ടുവായിട്ട് ഉറക്കത്തിന്റെ സൂചനകള് നല്‍കിയെങ്കിലും അയാള് സംസാരം നിറുത്തിയില്ല. ഇയാളുടെ നല്ലസ്വഭാവത്തെക്കുറിച്ച് പലരും എന്നോട് പറഞ്ഞിട്ടുള്ളതും ഇയാളെ അടുപ്പിക്കരുതെന്ന് മുന്നറിയിപ്പ് നല്‍കിയിട്ടുള്ളതുമെല്ലാം എന്റെ മനസ്സിലോടിയെത്തി.\nഒടുവില് നിവൃത്തിയില്ലാതെ ടി.ടി.ആറിനെ കണ്ട് ഈ ദുരവസ്ഥയില് നിന്ന് എങ്ങനെയെങ്കിലും രക്ഷിക്കണമെന്ന് അപേക്ഷിച്ചു. അയാളുടെ അച്ഛന് രാഷ്ട്രീയക്കാരനായതിനാല് ഇടപെടാന് പേടിയാണെന്നു പറഞ്ഞ് ടി.ടി.ആര് ഒഴിഞ്ഞുമാറി. തിരികെ ബര്‍ത്തില് എത്തി. ഷാള്‍കൊണ്ട് തലമറച്ചു. വസ്ത്രങ്ങള് പരമാവധി വലിച്ചുവച്ച് കാല് രണ്ടും മടക്കി സീറ്റില് വച്ച് മുട്ടില് കൈകള് ചേര്‍ത്തുപിടിച്ച് ഞാന് ഇരുന്നു. ഉറങ്ങാന് ശ്രമിക്കവെ മാന്യന്റെ കൈകള് അറിയാതെയെന്നപോല എന്റെ പാദങ്ങളില് തൊട്ടു. ഇരിപ്പുവശം മാറ്റാനെന്ന വ്യാജേന പിന്നെയും മൂന്നോ നാലോ തവണ അതാവര്‍ത്തിച്ചു.\nഎനിക്ക് എന്റെ സ്വാതന്ത്ര്യം ഹനിക്കപ്പെട്ടതായി തോന്നി. ഇന്ന് ഉറക്കമില്ലാത്ത രാത്രിയാണെന്നും അയാള് ലക്ഷ്മണരേഖ ഭേദിക്കുമെന്നും എനിക്ക് ഉറപ്പുണ്ടായിരുന്നു. പെട്ടെന്ന് ഞാന് ചാടി എണീറ്റ് ഇവിടം വിട്ടു പോകാന് ആവശ്യപ്പെട്ടുവെന്നും നിഷ പറയുന്നു.\nഎന്നാല് അന്ന് പ്രതികരിക്കാത്തത് എന്തുകൊണ്ടാണെന്ന ചോദ്യത്തിന് നിഷയുടെ മറുപടി ഇങ്ങനെയായിരുന്നു;\nപ്രശ്‌നങ്ങളുണ്ടാക്കി വീട്ടിലെ സമാധാനവും സന്തോഷവും കളയാന് ആഗ്രഹിക്കുന്നവളല്ല ഞാന്. അന്ന് എനിക്ക് അങ്ങനെയാണ് തോന്നിയത്. ടി.ടി.ആറിനോട് പരാതിപ്പെട്ടെങ്കിലും നടപടി ഉണ്ടായില്ല. പിന്നെ ചിന്തിച്ചപ്പോള് ഇതിനെ തുടര്‍ന്നുണ്ടാകുന്ന പ്രശ്‌നങ്ങള് മന:സമാധാനം തകര്‍ക്കുമെന്ന് തോന്നി. അതുകൊണ്ടാണ് കൂടുതല് പ്രതികരിക്കാത്തതെന്നും നിഷ പറയുന്നു.\nഭര്‍ത്താവായ ജോസ് കെ. മാണിക്കെതിരെയും ഭര്‍തൃപിതാവ് കെ.എം. മാണിക്കെതിരെയും വ്യക്തിപരമായ അധിക്ഷേപങ്ങള് നടത്തിയവരെക്കുറിച്ചും പുസ്തകത്തില് പരാമര്‍ശമുണ്ട്. സോളാര് കേസില് ഭര്‍ത്താവിന്റെ പേര് വലിച്ചിഴച്ചത് ശത്രുവായ അയല്‍ക്കാരനാണെന്നും പുസ്തകത്തില് പറയുന്നു.\n'നമ്മുടെ നായകന്', 'അയല്‍ക്കാരനായ ശത്രു', 'ചിലര്' തുടങ്ങിയ വാക്കുകളിലൂടെയാണ് നിഷ ഇക്കാര്യങ്ങള് പറയുന്നതെങ്കിലും വായനക്കാര്‍ക്ക് അല്‍പ്പം ആലോചിച്ചാല് ഈ വ്യക്തികളില് എത്തിച്ചേരാവുന്നതേയുള്ളൂ. പുസ്തക രചയിതാവിന്റെ ഉന്നവും ഒരു പക്ഷെ, ഇതുതന്നെയാവും.\nKeywords: Kottayam MP's wife reveals in memoir she was abused by politician’s son, Kottayam, News, Trending,Controversy, Politics, Kerala Congress (m), Kerala.\nTopics: Controversy Kerala Kerala Congress (m) Kottayam News Politics Trending കേരള വാര്‍ത്ത


മുന്നിലും പിന്നിലുമായി ആറു കാമറകളുമായി 'ഹോണർ മാജിക്ക്'!\n3 Nov 2018 6:31 AM GMT\nമൂന്നു പിൻ കാമറയും മൂന്നു മുൻ കാമറയും ഇൻ-ഡിസ്‌പ്ലേ ഫിംഗർപ്രിൻറ് സെൻസറുമായി ഹുവായ് യുടെ ഏറ്റവും പുതിയ സ്മാർട്ട്ഫോൺ മോഡലായ ഹോണർ മാജിക്ക്2വിപണിയിലെത്തി. ബീജിംഗിൽ നടന്ന ചടങ്ങിലാണ് മോഡലിനെ ഔദ്യോഗികമായി കമ്പനി പുറത്തിറക്കിയത്. ഹൈസിലിക്കൺ കിരിൻ 980 ചിപ്പ് സെറ്റാണ് മോഡലിൽ ഉപയോഗിച്ചിരിക്കുന്നത്. 6.39 ഇഞ്ചിൻറെ അമോലെഡ് ഡിസ്‌പ്ലേയാണ് ഫോണിലുള്ളത്. 40 വാട്ടിൻറെ അതിവേഗ ചാർജിംഗ് ശേഷിയാണ് എടുത്തുപറയേണ്ട മറ്റൊരു പ്രത്യേകത.\n3ഡി ഫേസ് അൺലോക്കിംഗ് സംവിധാനം ഫോണിനെ വ്യത്യസ്തനാക്കുന്നു. ആർട്ടിഫിഷ്യൽ ഇൻറലിജൻസ് സാങ്കേതികവിദ്യ പരമാവധി ഉപയോഗപ്പെടുത്തിയിട്ടുണ്ട്. 8 ജി.ബി റാം ശേഷി വരെയുള്ള മൂന്നു മോഡലുകളിലായാണ് മാജിക്ക്2വിനെ ഹോണർ പുറത്തിറക്കിയിരിക്കുന്നത്. വിപണി വില അൽപ്പം കൂടുതലാണെങ്കിലും സവിശേഷതകളുടെ കാര്യത്തിൽ വിട്ടുവീഴ്ച ചെയ്തിട്ടില്ല. വിലയും മറ്റ് അത്യുഗ്രൻ സവിശേഷതകളും ചുവടെ.\nഡ്യുവൽ സിം മോഡലായ മാജിക്ക്2ആൻഡ്രോയിഡിൻറെ ഏറ്റവും പുതിയ ഓപ്പറേറ്റിംഗ് സിസ്റ്റമായ 9.0 പൈ അധിഷ്ഠിതമായാണ് പ്രവർത്തിക്കുന്നത്. 6.39 ഇഞ്ച് ഫുൾ എച്ച്.ഡി അമോലെഡ് ഡിസ്പ്ലേയാണ് ഫോണിൽ ഉപയോഗിച്ചിരിക്കുന്നത്. 1080X2340 പിക്സൽസാണ് റെസലൂഷൻ. 91.5 ശതമാനമാണ് സ്ക്രീൻ ടു ബോഡി റേഷ്യോ. 2.6 ജിഗാഹെർട്സ് പ്രോസസ്സിംഗ് ശേഷി ഫോണിന് സ്പീഡ് നൽകുന്നുണ്ട്. 3,600 മില്ലി ആംപയറിൻറേതാണ് ബാറ്ററി ശേഷി.\nപിന്നിൽ മൂന്നു കാമറകളാണുള്ളത്. 16,16,24 മെഗാപിക്സലുകളുടേതാണ് ഇവ. അത്യുഗ്രൻ വ്യൂവിംഗ് ആംഗിളും ക്വീളിറ്റിയും ഈ കാമറയുടെ പ്രത്യകതയാണ്. കൂടാതെ സിംഗിൾ എൽ.ഇ.ഡി ഫ്ലാഷുമുണ്ട്. മുന്നിൽ ഉപയോഗിച്ചിരിക്കുന്നതും മൂന്നു കാമറകൾ തന്നെയാണ്. അത്യുഗ്രൻ സെൽഫികൾക്കായി തന്നെയാണ് ഇവയുടെ രൂപകൽപ്പന. മുൻ കാമറയിൽ ഫ്ലിപ്പിംഗ് സംവിധാനമുണ്ട്. 3ഡി ഫേസ് അൺലോക്കിംഗ് ഉൾപ്പടെ ആർട്ടിഫിഷ്യൽ ഇൻറലിജൻസിംഗും പരമാവധി പ്രയോജനപ്പെടുത്തിയിരിക്കുന്നു.\n6 ജി.ബി റാം – 40,300 രൂപ\n8 ജി.ബി റാം – 45,600 രൂപ\n3d face unlock best smartphone in the market honor honor india honor magic2tripple camera phones


മോഡി സര്‍ക്കാര് നഗ്നമായ സ്വേച്ഛാധിപത്യത്തിലേക്ക്\nഡൊണാള്‍ഡ് ട്രംപ് അമേരിക്കയുടെ പ്രസിഡന്‍റായിരുന്ന കാലത്ത് ഏത് കടന്നാക്രമണത്തിനും മുട്ടാപ്പോക്കിനും ജനാധിപത്യാവകാശ നിഷേധത്തിനും അവിടെയും ട്രംപിനെ അനുകൂലിക്കുന്ന ഭരണാധികാരികളുടെ നാടുകളിലുമുള്ള മാധ്യമങ്ങള് പൊതുവില് പിന്തുണ നല്‍കിയിരുന്നു. അവരെ വെള്ളപൂശി കാണിക്കാന് ശ്രമിച്ചിരുന്നു. എന്നാല്, അമേരിക്കയില് അത് എല്ലാ ജനാധിപത്യ സീമകളും ലംഘിച്ച് കറുത്തവരെയും വെള്ളക്കാരല്ലാത്ത ആരെയും പൊലീസ് ആക്രമിച്ച് കൊന്നൊടുക്കുന്ന സ്ഥിതി ഉണ്ടായപ്പോള് പൊതുജനാഭിപ്രായം എതിരായി. അതിന്‍റെ കൊടുങ്കാറ്റില് ട്രംപ് പറന്നുപോയി. പിടിച്ചുനില്‍ക്കാനുള്ള ട്രംപിന്‍റെ എല്ലാ നീക്കങ്ങളും പാഴായി. ട്രംപിസം അമേരിക്കയില് ഇപ്പോഴും നിലനില്‍ക്കുന്നുണ്ടെങ്കിലും അത് ശരിയല്ല എന്ന് റിപ്പബ്ലിക്കന് പാര്‍ടിയുടെ നേതാക്കള് തന്നെ തുറന്നു പറയുന്ന സ്ഥിതി ഉണ്ടായി.\nട്രംപ് മാറി ബൈഡന് പ്രസിഡന്‍റായതോടെ ഐക്യരാഷ്ട്രസഭയോട് അമേരിക്ക പുലര്‍ത്തിയ അസ്പൃശ്യത മാറി. അതിന്‍റെയും ലോകാരോഗ്യ സംഘടനയുടെയും മറ്റും പ്രവര്‍ത്തനങ്ങളില് അമേരിക്ക പങ്കാളിയായി. ലോകത്താകെ ജനാധിപത്യത്തിനും അതിന്‍റെ മൂല്യങ്ങള്‍ക്കും എതിരായി ശക്തമായിരുന്ന മാധ്യമ ആക്രോശങ്ങള് കുറച്ചൊക്കെ അടങ്ങിയിട്ടുണ്ട്. ഇത് ഇത്രയും പരാമര്‍ശിക്കാന് കാരണം ട്രംപിന്‍റെ ഏറ്റവും വലിയ ശിങ്കിടികളില് ഒരാളായ നരേന്ദ്രമോഡി ഭരിക്കുന്ന ഇന്ത്യയില് ലോകമാകെ ജനാധിപത്യത്തിനും അതിന്‍റെ മൂല്യസംരക്ഷണത്തിനും അനുകൂലമായി വന്നുകൊണ്ടിരിക്കുന്ന മാറ്റങ്ങളെ കണ്ടറിഞ്ഞ് അതിന് അനുകൂലമായി നിലപാടു മാറ്റാന് മോഡി വാഴ്ച തയ്യാറല്ലാത്തതുകൊണ്ടാണ്.\nകൃഷിക്കാരുടെ നിലനില്‍പ്പുതന്നെ അപകടപ്പെടുത്തുന്നതാണ് മോഡി സര്‍ക്കാര് കഴിഞ്ഞ വര്‍ഷം കോര്‍പറേറ്റ് ഭീമന്മാരുടെ ഇച്ഛാനുസരണം (കോണ്‍ഗ്രസിന്‍റെ മൗനാനുവാദത്തോടെ) കൊണ്ടുവന്ന ഭേദഗതി നിയമങ്ങള്. അതിനെതിരെ കൃഷിക്കാര് ഡല്‍ഹി കേന്ദ്രീകരിച്ചു നടത്തിക്കൊണ്ടിരിക്കുന്ന സമരം മൂന്നു മാസത്തോളമായി തുടര്‍ന്നുവരുന്നു. അതിന്‍റെ ഊക്കു കുറയുകയല്ല, വര്‍ധിച്ചു വരികയാണ്-ആഗോളതലത്തില് തന്നെ ഏറ്റവും അധികം ജനപിന്തുണയുള്ള ആ സമരത്തിനു നാനാരാജ്യങ്ങളില് പിന്തുണ ഏറിവരികയാണ്. പുതിയ തലമുറയില് നിന്ന് അതിനു ലഭിക്കുന്ന പിന്തുണ വളരെ ശ്രദ്ധേയമാണ്.\nസ്വീഡനിലെ സ്കൂള് വിദ്യാര്‍ഥിയായ ഗ്രേറ്റതുന്‍ബെര്‍ഗ് നല്‍കിയ പിന്തുണയോടെ ഈ സമരത്തിന് മുമ്പു ലഭിച്ചതിലും വലിയ ആഗോള പ്രചാരം ലഭിച്ചിട്ടുണ്ട്. പരിസ്ഥിതി സംരക്ഷണത്തിനു എല്ലാ രാജ്യങ്ങളും മുന്‍ഗണന നല്‍കണം എന്ന് ഐക്യരാഷ്ട്രസഭയോട് അഭ്യര്‍ഥിക്കാന് അമേരിക്കയില് ചെന്നഗ്രേറ്റ അന്നത്തെ അമേരിക്കന് പ്രസിഡന്‍റ് ട്രംപുമായി ഏറ്റുമുട്ടിയതോടെ ലോകപ്രശസ്തയായി. അവരുടെ പ്രതിഷേധ പ്രകടനവുമായി സഹകരിച്ചതിനു ബംഗളൂരിലെയും ദിഷ രവി മുംബൈയിലെ നിഖിത ജേക്കബ്, ശന്തനു മുലുക്ക് എന്നീ യുവതീ യുവാക്കളെയും യുഎപിഎ ചുമത്തി അറസ്റ്റ് ചെയ്യാന് ഡല്‍ഹി പൊലീസ് ഒരുമ്പെട്ടു. ദിഷയെ പിടികൂടി ഡല്‍ഹിയിലേക്കു കൊണ്ടുപോയി. മുംബൈ ഹൈക്കോടതി ജാമ്യം അനുവദിച്ചിനാല് മറ്റു രണ്ടു പേരെ അറസ്റ്റ് ചെയ്തിട്ടില്ല.\nഇവര് ഒരു ടൂള്‍ക്കിറ്റുണ്ടാക്കി ഗ്രേറ്റക്ക് കൈമാറി എന്നാണ് കേസ്. പഴങ്കഥയിലെ ചെന്നായ ആട്ടിന്‍കുട്ടിയുടെ മേല് ചാടി വീഴാന് പറഞ്ഞ ന്യായത്തേക്കാള് ദുര്‍ബലമാണ് ഡല്‍ഹി പൊലീസിന്‍റെ ന്യായം. പ്രശ്നം ഡല്‍ഹി പൊലീസല്ല. അതിനെ വേട്ടനായയെപ്പോലെ അഴിച്ചുവിടുന്ന കേന്ദ്ര സര്‍ക്കാര് എന്ന യജമാനനാണ്. മോഡി സര്‍ക്കാരിനു കൃഷിക്കാരുടെ പ്രശ്നത്തിനു പരിഹാരം കാണാന് കഴിയുന്നില്ല. കൃഷിയെ ആശ്രയിച്ചു ജീവിക്കുന്നവരാണ് ഇന്ത്യയിലെ കോടിക്കണക്കിനു കര്‍ഷക കുടുംബങ്ങള്. അവരുടെ വായില് മണ്ണിട്ട് വ്യവസായ - സേവനമേഖലകള്‍ക്കു പുറമെ കാര്‍ഷികമേഖലയും കോര്‍പറേറ്റുകള്‍ക്ക് വിട്ടുകൊടുക്കാന് ലക്ഷ്യമിട്ടാണ് മോഡി സര്‍ക്കാര് നിയമങ്ങള് ഭേദഗതി ചെയ്തത്. ആ ഭേദഗതി പിന്‍വലിക്കണം എന്നാണ് കര്‍ഷകരുടെ ആവശ്യം. അല്ലെങ്കില് അവര് ഉന്നയിക്കുന്ന അവരുടെ അസ്തിത്വപ്രശ്നത്തിനു സര്‍ക്കാര് പരിഹാരം കാണണം. ഇതാണ് സമരത്തിന്‍റെ കേന്ദ്ര പ്രശ്നം.\nകൃഷി ജനങ്ങള്‍ക്ക് ആവശ്യമായ ഭക്ഷ്യവസ്തുക്കള് ഉല്‍പ്പാദിപ്പിക്കുന്നതിനു പുറമെ പരിസ്ഥിതി സംരക്ഷണപരമായ പങ്കുകൂടി അതിനുണ്ട് എന്നും അക്കാര്യം കൂടി കണക്കിലെടുത്താകണം ഈ പ്രശ്നത്തില് പരിഹാരം തേടേണ്ടത് എന്നുമാണ് ഗ്രേറ്റ തുന്‍ബെര്‍ഗിന്‍റെ വാദം. അതിനോട് യോജിക്കുന്നവരാണ് ദിഷയും നിഖിതയും ശന്തനും ഉള്‍പ്പെടെ സമരത്തെ പിന്താങ്ങുന്ന യുവാക്കള്. കര്‍ഷക സമരത്തെ ഇന്ത്യയിലെ ബിജെപിയും കോണ്‍ഗ്രസ്സും ഒഴികെയുള്ള മിക്ക രാഷ്ട്രീയ പാര്‍ടികളും മിക്ക തൊഴില് സംഘടനകളും ജീവനക്കാര്, യുവാക്കള്, സ്ത്രീകള് മുതലായവരുടെ സംഘടനകളും പിന്താങ്ങുന്നു; അതിനെ പ്രചരിപ്പിക്കുന്നു.\nഈ പശ്ചാത്തലത്തിലാണ് ദിഷ, നിഖിത, ശന്തനു തുടങ്ങിയവര്‍ക്കെതിരെ കരിനിയമം അനുസരിച്ച് അറസ്റ്റ് ചെയ്ത് കേസെടുക്കാനുള്ള മോഡി സര്‍ക്കാരിന്‍റെ നീക്കം. അത് മൂന്നുവര്‍ഷം മുമ്പ് ഭീമാകോറേഗാവ് കേസില് ദളിതരെയും അവരുടെ പ്രസ്ഥാനത്തെയും വിവിധ തരത്തില് സഹായിക്കുന്ന എഴുത്തുകാര്, സാമൂഹ്യ-സാംസ്കാരിക നേതാക്കള് എന്നിവരെയും ഇതുപോലുള്ള കരിനിയമ പ്രകാരം അറസ്റ്റ് ചെയ്ത് വര്‍ഷങ്ങളായി വിചാരണ കൂടാതെ തടവിലാക്കിയ കീഴ്വഴക്കം അനുസരിച്ചാണ്. അതിന്‍റെ ലക്ഷ്യം വളരെ പ്രകടമാണ്. അല്ലെങ്കില് എണ്‍പതു കഴിഞ്ഞ വരവരറാവുവിനെയും സ്റ്റാന് സ്വാമിയെയും പോലെ ഗുരുതരമായ ആരോഗ്യപ്രശ്നമുള്ളവരെ ദീര്‍ഘകാലം തടവില് പാര്‍പ്പിച്ചതിന്‍റെ യുക്തി എന്താണ്? അതില് അടങ്ങിയ പ്രശ്നം ദളിതര്, ആദിവാസികള്, ന്യൂനപക്ഷങ്ങള്, സ്ത്രീകള് മുതലായ ജനവിഭാഗങ്ങളോട് മനുസ്മൃതിയാണ് ഭരണഘടനയെന്ന് ഉറച്ചുവിശ്വസിക്കുന്ന സംഘപരിവാരത്തിന്‍റെ വികൃതസാമൂഹ്യവീക്ഷണമാണ്.\nമറ്റൊന്നുകൂടിയുണ്ട്. സ്വേച്ഛാധിപതികള്‍ക്ക് തങ്ങളുടെ സ്വരം, നിറം, ചിന്താഗതി, തീരുമാനങ്ങള്, വിശ്വാസം ഇവയോടു മാത്രമേ ബഹുമാനമുള്ളൂ. നാനാത്വത്തിലെ ഏകത്വം, വ്യത്യസ്ത വീക്ഷണങ്ങളോടുള്ള സഹിഷ്ണുത, വസുധൈവ കുടുംബകം, സമസൃഷ്ടി സ്നേഹം മുതലായി വിവേകാനന്ദനും മറ്റും ഉയര്‍ത്തിപ്പിടിച്ച ഭാരതീയചിന്തയുടെ വിവിധങ്ങളായ കാഴ്ചപ്പാടുകളോട് സമഭാവനയില്ല. അതിലേറെ പ്രകടമാകുന്നത് ഇതാണ്: ഇന്ത്യയിലെ ജനകോടികള് പതിറ്റാണ്ടുകള് ത്യാഗോജ്വലമായ സമരം ചെയ്ത് ലോകത്തിലെ ഏറ്റവും വലിയ സായുധശക്തിയോട് നിരായുധമായി പോരാടി നേടി സ്ഥാപിച്ച ഇന്ത്യാ റിപ്പബ്ലിക്കിന്‍റെ അടിസ്ഥാന കാഴ്ചപ്പാടുകളോട്, ഭരണഘടനാമൂല്യങ്ങളോട് അവര്‍ക്ക് സ്നേഹാദരങ്ങളില്ല എന്ന വസ്തുത. അവയെ കാത്തുരക്ഷിക്കണം എന്ന ബോധമില്ല. അവയെ എത്രയും വേഗം തച്ചുതകര്‍ത്ത് നാനാതരം വിവേചനങ്ങളിലും അസമത്വത്തിലും അക്രമത്തിലും അധിഷ്ഠിതമായ ഹിന്ദുത്വ രാഷ്ട്രം സ്ഥാപിക്കണം എന്ന ഭ്രാന്തമായ ചിന്തയേ ഉള്ളൂ. ആ ചിന്തയുടെ ഒരു നാവാണല്ലോ കഴിഞ്ഞ ദിവസം ബിജെപിയുടെ ത്രിപുര മുഖ്യമന്ത്രി മൊഴിഞ്ഞത്: നോപ്പാളിലും ശ്രീലങ്കയിലും കാവിക്കൊടി പാറിക്കണമെന്ന്.\nഇത് പ്രാചീനവും നവീനവുമായ എല്ലാ ഇന്ത്യന് ചിന്തകളുടെയും നിരാകരണമാണ്. ഭ്രാന്തമായ അധികാരമോഹത്തിന്‍െറ തിരത്തള്ളലാണ്. അങ്ങനെ ഭ്രാന്തുള്ളതുകൊണ്ടാണ് നമ്മുടെ യുവതീ യുവാക്കള് സര്‍ക്കാരിന്‍റെ തീരുമാനത്തിനെതിരെ പ്രചരണം നടത്തുമ്പോള് അവര് പറയുന്നതിലെ യുക്തി എന്ത് എന്നു പരിശോധിക്കുന്നതിനു പകരം അവരെ കാരാഗൃഹത്തിലടച്ച് അവരെ നിശ്ശബ്ദരാക്കാന്, അങ്ങനെ അവര് ഉന്നയിക്കുന്ന വാദഗതിയെ അമര്‍ച്ച ചെയ്യാന് വെമ്പുന്നത്. ഇത് സകല സീമകളും ഭേദിച്ചുള്ള ജനാധിപത്യ അവകാശത്തിന്‍റെയും അഭിപ്രായ പ്രകടന സ്വാതന്ത്ര്യത്തിന്‍റെയും നിഷേധമാണ്. സ്വാതന്ത്ര്യസമരവും ഭരണഘടനയും ഉദ്ഘോഷിക്കുന്ന സ്വാതന്ത്ര്യം, സമത്വം, സാഹോദര്യം, നീതി, മതനിരപേക്ഷത എന്നീ മൂല്യങ്ങളുടെ നിരാസമാണ്. ഈ നീക്കത്തിനെതിരെ, അമിതാധികാര പ്രവണതയ്ക്കെതിരെ ബഹുജന മനസ്സാക്ഷി ഉണരേണ്ടതുണ്ട്, ഉയരേണ്ടതുണ്ട്. അതുവഴി കര്‍ഷകരോട് നീതി ചെയ്യാന് മോഡി സര്‍ക്കാരിനെ നിര്‍ബന്ധിതമാക്കേണ്ടതുമുണ്ട്.•


Dhanush appears before Madras High Court-മകനാണെന്ന ദമ്പതികളുടെ അവകാശവാദം; ധനുഷ് കോടതിയിൽ ഹാജരായി\nമകനാണെന്ന ദമ്പതികളുടെ അവകാശവാദം; ധനുഷ് കോടതിയിൽ ഹാജരായി\nImage courtesy: ramchandran1983\nഅമ്മ വിജയലക്ഷ്‌മിക്ക് ഒപ്പമാണ് നടൻ കോടതിയിൽ എത്തിയത്.\nചെന്നൈ: നടൻ ധനുഷ് തങ്ങളുടെ മകനാണെന്ന് അവകാശപ്പെട്ട് ദമ്പതികൾ നൽകിയ പരാതിയിന്മേൽ മദ്രാസ് ഹൈക്കോടതിയിൽ തെളിവെടുപ്പ് നടന്നു. ഇതിനായി നടൻ നേരിട്ട് മദ്രാസ് ഹൈക്കോടതിയുടെ മധുര ബെഞ്ചിന് മുന്നിൽ അടയാള പരിശോധനയ്‌ക്ക് ഹാജരായി. അമ്മ വിജയലക്ഷ്‌മിക്ക് ഒപ്പമാണ് നടൻ കോടതിയിൽ എത്തിയത്.\nമധുര ജില്ലയിലെ മേലൂരിനടുത്തു മാലംപട്ടയിലുള്ള കതിരേശന്- മീനാക്ഷി ദമ്പതികളാണ് ധനുഷ് തങ്ങളുടെ മകനാണെന്ന അവകാശവാദമുന്നയിച്ച് രംഗത്ത് വന്നത്. ധനുഷ് തങ്ങളുടെ മൂന്നാമത്തെ മകനാണെന്നും കുട്ടിക്കാലത്ത് നാടുവിട്ട് പോയതാണെന്നുമാണ് ദമ്പതികളുടെ അവകാശവാദം.\nധനുഷ് തങ്ങളുടെ മകനാണെന്ന് വ്യക്തമാക്കുന്ന തെളിവുകൾ ഉണ്ടെന്നാണ് ദമ്പതികൾ പറഞ്ഞിരുന്നത്. ആവശ്യമെങ്കിൽ ഡിഎൻഎ ടെസ്റ്റ് നടത്താനും തയാറാണെന്നാണ് ദന്പതികൾ കോടതിയിൽ അറിയിച്ചിരിക്കുന്നത്. അവകാശവാദം തെളിയിക്കാനായി കോടതി യഥാർഥ സ്കൂൾ രേഖകൾ ഹാജരാക്കാൻ ദമ്പതികളോട് ആവശ്യപ്പെട്ടിരുന്നു.\nഅതേസമയം, ദമ്പതികളുടെ പരാതി വ്യാജമാണെന്ന് ചൂണ്ടിക്കാണിച്ച് ധനുഷ് കോടതിയിൽ മറ്റൊരു പരാതി സമർപ്പിച്ചിട്ടുണ്ട്. കോടതി നിർദേശമനുസരിച്ച് കഴിഞ്ഞ ദിവസം ഇരു കൂട്ടരും സ്കൂൾ സർട്ടിഫിക്കറ്റിന്റെ കോപ്പി സമർപ്പിച്ചിരുന്നു. ദമ്പതികൾ സമർപ്പിച്ച രേഖയിലെ അടയാളങ്ങളും ധനുഷിന്റേതും ഒത്തു നോക്കാനായാണ് ഇന്ന് കോടതിയിൽ ഹാജരാകാൻ പറഞ്ഞത്.\nറവന്യൂ ധനകമ്മി കുറഞ്ഞു, റവന്യൂ വരുമാനത്തിൽ 19 ശതമാനം വർധന: സിഎജി റിപ്പോർട്ട്\nധനുഷിന്റെ ‘മാരി 2’ ഫസ്റ്റ് ലുക്ക്\n‘വട ചെന്നൈ’: കഥയ്ക്കു മുൻപുള്ള കഥയുമായി വെട്രിമാരൻ\nഓട്ടോ ഡ്രൈവറായി സായി പല്ലവി; ചിത്രങ്ങൾ കാണാം\nഷാരൂഖിന്റെ ‘സീറോ’ ട്രെയിലറിന് ആമിറിന്റെ പച്ചക്കൊടി\nടൊവിനോയുടെ തമിഴ് കേള്‍ക്കാന് കാത്തിരിക്കുന്നുവെന്ന് ധനുഷിന്റെ വണ്ടര്‍ബാര് ഫിലിംസ്\nധനുഷിന്റെ ‘വട ചെന്നൈ’ നാളെ തിയേറ്ററുകളിലെത്തും


എല്ലാം മാറ്റിവെച്ച് ഷാരൂഖനും മകനും വേണ്ടി ഓടിയെത്തിയത് ജൂഹി ചൗള; ജനിച്ചതു മുതല് ആര്യനെ ജൂഹിക്ക് അറിയാം - metromatinee.com Lifestyle Entertainment & Sports\nബോളിവുഡ് ലോകത്തെ ഞെട്ടിച്ച സംഭവമായിരുന്നു ആഡംബര കപ്പലിലെ ലഹരിപ്പാര്‍ട്ടിയ്ക്കിടെ ബോളിവുഡ് താരം ഷാരൂഖ് ഖാന്റെ മകന് ആര്യന് ഖാന് പിടിയിലായത്. ഇതിനു പിന്നാലെ നിരവധി വാര്‍ത്തകളാണ് പുറത്തു വന്നത്. കഴിഞ്ഞ ദിവസമാണ് ആര്യന് ജാമ്യം അനുവദിച്ചത്.\nആര്യന് ഖാന് വേണ്ടി മുതിര്‍ന്ന അഭിഭാഷകനായ മുകുള് റോത്തഗി മുംബൈ ഹൈക്കോടതിയില് ഹാജരായിരുന്നു. ആര്യനില് ലഹരി മരുന്ന് പിടിച്ചിട്ടില്ലെന്നും ലഹരിമരുന്ന് ഉപയോഗിച്ചതിന് വൈദ്യ പരിശോധനാ ഫലം പോലുമില്ലെന്നും റോത്തഗി വാദത്തിനിടെ ചൂണ്ടിക്കാട്ടിയിരുന്നു.\nആര്യന്റെ സുഹൃത്തായ അര്‍ബാസില് നിന്ന് പിടിച്ചെടുത്ത ചരസിന്റെ അളവ് പോലും ജയില്‍വാസത്തിന് മതിയാവുന്നതല്ലെന്നും കേസിലെ പ്രധാന തെളിവായ വാട്‌സ് ആപ്പ് ചാറ്റ് 2018കാലത്തേതാണെന്നും റോത്തഗി കോടതിയില്‍ചൂണ്ടിക്കാട്ടിയിരുന്നു. ആര്യന്‍ഖാന് മുന്‍കാല കുറ്റകൃത്യങ്ങളുടെ ചരിത്രമില്ല എന്ന കാര്യവും ഹൈക്കോടതിയില് ഉന്നയിക്കപ്പെട്ടു.\nഎന്നാല് കേസിലെ സാക്ഷിയുടെ വിവാദ വെളിപ്പെടുത്തലടക്കം ചൂണ്ടിക്കാട്ടി കേസ് അട്ടിമറിക്കാന് ഷാരൂഖ്ഖാന് ശ്രമിക്കുന്നതായി എന്‍സിബി ആരോപിച്ചു. ആര്യന്‍ഖാന് പുറത്തിറങ്ങിയാല് ഇതുപോലെ തെളിവുകള് ഇല്ലാതാക്കുമെന്നും ജാമ്യഹര്‍ജിയെ എതിര്‍ത്ത് എന്‍സിബി വാദിച്ചു. എന്നാല് ഈ വാദം തള്ളിയാണ് കോടതി ആര്യനും സുഹൃത്തുകള്‍ക്കും ജാമ്യം അനുവദിച്ചത്.\nഒക്ടോബര് എട്ടു മുതല് മുംബൈ ആര്‍തര് ജയിലിലായിരുന്നു ആര്യന്. ജാമ്യം അനുവദിക്കരുതെന്ന എന്‍സിബിയുടെ വാദം തള്ളി ജസ്റ്റിസ് നിതിന് ഡബ്യൂ സാംബ്രെയാണ് ആര്യന് ഉള്‍പ്പടെ മറ്റു രണ്ടു പേര്‍ക്ക് കഴിഞ്ഞ ദിവസം ജാമ്യം അനുവദിച്ചത്. നേരത്തെ രണ്ടു തവണ വിചാരണക്കോടതി ജാമ്യം നിഷേധിച്ചിരുന്നു.\nഅതേസമയം, മയക്കുമരുന്നു കേസില് ആര്യന് ഖാന് ആള്‍ജാമ്യം നിന്നത് ബോളിവുഡ് നടി ജൂഹി ചൗള ആയിരുന്നു. ജാമ്യത്തിനായുള്ള ഒരു ലക്ഷം രൂപയുടെ ബോണ്ടില് ഒപ്പുവയ്ക്കാന് നടി നാര്‍ക്കോട്ടിക് ഡ്രഗ്സ് ആന്‍ഡ് സൈക്കോട്രോപിക് സബ്സ്റ്റന്‍സസ് കോടതിയിലെത്തിയിരുന്നു. ഷാരൂഖ് ഖാന്റെ അടുത്ത സുഹൃത്താണ് ജൂഹി ചൗള. ജനിച്ചതു മുതല് ആര്യനെ ജൂഹിക്ക് അറിയാമെന്ന് അഭിഭാഷകന് സതീഷ് മനേഷ് ഷിന്‍ഡെ പ്രതികരിച്ചു.\nസാന്ത്വനം സീരിയൽ അഭിനയിക്കുന്ന എല്ലാവരുടെയും അഭിനയം ഒരു രക്ഷയും ഇല്ല; ശങ്കരൻ മാമയെ കാണുമ്പോൾ പാവം തോന്നുന്നു; സാന്ത്വനം പുത്തൻ എപ്പിസോഡ് ഏറ്റെടുത്ത് ആരാധകർ !\nഉരുള്‍പൊട്ടലില് ദുരിതമനുഭവിക്കുന്ന കൂട്ടിക്കല്, കൊക്കയാര് പഞ്ചായത്തുകള്‍ക്ക് കൈത്താങ്ങുമായി കടുവ അണിയറ പ്രവര്‍ത്തകര്


ദഹിപ്പിക്കുന്ന അഗ്‌നിയോടൊപ്പം പാര്‍ക്കുന്നതിന് വേണ്ട4യോഗ്യതകള്- WFTW 21 ആഗസ്റ്റ് 2016 | Jeevamozhikal\nദഹിപ്പിക്കുന്ന അഗ്‌നിയോടൊപ്പം പാര്‍ക്കുന്നതിന് വേണ്ട4യോഗ്യതകള്- WFTW 21 ആഗസ്റ്റ് 2016\nയെശയ്യാവ് 33:14,15 ല് ഇപ്രകാരം എഴുതപ്പെട്ടിരിക്കുന്നു. ‘സീയോനിലെ പാപികള് പേടിക്കുന്നു;, വഷളരെ ( കാപട്യമുള്ളവരെ കിംഗ് :ജെ:വെ) വിറയല് ബാധിച്ചിരിക്കുന്നു. നമ്മില് ആര്‍ക്ക് ദഹിപ്പിക്കുന്ന അഗ്‌നിയോടൊപ്പം പാര്‍ക്കാം, ? നമ്മില് ആര്‍ക്ക് നിത്യ ജ്വാലയോടൊപ്പം വസിക്കാം ? നീതിയോടെ നടക്കുകയും നേര് പറയുകയും ചെയ്യുന്നവന് , പീഢനത്താലുളള ലാഭം വെറുക്കുന്നവന് , കൈക്കൂലിവാങ്ങാതെ കൈകുടഞ്ഞുകളയുന്നവന്, രക്തപാതകത്തെ പറ്റി കേള്‍ക്കാതെ ചെവി പൊത്തുന്നവന്, ദോഷത്തെ നോക്കാതെ തന്റെ കണ്ണ് അടച്ചുകളയുന്നവന്’.\nദഹപ്പിക്കുന്ന അഗ്‌നിയോടൊപ്പം വസിക്കുന്നതിനുള്ള ഒന്നാമത്തെ യോഗ്യതയായി ഇവിടെ പറയുന്നത്. ‘നീതിയോടെ നടക്കുകയും പരമാര്‍ത്ഥതയോടെ സംസാരിക്കുകയും ചെയ്യുന്നവന് (യെശ: 33:15)’ എന്നാണ്. അത് പരാമര്‍ശിക്കുന്നത് തങ്ങള്‍ക്ക് ലഭിച്ച വെളിച്ചത്തിനനുസരിച്ച് തങ്ങളുടെ സ്വകാര്യ ജീവിതങ്ങളില് പരമാര്‍ത്ഥതയില് നടക്കുന്നവരെയാണ് . അവര് പൂര്‍ണ്ണരായിരിക്കുകയില്ല. , എന്നാല് അവര് പരമാര്‍ത്ഥികളാണ്. അവര് കാപട്യക്കാരല്ല സഭയില് മറ്റെന്തിനെക്കാളും അധികം ഭയപ്പെടേണ്ട ഒരു കാര്യമുണ്ടെങ്കില് അത് നമ്മുടെ ആത്മീയതയെക്കുറിച്ച് സത്യമല്ലാത്ത ഒരു മതിപ്പ് മറ്റുള്ളവര്‍ക്ക് നല്‍കുന്നതാണ്. നിങ്ങള് ഒട്ടും തന്നെ പ്രാര്‍ത്ഥിക്കാതിരിക്കെ നിങ്ങള് വളരെ അധികം പ്രാര്‍ത്ഥിക്കുന്ന ഒരാളാണെന്ന മതിപ്പ് മറ്റുള്ളവര്‍ക്ക് നല്‍കാറുണ്ടോ? അധികം ഉപവസിക്കാതിരിക്കെ നിങ്ങള് വളരെ അധികം ഉപവസിക്കുന്നു എന്ന മതിപ്പ് നിങ്ങള് അവര്‍ക്ക് നല്‍കുന്നുണ്ടോ?. നിങ്ങള് ഒരു പൂര്‍ണ്ണ ഹൃദയനല്ലാതിരിക്കെ നിങ്ങള് അങ്ങനെയാണെന്ന് മറ്റുള്ളവര് കണക്കാക്കണമെന്ന് നിങ്ങള് ആഗ്രഹിക്കുന്നുണ്ടോ?.അങ്ങനെയാണെങ്കില് നിങ്ങള് വീണുപോകുവാനുള്ള സാധ്യതയുണ്ട്. നിങ്ങള് അപൂര്‍ണ്ണനായതുകൊണ്ടല്ല , എന്നാല് നിങ്ങള് പരമാര്‍ത്ഥതയില്ലാത്തവനായതുകൊണ്ടാണ്. നമ്മുടെ അന്തരംഗത്തിലെ സത്യമാണ് ദൈവം ഇച്ഛിക്കുന്നത്. സീയോനിലുള്ള കാപട്യക്കാര് വിറയ്ക്കുന്നു, കാരണം അവര് തുറന്ന് കാട്ടപ്പെടുമോ എന്നവര് ഭയപ്പെടുന്നു.\nദഹിപ്പിക്കുന്ന അഗ്‌നിയോടൊപ്പം പാര്‍ക്കുന്നതിനുള്ള രണ്ടാമത്തെ യോഗ്യത ‘പീഢനത്താലുള്ള ലാഭം വെറുക്കുന്നതാണ്'(യെ.ശ 33:15) മറ്റുള്ള വാക്കുകളില് പറഞ്ഞാല് പണമിടപാടുകളില് വിശ്വസ്ഥരായിരിക്കുക എന്നാണ് .ദൈവത്തിനുപകരമുള്ള യജമാനന് സാത്താനാണെന്ന് നമ്മള് ചിന്തിച്ചിട്ടുണ്ടാകാം. ദൈവത്തിനു പകരമുള്ള യജമാനന് മാമോന് ( പണവും മറ്റ് ഭൗതീക സമ്പത്തും) ആണെന്ന് ലൂക്കോ16:13 യേശു തന്നെ പറഞ്ഞു. ദൈവത്തേയും സാത്തനേയും ഒരേ സമയം സ്‌നേഹിക്കുവാന് കഴിയുമെന്ന് ഒരു വിശ്വാസിയും ചിന്തിക്കുകയില്ല. എന്നാല് ദൈവത്തേയും പണത്തേയും ഒരേ സമയം സ്‌നേഹിക്കുവാന് കഴിയും എന്ന ചിന്തിക്കുന്ന വിശ്വാസികളുടെ ഒരു വലിയ കൂട്ടം തന്നെയുണ്ട്. ഒരു വിശ്വാസിയും ഒരിക്കലും സാത്താനെ കവിണ്ണ് വീണ് നമസ്‌ക്കരിക്കുകയില്ല എന്നാല് മാമോനെ ആരാധിച്ചിട്ട് അവര്‍ക്ക് ദൈവത്തെയും കൂടി ആരാധിക്കുവാന് കഴിയും എന്ന് ചിന്തിക്കുന്ന ലക്ഷകണക്കിന് വിശ്വാസികള് ഇന്നുണ്ട്. എന്നാല് പണത്തിന്റെ കാര്യത്തില് അവര് വിശ്വസ്തരല്ലെങ്കില് അവര്‍ക്ക് ദൈവത്തെ ആരാധിക്കുവാന് കഴിയുകയില്ല മാമോന് ഒരു വ്യക്തിയെ ജീവനുള്ള സത്യ ദൈവത്തില് നിന്ന് അകറ്റികളയും എന്നവര് മനസിലാക്കുന്നില്ല.\nദഹിപ്പിക്കുന്ന അഗ്‌നിയോടൊപ്പം ജീവിക്കുന്നതിന് വേണ്ട മൂന്നാമത്തെ യോഗ്യത രക്തപാതകത്തെ പറ്റി കേള്‍ക്കാതെ ചെവിപൊത്തികളയുക എന്നതാണ്. (യെശ 33:15 ) ഇത് ഏഷണി പറയുന്നത് ഒഴിവാക്കുന്നതിനേക്കാള് കൂടുതലായ ഒരു കാര്യമാണ്. ഇത് പരാമര്‍ശിക്കുന്നത് മറ്റൊരാള് ഏഷണി പറയുന്നത് കേള്‍ക്കാന് പോലും ആഗ്രഹമില്ലാതിരിക്കുന്നതിനെയാണ്. ദൈവഭയമുള്ള ഒരാള് സഹോദരന്മാരെ കുറ്റം ചുമത്തുന്ന പ്രധാന അപവാദിയുടെ നേരെ മാത്രമല്ല ( വെളി 12:10) അവന്റെ ഏജന്റുമാര്‍ക്കും കൂടെ തന്റെ കാതുകളെ അടച്ചുകളയും!!.\nദഹിപ്പിക്കുന്ന അഗ്‌നിയോടുകൂടെ പാര്‍ക്കുന്നതിനുള്ള നാലാമത്തെ യോഗ്യത ഇവിടെ പറഞ്ഞിരിക്കുന്നത് , ദോഷത്തെകാണാതെ നമ്മുടെ കണ്ണുകളെ അടച്ചുകളയുക എന്നതാണ്.ഈ രണ്ട് ശാരീരിക ഇന്ദ്രിയങ്ങള് കേള്‍ക്കുന്നതും, കാണുന്നതും ആണ് നന്മയും തിന്മയും നമ്മുടെ മനസ്സിലേക്ക് പ്രവേശിക്കുന്നതിനുള്ള രണ്ട് കൈവഴികള് നാം എന്തിനെയാണ് അകത്ത് പ്രവേശിക്കുവാന് അനുവദിക്കുന്നതെന്ന് നാം തീരുമാനിക്കണം. ദഹിപ്പിക്കുന്ന അഗ്‌നിയോടുകൂടെ പാര്‍ക്കുന്നവര് തന്റെ ആത്മാവിനെ മലിനമാക്കുന്ന ഒന്നിനേയും നോക്കുകയില്ല.\n← മാഗസിന് ജനുവരി 2017\nക്രിസ്തു സഭയെ സ്‌നേഹിച്ച് തന്നെത്തന്നേ അവള്‍ക്കുവേണ്ടി ഏല്പിച്ചു കൊടുത്തു- WFTW 28 ആഗസ്റ്റ് 2016 →


മലപ്പുറം നഗരസഭാ യു.ഡി.എഫ് ചെയര്‍മാന് സ്ഥാനാര്‍ഥി വോട്ടര്‍മാര്‍ക്ക് നല്‍കുന്ന ഉറപ്പ് | Malappuram Life\nമലപ്പുറം: ‘കാല് അണയുടെ അഴിമതി, മരണം വരെയും എന്നെക്കുറിച്ചു നിങ്ങള്‍ക്ക് കേള്‍ക്കാനാവില്ല’\nമലപ്പുറം നഗരസഭാ യു.ഡി.എഫ് ചെയര്‍മാന് സ്ഥാനാര്‍ഥിയും യൂത്ത്‌ലീഗ് സംസ്ഥാന സെക്രട്ടറിയുമായ മുജീബ് കാടേരി തന്റെ വോട്ടര്‍മാര്‍ക്ക് നല്‍കുന്ന ഉറപ്പാണിത്. വ്യക്തിപരമായി കാല് അണയുടെ പോലും ആവശ്യത്തിനു വേണ്ടി എന്റെ പദവി ഞാന് ഉപയോഗപ്പെടുത്തുകയില്ല. ഏതെങ്കിലും ഒരു ഘട്ടത്തില് പൊതുകാര്യവും വ്യക്തി ആവശ്യവും തമ്മില് ഏറ്റു മുട്ടേണ്ടി വന്നാല് ഞാന് ഉപേക്ഷിക്കുന്നത്\nഎന്റെ സ്വന്തം ആവശ്യമായിരിക്കും. കാല് അണയുടെ അഴിമതി, മരണം വരെയും എന്നെക്കുറിച്ചു നിങ്ങള്‍ക്ക് കേള്‍ക്കാനാവില്ല. അഴിമതി ഉദ്യോഗസ്ഥര് കണ്ടെത്തി പിടി കൂടുമെന്നോ, മാധ്യമങ്ങള് വാര്‍ത്തയാക്കുമെന്നോ, അഴിമതിക്കാരനെ ന്നു പേരിട്ട് ആളുകള് മോശക്കാരനാക്കുമെന്നോ വിചാരിക്കുന്നത് കൊണ്ടല്ല ഇങ്ങ നെയൊരു പ്രതിജ്ഞ ഈയൊരു പൊതു വേദിയില് പ്രഖ്യാപിക്കുന്നത്. അന്യായമായി ഒരാളുടെ പണം സമ്പാദിച്ചാല് ആറു ബുദ്ധിമുട്ടുകള് ഭൂമിയില് വെച്ചുതന്നെ അവര് അനുഭവിക്കേണ്ടി വരുമെന്നുണ്ട്. അവരുടെ മക്കള് വഴികേടിലാകും, ഭാര്യ അനുസരിക്കാത്തവളാകും മുജീബ് കാടേരി പൊതുണ്‍വേദിയില്‍വെച്ച് തന്റെ വോട്ടര്‍മാര്‍ക്കു നല്‍കിയ ഉറപ്പാണിത്.\nരാഷ്ട്രീയ നേതാക്കള് അഴിമതിയില് മുങ്ങി നില്‍ക്കുന്ന ഈ സമയത്ത് സാധാരണ ജനത്തിന്, പ്രതീക്ഷയും ആശ്വാസവും നല്‍കുന്ന അപൂര്‍വ പ്രസംഗം തന്നെയായിരുന്നു ഇത്. മലപ്പുറം മുനിസിപ്പാലിറ്റി മുപ്പതാം ഡിവിഷനില് യു ഡി എഫ് സ്ഥാനാര്‍ത്ഥിയായി മത്സരിക്കുന്ന മുജീബ് കാടേരിയുടേതാണ് പ്രതിജ്ഞാ പ്രതിബദ്ധിതമായ ഈ മാതൃകാ പ്രസംഗം.\nപ്രസംഗത്തിന്റെ പൂര്‍ണ രൂപം താഴെ:\n‘എന്റെ മുമ്പിലിരിക്കുന്നവരടക്കം എത്രയെന്നറിയാത്ത ആളുകള് ഈ തെരഞ്ഞ ടുപ്പില് എനിക്കു വേണ്ടി പ്രവര്‍ത്തിക്കുന്നു. എന്റെ വിജയമാണ് അവരുടെ ലക്ഷ്യം. ഇതിനു പകരമായി ഇത്രയും പ്രവത്തകര്‍ക്ക് എന്തു കൊടുക്കാന് കഴിയുമെന്ന ചിന്ത എന്നെ വല്ലാതെ പ്രയാസപ്പെടുത്തുന്നുണ്ട്. ഒരുറപ്പ് ഞാന് തരുന്നു. എനിക്കു വേണ്ടി പ്രവര്‍ത്തിക്കുന്ന ഒരാളും എന്നെക്കൊണ്ട് മാനം കെടേണ്ടി വരില്ല. വ്യക്തിപരമായി കാല് അണയുടെ പോലും ആവശ്യത്തിനു വേണ്ടി എന്റെ പദവി ഉപയോഗപ്പെടുത്തുകയില്ല. ഏതെങ്കിലും ഒരു ഘട്ടത്തില് പൊതുകാര്യവും വ്യക്തി ആവശ്യവും തമ്മില് ഏറ്റു മുട്ടേണ്ടി വന്നാല് ഞാന് ഉപേക്ഷിക്കുന്നത്\nഎന്റെ സ്വന്തം ആവശ്യമായിരിക്കും. കാല് അണയുടെ അഴിമതി, മരണം വരെയും എന്നെക്കുറിച്ചു നിങ്ങള്‍ക്ക് കേള്‍ക്കാനാവില്ല. അഴിമതി ഉദ്യോഗസ്ഥര് കണ്ടെത്തി പിടി കൂടുമെന്നോ, മാധ്യമങ്ങള് വാര്‍ത്തയാക്കുമെന്നോ, അഴിമതിക്കാരനെ ന്നു പേരിട്ട് ആളുകള് മോശക്കാരനാക്കുമെന്നോ വിചാരിക്കുന്നത് കൊണ്ടല്ല ഇങ്ങ നെയൊരു പ്രതിജ്ഞ ഈയൊരു പൊതു വേദിയില് പ്രഖ്യാപിക്കുന്നത്. അന്യായമായി ഒരാളുടെ പണം സമ്പാദിച്ചാല് ആറു ബുദ്ധിമുട്ടുകള് ഭൂമിയില് വെച്ചുതന്നെ അവര് അനുഭവിക്കേണ്ടി വരുമെന്നുണ്ട്. അവരുടെ മക്കള് വഴികേടിലാകും, ഭാര്യ അനുസരി ക്കാത്തവളാകും, മരുന്നുകള് ഫലിക്കാത്ത രോഗം കൊണ്ട് ദൈവം പരീക്ഷിക്കും. തുടങ്ങിയുള്ള പരീക്ഷണങ്ങള് ഈ ഭൂമിയില് വെച്ചു തന്നെ അവര് അഭിമുഖീകരിക്കേണ്ടി വരും. ഇതിനെയാണ് പൊതു രംഗത്ത് പ്ര വര്‍ത്തിക്കുന്നവര് ഭയക്കേണ്ട കാര്യമെന്ന് ഞാന് വിചാരിക്കുന്നു.\nഎന്തിനാണ് ആരാന്റെ ലക്ഷങ്ങള് കട്ട്, താങ്ങാനാവാത്ത ഭാരങ്ങള് ഉണ്ടാക്കി വെക്കുന്നത്. ഇതിനെക്കുറിച്ച് കൃത്യമായ ധാരണയും ബോധവുമുള്ള പൊതു പ്രവര്‍ത്ത കന് എന്ന നിലക്കാണ് ഓരോ പൊതു വേദികളിലും ഞാനിത് തുറന്നു പറയാന് തീരുമാനിച്ചിരിക്കുന്നത്. എന്നെ വിജ യിപ്പിച്ചാല് ഒരു കൊള്ളരുതാത്തവനെ ഒരു അഴിമതിക്കാരനെ ഒരു അധര്‍മ്മ കാരിയെ ജയിപ്പിച്ചല്ലോ എന്ന് നിങ്ങ ള്‍ക്കൊരിക്കലും വിചാരിക്കേണ്ടി വരില്ല. ഇത് ഞാന് നിങ്ങള്‍ക്ക് തരുന്ന ഉറപ്പ്.


സൗന്ദര്യ സംരക്ഷണത്തിൽ അമിത രോമവളർച്ച തടസ്സമാകാറുണ്ടോ..?? 😔😔 എങ്കിലിതാ ഒരു എഫക്റ്റീവ് ഫേഷ്യൽ പാക്ക് 👌👌 തികച്ചും നാച്ചുറൽ .!!! - Oman Job Vacancy\nസൗന്ദര്യ സംരക്ഷണത്തിൽ അമിത രോമവളർച്ച തടസ്സമാകാറുണ്ടോ..?? 😔😔 എങ്കിലിതാ ഒരു എഫക്റ്റീവ് ഫേഷ്യൽ പാക്ക് 👌👌 തികച്ചും നാച്ചുറൽ .!!!\nസൗധര്യ സംരക്ഷണത്തിന്റെ കാര്യത്തിൽ നമ്മളെല്ലാം എല്ലായിപ്പോഴും ശ്രദ്ധാലുക്കളാണ്. പഴയ ജെനറേഷനിലെ സ്ത്രീകളിൽ മിക്കപ്പോഴും മുഖത്തും മറ്റുമുള്ള അമിതമായ രോമ വളർച്ച കുറവായിട്ടാണ് കാണാറ്. അതിനെ അപേക്ഷിച്ചു നോക്കുമ്പോൾ ഇന്നത്തെ ജെനറേഷനിലെ സ്ത്രീകളിൽ രോമവളർച്ച കൂടുതലും.\nഭക്ഷണ രീതിയിലെ വ്യത്യാസവും ജീവിത രീതിയിലെ മാറ്റവും തുടങ്ങി പല കാരണങ്ങളാൽ പണ്ടത്തേതിലെ അപേക്ഷിച്ചു കൂടുതലാവാൻ കാരണമാകാറുണ്ട്. ഈ പ്രശ്നം കൊണ്ട് ബുദ്ധി മുട്ടുന്നവർക്കിതാ ഒരു ശാശ്വത പരിഹാരം. ഈ പാക്ക് ഒന്ന് ഉപയോഗിച്ചു നോക്കൂ.. മുഖത്തെ അനാവശ്യമായ രോമങ്ങളെല്ലാം പോയി കിട്ടും.\nഈ ഫേഷ്യൽ പാക്ക് തയ്യാറാക്കുന്നതിനായി ചെറു ചൂടോടു കൂടിയ അര കപ്പു പാലിൽ പച്ചമഞ്ഞൾപൊടിയും കടലമാവും ചേർത്ത് നല്ല തെക്ക് ആയി ഉണ്ടാക്കി എടുക്കാം. ഈ മിക്സ് മുഖത്തു നന്നായി പുരട്ടി കൊടുക്കാം. നന്നായി ഉണങ്ങി വരുമ്പോൾ രോമം വളരുന്നതിന്റെ എതിർ വശത്തെക്കു നന്നായി റബ്ബ് ചെയ്യുക. നല്ല എഫക്റ്റീവ് ആണ് കേട്ടോ.\nഈ രീതി മാസത്തിൽ മൂന്ന് തവണ ഉപയോഗിച്ചു നോക്കൂ… വ്യത്യാസം തിരിച്ചറിയാം തീർച്ച.. ചെറിയ കുട്ടികൾക്കും ഇത് ഉപയോഗിക്കാം. പാർശ്വ ഫലങ്ങളില്ലാത്ത തികച്ചു നാച്ചുറൽ ആയ ഒരു നാട്ടു മരുനാണിത് രണ്ടു വയസുമുതലുള്ള കുട്ടികൾക്ക് പാലിൽ പച്ചമഞ്ഞൾ ചേർത്ത് തേച്ചു കൊടുക്കുന്നതും കുഞ്ഞുങ്ങളിലെ രോമവളർച്ച കുറയാൻ സഹായിക്കുന്നു.. credit : kp’z world4trick n treats\nമനസിന് ആനന്ദം പകരാൻ പൂക്കളേക്കാൾ മറ്റൊന്നിനും കഴിയില്ല. 🌻🌼 മുറ്റം നിറയെ പത്തുമണി ചെടികൾ അല്പം വ്യത്യസ്തമായി നട്ടാലോ.👌👌 ഇതാ ഒരു പുത്തൻ ഐഡിയ..!!!


അഫ്ഗാന് ജനതയ്ക്ക് ഇന്ത്യയുടെ സഹായമെത്തും; പാക് മണ്ണിലൂടെ ഗോതമ്പ് എത്തിക്കാന് അനുമതി | Pakistan allows India to send wheat to Afghanistan as starvation crisis grows\nഅഫ്ഗാന് ജനതയ്ക്ക് ഇന്ത്യയുടെ സഹായമെത്തും; പാക് മണ്ണിലൂടെ ഗോതമ്പ് എത്തിക്കാന് അനുമതി\nNov 17, 2021, 08:29 PM IST\nവേള്‍ഡ് ഫുഡ് പ്രോഗ്രാമിന്റെ സഹായധനം വാങ്ങാനായി എത്തിയ അഫ്ഗാനികള് | Photo: AFP\nന്യൂഡല്‍ഹി: ഗുരുതരമായ ഭക്ഷ്യപ്രതിസന്ധിയിലൂടെ കടന്നുപോകുന്ന അഫ്ഗാനിസ്താന് ഇന്ത്യ കൈമാറുന്ന ഭക്ഷ്യധാന്യങ്ങള് പാക് മണ്ണിലൂടെ എത്തിക്കാന് പാകിസ്താന്റെ അനുമതി. 50000 ടണ് ഗോതമ്പ് തങ്ങളുടെ പ്രദേശത്തുകൂടി കൈമാറാനാണ് പാകിസ്താന് അനുമതി നല്‍കിയത്. നേരത്തെ ഈ ആവിശ്യവുമായി താലിബാന് പ്രതിനിധി സംഘം പാകിസ്താന് പ്രസിഡന്റ് ഇമ്രാന് ഖാനെ കണ്ടിരുന്നു.\n"ആ പ്രശ്‌നത്തിന് പരിഹാരമായിരിക്കുന്നു. ഇന്ത്യക്ക് ഇനി വാഗാ അതിര്‍ത്തി വഴി ഗോതമ്പ് കൈമാറാം"- അഫ്ഗാന് മന്ത്രിസഭയുടെ വക്താവ് സുലൈമാന് ഷാ സഹീര് മാധ്യമങ്ങളോട് പറഞ്ഞു. താലിബാന് സര്‍ക്കാരിനെ ഇനിയും അംഗീകരിച്ചിട്ടില്ലാത്ത ഇന്ത്യയുടെ അഫ്ഗാന് ജനതയ്ക്കുള്ള ആദ്യത്തെ സഹായമാവും ഈ ഗോതമ്പ് വിതരണം. നേരത്തെ പാകിസ്താനും ഇറാനും യു.എ.ഇയും അഫാഗാന് സഹായമെത്തിച്ചിരുന്നു.\nവേള്‍ഡ് ഫുഡ് പ്രോഗ്രാം റിപ്പോര്‍ട്ട് പ്രകാരം അഫ്ഗാനിസ്താനിലെ പകുതിയോളം വരുന്ന ജനങ്ങള് ഭക്ഷ്യപ്രതിസന്ധിയെ തുടര്‍ന്നുള്ള വെല്ലുവിളികള് നേരിടുന്നുണ്ട്. ഗോതമ്പ് വിതരണത്തിനായി അനുമതി തരണമെന്നുള്ള താലിബാന്റെ അഭ്യര്‍ഥന പരിഗണിക്കുമെന്ന് പാകിസ്താന് നേരത്തെ പറഞ്ഞിരുന്നു.\nഇത്ര വലിയ അളവില് ഗോതമ്പ് വിമാനമാര്‍ഗം എത്തിക്കാന് സാധിക്കാത്തതിനാലാണ് കരമാര്‍ഗം എത്തിക്കുന്നത്. എന്നാല് വിഷയത്തില് തീരുമാനമെടുക്കുന്നത് പാകിസ്താന് വൈകിപ്പിക്കുകയായിരുന്നു.\nContent Highlights: Pakistan allows India to send wheat to Afghanistan as starvation crisis grows\nഒമിക്രോൺ മറ്റ് കോവിഡ് വകഭേദങ്ങളെക്കാൾ അപകടകാരിയോ; ഇതുവരെ തെളിവില്ലെന്ന് ലോകാരോഗ്യ സംഘടന\nജനീവ: ദക്ഷിണാഫ്രിക്കയിൽ പുതുതായി കണ്ടെത്തിയ കോവിഡിന്റെ ഒമിക്രോൺ വകഭേദം, മറ്റു വകഭേദങ്ങളെ ..


മാസ്കില്ല. കൊവിഡ് മാനദണ്ഡങ്ങൾ പാലിച്ചില്ല; ബ്രസീൽ പ്രസിഡന്റ് ബോൾസനാരോയ്ക്ക് പിഴ ചുമത്തി | Brazil President Bolsonaro fined for violating Covid-19 restrictions\nകൊവിഡ് വ്യാപനത്തെ പിടിച്ചുനിർത്താൻ കഠിന ശ്രമത്തിലാണ് ബ്രസീൽ. ഇതിനിടയിലാണ് പ്രസി‍ഡന്റിന്റെ നിയമലംഘനം...\nBrasília - Brasilia, First Published May 23, 2021, 12:49 PM IST\nബ്രസീലിയ: പൊതുപരിപാടിയിൽ കൊവി‍ഡ് മാനദണ്ഡങ്ങൾ ലംഘിച്ച ബ്രസീൽ പ്രസിഡന്റ് ജൈ ബോൾസനാരോയ്ക്ക് പിഴ ചുമത്തി. മരൻഹോ സംസ്ഥാനത്തെ ഗവർണറാണ് പിഴ ചുമത്തിയത്. കൊവിഡ് വ്യാപനത്തെ പിടിച്ചുനിർത്താൻ കഠിന ശ്രമത്തിലാണ് ബ്രസീൽ. ഇതിനിടയിലാണ് പ്രസി‍ഡന്റിന്റെ നിയമലംഘനം. ആരോഗ്യവിഭാഗം പ്രസിഡന്റിനെതിരെ കേസെടുത്തു.\nസംസ്ഥാനത്ത് പൊതുപരിപാടിയിൽ 100 ൽ കൂടുതൽ പേർ പങ്കെടുക്കുന്നത് നിരോധിച്ചിട്ടുണ്ടെന്നും ഗവർണ‍ർ ഫ്ലാവിയോ ഡിനോ പറഞ്ഞു. എന്നാൽ സംഭവത്തോട് ബോൾസനാരോയുടെ ഓഫീസ് പ്രതികരിച്ചിട്ടില്ല. പരിപാടിയിൽ ബോൾസനാരോ മാസ്ക് ധരിച്ചിരുന്നില്ല. മാത്രമല്ല, ഗവർണ ഡിനോയെ ചബ്ബി ഡിക്ടേറ്റ‍ർ (കൊഴുത്ത സ്വേച്ഛാധിപതി) എന്നും ആക്ഷേപിച്ചിരുന്നു.\nകൊവിഡ് മാനദണ്ഡങ്ങളെ എല്ലായിപ്പോഴും വിമർശിക്കുകയും കൊവിഡ് ഒരു മഹാമാരിയേ അല്ലെന്ന് അവകാശവാദമുന്നയിക്കുകയും ചെയ്തിട്ടുള്ള ബോൾസനാരോ, ഗവർണ‍ർ കൊണ്ടുവന്ന കൊവിഡ് നിയന്ത്രണങ്ങളെ ചൂണ്ടിക്കാട്ടിയാണ് അദ്ദേഹത്തെ സ്വേച്ഛാധിപതിയെന്ന് വിളിച്ചത്. കൊവിഡ് മരണങ്ങളിൽ ലോകത്ത് അമേരിക്ക കഴിഞ്ഞാൽ രണ്ടാം സ്ഥാനം ബ്രസീലിനാണ്.\nLast Updated May 23, 2021, 1:27 PM IST


ടോളിവുഡില് പത്ത് കോടി ചെലവില് ഒരു താരവിവാഹം; നാഗ്-സാമന്ത വിവാഹം നാളെ\n29 May, 2018 at 03:44 PM\nഒക്ടോബര് 6,8 തിയതികളിലായിട്ടാണ് വിവാഹ ചടങ്ങുകള് നടക്കുന്നത്\nടോളിവുഡ് കാത്തിരുന്ന താരവിവാഹം. മറ്റാരുടെയുമല്ല തെലുങ്ക് താരം നാഗ് ചൈതന്യയും നടി സാമന്തയും തമ്മിലുള്ള വിവാഹം ഇതിനോടകം തന്നെ വാര്‍ത്തകളില് ഇടംപിടിച്ചിരുന്നു. ആഢംബരത്തിന്റെ അവസാന വാക്കെന്നാണ് ഈ വിവാഹത്തിനെ വിശേഷിപ്പിക്കേണ്ടത്. കാരണം പത്ത് കോടിയാണ് വിവാഹത്തിന്റെ ചെലവെന്നാണ് ടോളിവുഡില് നിന്നുള്ള റിപ്പോര്‍ട്ട്. ഒക്ടോബര് 6,8 തിയതികളിലായിട്ടാണ് വിവാഹ ചടങ്ങുകള് നടക്കുന്നത്.\nഹിന്ദു,ക്രൈസ്തവ ആചാരപ്രകാരമാണ് വിവാഹ ചടങ്ങുകള് നടക്കുക. 6നാണ് ഹൈന്ദവാചാരപ്രകാരമുള്ള വിവാഹം നടക്കുക. അന്നേ ദിവസം തന്നെ മെഹന്ദി ചടങ്ങും നടക്കും. 8നാണ് ക്രൈസ്തവ രീതിയിലുള്ള വിവാഹം. സാമന്തയുടെയും നാഗ് ചൈതന്യയുടെയും വിവാഹ വസ്ത്രങ്ങളും ആഢംബരത്തിന്റെ പ്രൌഢി കൊണ്ട് ശ്രദ്ധ നേടിയിരുന്നു.\nവിവാഹത്തിനെത്തുന്ന അതിഥികളെ സ്വീകരിക്കാന് ചാര്‍ട്ടേഡ് ഫ്ലൈറ്റ് തന്നെ സജ്ജീകരിച്ചിട്ടുണ്ട്. ടോളിവുഡില് നിന്നും ചിരഞ്ജീവി, പവന് കല്യാണ്, മഹേഷ് ബാബു, പ്രഭാസ്, ജൂനിയര് എന്‍ടിആര്, വെങ്കിടേഷ്, റാണാ ദഗുബതി, രാം ചരണ്, അല്ലു അര്‍ജ്ജുന് തുടങ്ങിയ വന്‍താര നിര തന്നെ വിവാഹത്തില് പങ്കെടുക്കും.


രക്ഷാകർത്താക്കളുടെ ‘മത്സരം’ ഒഴിവാക്കണം -രാജ് മോഹൻ ഉണ്ണിത്താൻ എം.പി. | Iriyanni\nരക്ഷാകർത്താക്കളുടെ ‘മത്സരം’ ഒഴിവാക്കണം -രാജ് മോഹൻ ഉണ്ണിത്താൻ എം.പി.\nറവന്യൂ ജില്ലാ സ്‌കൂള് കലോത്സവം ഇരിയണ്ണി ഗവ. ഹയര്‍സെക്കന്‍ഡറി സ്‌കൂളില് രാജ്മോഹന് ഉണ്ണിത്താന് എം.പി. ഉദ്ഘാടനംചെയ്യുന്നു.\nഇരിയണ്ണി: സ്കൂൾ കലോത്സവങ്ങളുടെ തിളക്കം കെടുത്തുംവിധം അണിയറയ്ക്കുപിന്നിൽ ചില രക്ഷകർത്താക്കൾ നടത്തുന്ന ‘മത്സരങ്ങൾ’ ഒഴിവാക്കണമെന്ന് രാജ്മോഹൻ ഉണ്ണിത്താൻ എം.പി. പറഞ്ഞു. 60-ാമത് റവന്യൂജില്ലാ സ്കൂൾ കലോത്സവം ഇരിയണ്ണി ഗവ. വൊക്കേഷണൽ ഹയർ സെക്കൻഡറി സ്കൂളിൽ ഉദ്ഘാടനംചെയ്യുകയായിരുന്നു അദ്ദേഹം.\nകുട്ടികളിൽ അന്തർലീനമായ വാസനകളെ തൊട്ടുണർത്തുന്ന കലോത്സവം സൗഹൃദമത്സരമായി കാണാൻ കഴിയണം. വിധികർത്താക്കൾ പ്രലോഭനങ്ങളിൽ അടിപ്പെടരുത്. വർഗ-വർണവ്യത്യാസമില്ലാതെയുള്ള ജനകീയ കൂട്ടായ്മയാണ് കലോത്സവത്തിന്റ വിജയം.\nസ്കൂളിലേക്ക് കടന്നു വന്നപ്പോൾ ഒ.എൻ.വി. കുറുപ്പിന്റെ ഒരു വട്ടം കൂടിയെൻ ഓർമകൾ മേയുന്ന തിരുമുറ്റത്തെത്തുവാൻ മോഹം....മോഹം എന്നു തുടങ്ങുന്ന മനോഹരമായ കവിതയാണ് ഓർമയിലേക്ക് വരുന്നതെന്നും ഉണ്ണിത്താൻ പറഞ്ഞു. ജില്ലാ പഞ്ചായത്ത് പ്രസിഡന്റ് എ.ജി.സി.ബഷീർ അധ്യക്ഷനായിരുന്നു. കളക്ടർ ഡോ. ഡി.സജിത്ത്ബാബു മുഖ്യാതിഥിയായിരുന്നു.\nകാറഡുക്ക ബ്ലോക്ക് പഞ്ചായത്ത് പ്രസിഡന്റ് ഓമന രാമചന്ദ്രൻ ഉപഹാരം നൽകി. മുളിയാർ പഞ്ചായത്ത് പ്രസിഡന്റ് ഖാലിദ് ബെള്ളിപ്പാടി, ജില്ലാ പഞ്ചായത്ത് വിദ്യാഭ്യാസ സ്ഥിരംസമിതി അധ്യക്ഷൻ ഷാനവാസ് പാദൂർ, ജില്ലാ പഞ്ചായത്തംഗം അഡ്വ. എ.പി.ഉഷ, വിദ്യാഭ്യസ ഉപഡയറക്ടർ കെ.വി.പുഷ്പ, ജനപ്രതിനിധികളായ കെ.പ്രഭാകരൻ, കെ.സുരേന്ദ്രൻ, ഹയർസെക്കൻഡറി ആർ.ഡി.ഡി. പി.എൻ.ശിവൻ, ജോ. കൺവീനർ സജീവൻ മടപ്പറമ്പത്ത്, ബി.കെ.നാരായണൻ, പി.ചെറിയോൻ, സി.രാമകൃഷ്ണൻ തുടങ്ങിയവർ സംസാരിച്ചു.


Tag: psc - Factbook\nയുഡിഎഫ് സർക്കാർ കാലയളവിൽ പിഎസ്‌സി മുഖേന എത്ര പേർക്ക് നിയമനം നൽകിയിട്ടുണ്ട് ? 1,54,386 ഈ സർക്കാരിന്റെ കാലയളവിൽ 2020 ഡിസംബർ 31 വരെ എത്ര പേർക്ക് പിഎസ്‌സി മുഖേന നിയമനം നൽകി ? 1,51,513 (സോഴ്സ് : നക്ഷത്രച്ചിഹ്നം ഇല്ലാത്ത ചോദ്യം നമ്പർ 184 – തിയതി 12.01.2021 – 14ആം കേരള നിയമസഭയുടെ 22ആം സമ്മേളനം. ) http://www.niyamasabha.org/codes/14kla/session_22/ans/u00184-120121-000000000000-22-14.pdf പിണറായി വിജയൻ സർക്കാർ നിയമനങ്ങളിൽ മെല്ലപ്പോക്കാണെന്ന് ആക്ഷേപിക്കുന്നവർ Read more…\nPSC നിയമനങ്ങളെ പറ്റി വലിയ രീതിയിലുള്ള തെറ്റിധാരണകളാണ് പ്രചരിപ്പിക്കപ്പെടുന്നത്. വസ്തുതകളറിയാനാഗ്രഹമുള്ളവർക്കു വേണ്ടിയാണ് ഈ കുറിപ്പ്. എങ്ങനെയാണ് കേരള സർക്കാരിലേക്കുള്ള നിയമനങ്ങൾ നടത്തുന്നത്? പ്രധാനമായും മൂന്നു തരത്തിലുള്ള നിയമനങ്ങളാണ് നടക്കുന്നത്. Sanctioned posts ഒരോ വകുപ്പിലേക്കും സർക്കാർ സ്പെഷ്യൽ റൂൾസ് പ്രകാരം sanctioned postകൾ അനുവദിച്ചു കൊടുത്തിട്ടുണ്ട്. ആ പോസ്റ്റിലേക്കുള്ള നിയമനങ്ങൾ നടത്തുന്നത് PSC റാങ്ക് ലിസ്റ്റിൽ നിന്നാണ്. ആ പോസ്റ്റിലേക്ക് ഒരു തരത്തിലും മറ്റു നിയമനങ്ങൾ സാദ്ധ്യമല്ല. ഇനിയഥവാ, PSC Read more…\n⭕സംസ്‌കൃത സര്‍വകലാശാലയില് മലയാള വിഭാഗത്തില് അസിസ്റ്റന്റ് പ്രൊഫസറായി നിനിത കണിച്ചേരിയെ നിയമിച്ചതിനെചൊല്ലി ഉയര്‍ന്ന വിവാദം അടിസ്ഥാന രഹിതമെന്ന് തെളിഞ്ഞു. ഇന്റര്‍വ്യൂവില് ഏറ്റവും ഉയര്‍ന്ന മാര്‍ക്ക് നേടിയ ആളെ തന്നെയാണ് നിയമിച്ചതെന്ന് രേഖകള് വ്യക്തമാക്കുന്നു. യുജിസി ചട്ടങ്ങളെല്ലാം പാലിച്ച് നടത്തിയ മലയാള വിഭാഗത്തിലെ അഞ്ച് നിയമനങ്ങള് ഉള്‍പ്പടെ 17 അധ്യാപക നിയമനങ്ങളില് ഒരു നിയമനം മാത്രം വിവാദമാക്കുകയായിരുന്നു. അതും മലയാള വിഭാഗത്തിലെ അഞ്ച് നിയമനങ്ങളുടെയും ഇന്റര്‍വ്യൂ ബോര്‍ഡിലുണ്ടായിരുന്ന ഭാഷാ വിദഗ്‌ധനായ അധ്യാപകന്റെ Read more…\nമുഖ്യമന്ത്രിയുടെ സമൂഹമാധ്യമ അക്കൗണ്ടുകൾ കൈകാര്യം ചെയ്യുന്ന സംഘത്തെ സ്ഥിരപ്പെടുത്താൻ നീക്കമുണ്ടോ?\nമുഖ്യമന്ത്രിയുടെ സമൂഹമാധ്യമ അക്കൗണ്ടുകൾ കൈകാര്യം ചെയ്യുന്ന സംഘത്തെ സ്ഥിരപ്പെടുത്താൻ നീക്കമെന്ന മലയാള മനോരമ വാർത്ത പച്ചക്കള്ളം. ഇങ്ങനെയൊരു കാര്യമേ പരിഗണനയിലില്ലെന്ന് സർക്കാർ വൃത്തങ്ങൾ അറിയിച്ചു. “സർക്കാർ അധികാരമേറ്റു2മാസം കഴിഞ്ഞപ്പോൾ നിയമിച്ച സംഘത്തിലെ 10 പേരെയും പാർട്ടിക്കു വേണ്ടപ്പെട്ട മറ്റു മുപ്പതോളം പേരെ’യും സ്ഥിരപ്പെടുത്താൻ നീക്കം നടക്കുന്നു വെന്ന നുണ പ്രധാന വാർത്തയായാണ് മനോരമ വെള്ളിയാഴ്ച ഒന്നാംപേജിൽ പ്രസിദ്ധീകരിച്ചത്.5 വർഷം പോലും കാലാവധി പൂർത്തിയാക്കിയിട്ടില്ലാത്ത സമൂഹമാധ്യമ സംഘത്തെ സ്ഥിരപ്പെടുത്തു Read more…\nജീവനക്കാരുടെ എണ്ണം പെരുപ്പിച്ചുകാട്ടി 4.09 ലക്ഷംപേരെ പിൻവാതിലിലൂടെ നിയമിച്ചുവെന്ന് മനോരമയുടെ കുത്തിത്തിരിപ്പ്. ശനിയാഴ്‌ചയാണ് മുഖപ്രസംഗത്തിലൂടെയും നുണപ്രചാരണം. വാർത്തകളിൽ കള്ളം ആവർത്തിച്ചിട്ടും ഫലിക്കുന്നില്ലെന്ന് കണ്ടപ്പോഴാണ് മനോരമ മുഖപ്രസംഗം ആയുധമാക്കുന്നത്. മനോരമയുടെ കണക്കിൽ സംസ്ഥാന സർവീസിൽ ആകെ ജീവനക്കാർ 10,27,260. ഇതിൽ പിഎസ്‌സി നിയമനം ലഭിച്ചവർ 3,81,862. എയ്‌ഡഡ് സ്ഥാപനങ്ങളിൽ 1,39,669പേർ. അങ്കണവാടി ജീവനക്കാർ 96,120. അവശേഷിക്കുന്ന 4.09 ലക്ഷംപേർ താൽക്കാലിക നിയമനം ലഭിച്ചവരാണെന്നാണ് മനോരമ എഴുതിയത്. ഇതുവഴി ബന്ധുനിയമനവും അഴിമതിയും നടക്കുന്നുവെന്ന് Read more…\nറാങ്ക് പട്ടികയ്‌ക്ക് പാരപണിതത് പ്രതിപക്ഷം യൂണിവേഴ്‌സിറ്റി കോളേജ് സംഘർഷക്കേസിൽ പ്രതികളായ മൂന്നുപേർ കെഎപി നാലിന്റെ സിപിഒ റാങ്ക് പട്ടികയിൽ ഉൾപ്പെട്ടിരുന്നു. ഇതിന്റെ പേരിൽ പട്ടികതന്നെ റദ്ദാക്കാൻ പ്രതിപക്ഷ നേതാവടക്കം ഗവർണറെ സമീപിച്ചു. പട്ടികയിലെ മറ്റുള്ളവരും തെറ്റുകാരല്ലെന്ന് എങ്ങനെ അറിയുമെന്ന് ചോദിച്ച രമേശ് ചെന്നിത്തല, അന്വേഷണം സിബിഐക്ക് വിടണമെന്നും ആവശ്യപ്പെട്ടു. പട്ടിക റദ്ദാക്കണമെന്ന് മുൻ ഡിജിപി ടി പി സെൻകുമാർ ഉൾപ്പെടെയുള്ള ബിജെപി നേതാക്കളും ആവശ്യപ്പെട്ടു. മനോരമയും ഇതിനെ അനുകൂലിച്ച് വാർത്തകൾ Read more…\nപ്രിയ സുലേഖടീച്ചർ, സമൂഹമാധ്യമങ്ങളിൽ സജീവമല്ലാത്ത ഞാൻ ടീച്ചറുടെ ഒരു FB പോസ്റ്റ് അൽപം വൈകിയാണ് കണ്ടത് . അതാണ് ഇപ്പോൾ ഇങ്ങനെയൊരു പ്രതികരണത്തിന് എന്നെ പ്രേരിപ്പിച്ചത്. കാര്യത്തിലേക്ക് വരും മുമ്പ് നാം തമ്മിലുള്ള സവിശേഷമായ ഒരുബന്ധം കൂടി ഓർമ്മിപ്പിക്കട്ടെ, ടീച്ചറുടെ ഭർത്താവ് ആദരണീയനായ ശ്രീ.ജി.കാർത്തികേയൻ സാർ എൻ്റെ അമ്മയുടെ സഹപാഠിയും അച്ഛൻ്റേയും ,എം.ബി രാജേഷിൻ്റേയും അടുത്ത സുഹൃത്തുമായിരുന്നു. വർക്കല SN കോളേജിൽ 1967-68ൽ KSU വിൻ്റെ ചെയർമാൻ സ്ഥാനാർത്ഥിയായിരുന്ന ശ്രീ.കാർത്തികേയൻ Read more…


വിളംബരം: സീതിക്കോയയുടെ ഉമ്മാ മാപ്പ് memmoreis\nസീതിക്കോയയുടെ ഉമ്മാ മാപ്പ് memmoreis\nഫറോക്കിനടുത്ത കരുവന്‍തുരുത്തിയിലെ വലിയ ജുമുഅത്ത് പള്ളിയിലായിരുന്നു എന്റെ ദര്‍സ് പഠനകാലം. ഓടിട്ടതെങ്കിലും പുരാതനമായ മന്ന് നിലകെട്ടിടമായിരുന്നു പള്ളി. അതിനു ചുറ്റും നൂറ്റാണ്ടുകളുടെ ചരിത്രമുറങ്ങുന്നു. അടുത്ത് തന്നെ തലമുറകള് അന്ത്യനിദ്രകൊള്ളുന്ന പള്ളിശ്മശാനം. പകല് സമയങ്ങളില്‍പ്പോലും പള്ളിക്കകത്ത് ഒറ്റക്കിരിക്കാന് ഭയം തോന്നും. ഒരുള്‍ഭയം എപ്പോഴും ചെറിയ കുട്ടികളായ ഞങ്ങളെ ഗ്രസിച്ചു.\nദര്‍സില് ഇരുപതോളം കുട്ടികള്. ഞങ്ങള് നാലുപേര് മാത്രമായിരുന്നു കന്നിക്കാര്. ഞാന്, പള്ളി മുഅദ്ദിനിന്റെ മകന് ആക്കോട്ടുകാരന് അഹമ്മദ് കുട്ടി, എടക്കര ചെമ്മന്തട്ടയിലെ മൂസാന്, വടപുറത്തെ സീതിക്കോയ. ഞാനും അഹമ്മദ് കുട്ടിയുമായിരുന്നു പ്രായത്തില് ചെറുപ്പം.\nഉച്ചക്ക് കായല്‍ക്കടവത്തെ വീട്ടിലായിരുന്നു എനിക്ക് ഭക്ഷണം. കൊച്ചി കപ്പല്‍ശാലയിലെ ജീവനക്കാരനായിരുന്നു ആ വീട്ടുകാരന്. അദ്ദേഹം ആഴ്ചയിലെ വീട്ടില് വരൂ. വീട്ടില് ഭാര്യയും മൂന്ന് മക്കളും. നല്ല സ്‌നേഹമുള്ള മനുഷ്യര്. ധാരാളം സംസാരിക്കും. അവരുടെ ഉപ്പ വരുന്ന ദിവസം വീട്ടില് ഒരു പെരുന്നാള് തന്നെയായിരുന്നു. നല്ല തമാശകള് പറയും അദ്ദേഹം. ഭാര്യയും മക്കളും കൂടെക്കൂടും. അന്ന് വളരെ വൈകിയേ പള്ളിയിലെത്തൂ. അത്രയും രുചികരമായ ഭക്ഷണം ഞാന് ആദ്യമായി കഴിക്കുന്നത് അവിടെ നിന്നാണ്.\nപേര് പോലും ഓര്‍മയില്ലാത്ത പല വിഭവങ്ങളും കാണുന്നതും കഴിക്കുന്നതും അവിടെ നിന്ന് തന്നെ. ആ ഉമ്മയുണ്ടാക്കിയ നെയ്‌ച്ചോറിന്റെയും മീന്‍കറികളുടെയും വെളുത്തുള്ള അച്ചാറിന്റേയും രുചി ഇന്നും നാവിന് തുമ്പിലുണ്ട്.\nരാത്രിയില് പള്ളിക്കടുത്തുള്ള ഒരു വീട്ടിലായിരുന്നു അത്താഴം. അവിടെ ഒരുമ്മയും മരുമകളും മാത്രം. മകന് ഗള്‍ഫില്. അവര് കൂടുതല് ചോദിക്കുകയോ വര്‍ത്തമാനം പറയുകയോ ഇല്ല. വല്ലതും പറയുന്നതും ആ ഉമ്മ മാത്രമായിരുന്നു. ഒരു വര്‍ഷം എനിക്കാ വീട്ടിലെ മരുമകള് ഭക്ഷണം വിളമ്പി തന്നിട്ടും ഒരിക്കല്‍പോലും ഞാന് അവരുടെ മുഖം കണ്ടില്ലെന്നതാണ് രസകരം. ശബ്ദവും കേട്ടില്ല. കേട്ടത് ആ വളകിലുക്കം മാത്രം. പദനിസ്വനം മാത്രം. അറിഞ്ഞത് അവരുണ്ടാക്കിയ ഭക്ഷണത്തിന്റെ രുചി മാത്രം. അവസാന ദിവസം യാത്ര ചോദിക്കാന് ചെല്ലുമ്പോള് അവരുടെ വീട്ടിലേക്കും പോയിരുന്നു. വല്ലാത്തൊരു നഷ്ടബോധം തോന്നി. അവര്‍ക്കെന്ത് പ്രായം വരുമെന്ന് കൂടി എനിക്കറിയില്ലായിരുന്നു.\nകായല്‍ക്കടവില് കടത്തുതോണിയുണ്ടായിരുന്നു. അത്രയും വലിയ കായലും പുഴയും (ഫറോക്ക് പുഴ) ഞാന് ആദ്യമായി കാണുകയായിരുന്നു. എനിക്കതെല്ലാം അത്ഭുതമായി. കായലിനക്കരെ ചാലിയമാണ്. ബേപ്പൂര് തുറമുഖം കാണാനും കടല്‍ക്കരയില് കാറ്റേറ്റിരിക്കാനും കടത്തുതോണി കടന്ന് ഞങ്ങള് പോകാറുണ്ടായിരുന്നു. ചാലിയത്ത് നിന്ന് ബേപ്പൂരിലേക്ക് ബോട്ട് യാത്ര. അതും ഹൃദ്യവും ആദ്യാനുഭവവുമായിരുന്നു. കടല്‍കാണുന്നതും കരുവന് തിരുത്തിയില് വന്നശേഷമാണ്.\nരണ്ടാഴ്ചയിലൊരിക്കലായിരുന്നു വീട്ടിലേക്ക് പോയിരുന്നത്.അടിവാരത്തെ അസീസ് മുസ്‌ലിയാര് മാളിയേക്കലിലെ ഷൗക്കത്തും അസ്‌ക്കറും എടക്കരയിലെ ഹമീദുമായിരുന്നു മുതിര്‍ന്ന കുട്ടികള്.\nവൃത്തിക്കേടുകളുടെ ആദ്യ പാഠം കേള്‍ക്കുന്നതും ആ പള്ളിയുടെ അകത്തളങ്ങളില് നിന്ന് തന്നെയായിരുന്നു. മുതിര്‍ന്ന കുട്ടികളായിരുന്നു വഴിപിഴപ്പിക്കാനെത്തിയിരുന്നത്. ഉസ്താദ് വീട്ടിലേക്ക് പോകുന്ന വ്യാഴാഴ്ച രാത്രികളില് അവര് അഴിഞ്ഞാടി. കുട്ടികളുടെ എണ്ണം കൂടിയപ്പോള് ഞങ്ങള് ചെറിയ കുട്ടികളെ പഠിപ്പിക്കുന്ന ദൗത്യം അടിവാരത്തെ അസീസ് മുസ്‌ലിയാര് ഏറ്റെടുത്തു. പകല് സമയത്ത് ഞങ്ങളെ ഹദീസ് പഠിപ്പിക്കുന്നയാള് പോലും രാത്രിയില് സീതിക്കോയക്കരികിലും അഹമ്മദ് കുട്ടിക്കരികിലും ഊഴം കാത്ത് നിന്നു. ആദ്യമായി ഞാനൊരു സിനിമ കാണുന്നത് പള്ളി ദര്‍സില് പഠിക്കുമ്പോഴായിരുന്നു. വ്യാഴാഴ്ച ഉച്ചയോടെയാണ് വീട്ടിലേക്ക് മടങ്ങുക. മഞ്ചേരിയില് എത്തിയാല് അന്നത്തെ മാറ്റിനിയും കണ്ടേ വീട്ടിലേക്ക് തിരിക്കൂ. തട്ടാരമുണ്ടയിലെ ഷംസുദ്ദീനാണ് എന്നെ ആദ്യമായി സിനിമ കാണിക്കാന് കൊണ്ടുപോയത്.\nപിന്നീട് ഈ സിനിമ കാണല് പതിവാക്കി.\nമഞ്ചേരിയില് കളിക്കുന്ന ഏതെങ്കിലുമൊരു സിനിമ കണ്ടേ വീട്ടിലേക്ക് മടങ്ങൂ. തിരികെ മടങ്ങുമ്പോഴും ഒരു സിനിമ പതിവാക്കി.\nഇതിനിടയിലാണ് മറക്കാനാകാത്ത ആ സംഭവം. അതിന്റെ കുറ്റബോധം ഇന്നും മനസ്സില്‍ക്കിടന്ന് പൊള്ളുന്നുണ്ട്. ഒരു വ്യാഴാഴ്ച ദിവസം ഞാനും സീതിക്കോയയും പള്ളിയില് നിന്ന് നാട്ടിലേക്ക് തിരിച്ചു. രാത്രി മഞ്ചേരിയില് തങ്ങണം. രണ്ടോ മൂന്നോ സിനിമകള് കാണണം. പാണ്ടിക്കാട് റോഡിലെ വലിയ പള്ളിയില്‍പ്പോയി ഉറങ്ങണം. അതിരാവിലെ വീട്ടിലേക്ക് മടങ്ങണം. അതായിരുന്നു പ്ലാന്.\nസീതിക്കോയക്ക് മലയാളം എഴുതാനറിയുമായിരുന്നില്ല. കഷ്ടപ്പെട്ട് വായിക്കുകയേയുള്ളൂ. സ്‌കൂളില് ചെറിയ ക്ലാസ്സില് പഠനം നിര്‍ത്തിയതായിരുന്നു അവന്. അവന്റെ വീട്ടില് നിന്ന് അനിയത്തിയാണ് കത്തെഴുതുക. അതിന് ആരെക്കൊണ്ടെങ്കിലും മറുപടി എഴുതിക്കും. പലപ്പോഴും ആ ദൗത്യം ഏല്‍പ്പിച്ചിരുന്നത് എന്നെയായിരുന്നു. വിവരങ്ങളും വിശേഷങ്ങളും അവന് വേണ്ടി ഞാനായിരുന്നു എഴുതിയിരുന്നത്. വരുന്ന കത്തുകള് വായിച്ച് കൊടുത്തതും ഞാനായിരുന്നു. എന്റെ ഭാഷക്കും കൈപ്പടക്കും നല്ല ആകര്‍ഷകത്വമുണ്ടെന്നായിരുന്നു അവന്റെ കണ്ടെത്തല്. അവന്റെ സഹോദരി അന്ന് നാലിലോ അഞ്ചിലോ ആകണം പഠിച്ചിരുന്നത്. ഈ കത്തെഴുത്തിലൂടെ അവളും എനിക്ക് പെങ്ങളായി. അവന്റെ ഉമ്മ എന്റെയും ഉമ്മയായി. പരസ്പരം കണ്ടില്ലെങ്കിലും ആ കൈപ്പട എനിക്ക് പരിചിതമായി. അവന്റെ ഉമ്മക്കെന്തോ അസുഖമുണ്ടായിരുന്നു. കത്തില് അധികവും ആശുപത്രി വാസത്തെക്കുറിച്ചും മരുന്ന് മണക്കുന്ന വേദനകളെക്കുറിച്ചായിരുന്നു.\nനാട്ടിലേക്ക് പോകുന്നുവെന്ന് പറഞ്ഞാല് ഭക്ഷണം കഴിക്കുന്ന വീട്ടില് നിന്നും പലപ്പോഴും വണ്ടിക്കൂലിക്കും വഴിച്ചെലവിനുമുള്ള പണം തരാറുണ്ട്. വീട്ടില് നിന്ന് മടങ്ങുമ്പോള് ഉമ്മയും എവിടെ നിന്നെങ്കിലും സംഘടിപ്പിച്ച് വണ്ടിക്കൂലി ഒപ്പിച്ച് തരും. ഈ പണമാണ് ഞങ്ങള് സിനിമ കാണാനും മറ്റും ഉപയോഗിച്ചിരുന്നതെന്ന് ഓര്‍ക്കുമ്പോള് ഇപ്പോഴും കുറ്റബോധം തോന്നുന്നു. അന്ന് ഞാനും സീതിക്കോയയും വലിയ ആഹ്ലാദത്തിലായിരുന്നു. മഞ്ചേരി നഗരവും അന്നെന്തോ സമ്മേളനത്തിന്റെ തിരക്കില് അലിഞ്ഞു. വലിയ പ്രകടനവും ബാന്‍ഡ് വാദ്യങ്ങളും നഗരത്തെ പുളകമണിയിച്ചു. ഈ ആഹ്ലാദങ്ങള്‍ക്കിയിലെപ്പോഴോ സീതിക്കോയ പറഞ്ഞു.\nഇതെന്റെ ജീവിതത്തിലെ മറക്കാനാകാത്ത ദിവസമാണ്.\nഅതുപോലെ തന്നെ സംഭവിച്ചു. ആ ദിവസത്തിന്റെ ഓര്‍മകള് പിന്നീടെന്നും അവനെ വേട്ടയാടി. എന്നെയും വേദനിപ്പിക്കുകയും വേവലാതിപ്പെടുത്തുകയും ചെയ്തു. അന്നത്തെ അവിവേകത്തിന് പ്രത്യുപകാരം ചെയ്യാന് ഇന്നെങ്കിലും സീതിക്കോയക്ക് സാധിച്ചിരിക്കുമോ...?\nബാഗും സാധനങ്ങളും ഒരു ഭാരമായതുകൊണ്ട് അതാദ്യം ക്ലോക്ക് റൂമില് സൂക്ഷിക്കാന് ഏല്‍പ്പിച്ചിരുന്നു ഞങ്ങള്. പിന്നെ മൂന്ന് സിനിമ കണ്ടു. ഹോട്ടലില് നിന്ന് ഭക്ഷണം കഴിച്ചു. രാത്രി ഏറെ വൈകി പള്ളിയില് കിടന്നുറങ്ങി. സുബഹിക്ക് ഞങ്ങളെത്തേടി ഒരാള് പള്ളിയില് വന്നു. ഷൗക്കത്ത്. കൂടെ പഠിക്കുന്ന മുതിര്‍ന്ന വിദ്യാര്‍ഥി. പ്രായത്തില് മുതിര്‍ന്നവനെങ്കിലും ഞങ്ങളുമായി നല്ല അടുപ്പമായിരുന്നു. ഞങ്ങളുടെ പ്ലാനുകളൊക്കെ അറിയാവുന്നവന്. എനിക്കെന്തോ പരിഭ്രമം തോന്നി. സീതിക്കോയ ബാത്ത് റൂമിലേക്ക് പോയ സമയം ഷൗക്കത്ത് എന്നെ മാറ്റി നിര്‍ത്തി കാര്യം പറഞ്ഞു.\nനിങ്ങള് പള്ളിയില് നിന്ന് പോന്ന ഉടനെ സീതിക്കോയയുടെ വീട്ടില് നിന്ന് ആള് വന്നിരുന്നു. വീട്ടില് നിങ്ങള് എത്തിയിട്ടില്ലെന്നറിഞ്ഞാണ് ഞാന് വന്നത്. ഇനിക്കറിയായിരുന്നു നിങ്ങളിവിടെ കാണുംന്ന്... ഓന്റെ ഉമ്മ...\nഞാന് തരിച്ചു നിന്നുപോയി. എന്തുപറയണമെന്നറിയാതെ. സീതിക്കോയ അപ്പോഴും കാര്യമറിഞ്ഞിട്ടില്ല. അവനോട് പറയേണ്ടന്നും ഷൗക്കത്ത് പറഞ്ഞു. അവന് അപ്പോഴും ആഹ്ലാദചിത്തനാണ്.\nക്ലോക്ക് റൂമില് നിന്ന് അവന്റെ സാധനമെടുത്ത് നീ വീട്ടിലേക്ക് പെയ്‌ക്കോ... അവനെയും കൂട്ടി ഞാന് വീട്ടിലേക്ക് ചെല്ലട്ടെ.\nഎന്നാല് സീതിക്കോയയും ഷൗക്കത്തും വീട്ടിലെത്തുംവരെ ബന്ധുക്കള് കാത്തില്ല. അവസാനമായി പ്രിയപ്പെട്ട ഉമ്മയെ ഒന്ന് കാണാന് കൂടി സീതിക്കോയക്ക് ഭാഗ്യമുണ്ടായില്ല. അപ്പോഴേക്കും രണ്ടട്ടിമണ്ണ് പുതച്ചു കിടപ്പൂ വീടാക്കടമേ മമ ജന്മം എന്ന ഇടശ്ശേരിക്കവിതപോലെ പള്ളിപ്പറമ്പിലെ ആറടി മണ്ണില് രണ്ടട്ടി മണ്ണ് പുതച്ച് കിടന്നിരുന്നു അവന്റെ ഉമ്മ. വീട്ടില് ഒരു കള്ളവും സീതിക്കോയക്ക് പറയേണ്ടി വന്നു. അവന് എന്റെ വീട്ടില് അതിഥിയായിരുന്നു ഇന്നലെ. അതുകൊണ്ടാണ്...........\nആ നുണ. ഇന്നും അങ്ങനെയാണിരിക്കുന്നത്.\nആ വര്‍ഷം സീതിക്കോയയും അടുത്ത വര്‍ഷം ഞാനും പള്ളി ദര്‍സിനോട് വിട പറഞ്ഞു. പിന്നീട് ബന്ധങ്ങളൊന്നുമുണ്ടായിരുന്നില്ല. വര്‍ഷങ്ങള്‍ക്ക് ശേഷം എന്തോ ആവശ്യത്തിന് വടപുറത്ത് വന്ന് മടങ്ങുമ്പോള് സീതിക്കോയയെക്കുറിച്ചോര്‍ത്തു. ഒന്ന് കാണണമെന്നാഗ്രഹിച്ചു. അന്വേഷിച്ചപ്പോള് ഒരാള് കാണിച്ചു തന്നത് അവനെ തന്നെയായിരുന്നു. രണ്ടു പേര്‍ക്കും ആ കാഴ്ച സര്‍പ്രൈസായിരുന്നു. അവന്റെ മാറിയ മുഖം കണ്ട് ഞാന് അത്ഭുതപ്പെട്ടു. വലിയ സന്തോഷമായി ഇരുവര്‍ക്കും. അവനൊരേ നിര്‍ബന്ധം. വീട്ടിലേക്ക് ചെല്ലണമെന്ന്. ഉപ്പയെയും പെങ്ങളെയും കാണണമെന്ന്.\nഎന്റെ മനസ്സിലുമുണ്ടായിരുന്നുവല്ലോ കുറ്റബോധത്തിന്റെ വലിയ കുരിശുമല. ഞാനന്ന് വണ്ടൂരിലെ പാരലല് കോളജില് പഠിക്കുന്നുണ്ട്.\nവീട്ടില് അവന്റെ ഉപ്പയുണ്ടായിരുന്നു. സഹോദരിയും. അവര്‍ക്ക് എന്നെ പരിചയപ്പെടുത്തി കൊടുത്തു സീതിക്കോയ.\nഉമ്മ മരിക്കുമ്പോള് ഞാന് ഇവന്റെ വീട്ടിലായിരുന്നു.\nഅപ്പോഴും ആ കള്ളം തന്നെ സീതിക്കോയ ആവര്‍ത്തിച്ചു. എനിക്കാ തെറ്റ് തിരുത്താനുള്ള അവസരം കൂടി അവന് നിഷേധിച്ചു. അവന്റെ സഹോദരി. എന്റെയും കൂടി പെങ്ങളാണെന്ന് കത്തുകളില് അവള് തന്നെ അംഗീകരിച്ചിരുന്നവള്. സുന്ദരിയായിരുന്നു. എന്നാല് അവള് മറ്റൊരു ഞെട്ടലാണ് എനിക്ക് സമ്മാനിച്ചത്. ഞാന് മാത്രമല്ല അവളും ഞെട്ടിയിരിക്കുന്നു എന്നെ കണ്ടപ്പോള്. അന്നെനിക്ക് ഇരുപത് വയസ്സ്. അവള് പത്താം ക്ലാസ്സില് പഠിക്കുന്നു. വണ്ടൂര് ഗേള്‍സ് ഹൈസ്‌കൂളിലായിരുന്നു അവള്. എനിക്കവളെ അറിയാമായിരുന്നു. അത് സീതിക്കോയയുടെ അനിയത്തിയായിട്ടല്ല. ബസ് സ്റ്റാന്‍ഡില് നിന്നും എന്നും കാണുന്ന സുന്ദരിക്കുട്ടിയോട് അറിയാതെ മനസ്സില് തോന്നിയ ഒരിഷ്ടം.\nപ്രിയ സുഹൃത്തിന്റെ സഹോദരിയോടാണല്ലോ ആദ്യാനുരാഗം തോന്നിപ്പോയത് എന്നോര്‍ത്താണ് ഞാന് ഞെട്ടിയതും ലജ്ജിച്ചതും. അവളും.\nഅന്നു തന്നെ ആ പ്രണയത്തിന് ചരമ ഗീതമെഴുതിയാണ് ഞാന് അവിടെ നിന്നും യാത്ര പറഞ്ഞത്. പിന്നീട് ഞാനൊരിക്കലും സീതിക്കോയയെ കണ്ടിട്ടില്ല. അവന്റെ പെങ്ങളെയും. എങ്കിലും അവന്റെ ഉമ്മ... ഇന്നും ആ കുടുംബത്തോട് അതെക്കുറിച്ച് തുറന്ന് പറയാനാകാത്തതിലെ പ്രയാസം, ഇടക്കിടെ എന്നെ കുത്തി നോവിക്കാറുണ്ട്.\nCv Thankappan 2014, ജനുവരി 23 10:24 PM\nഉള്ളിലെ നൊമ്പരം നന്നായി അവതരിപ്പിച്ചു\nഒരു കുഞ്ഞുമയിൽപീലി 2014, ഫെബ്രുവരി 1 11:40 PM\nതുറന്നു പറച്ചിലിൽ തുറന്നു കാണിക്കുന്ന ഒരു മനസ്സ് .... ഇഷ്ടം തുറന്നു പറഞ്ഞു ഒരു ജീവിതം കൊദുക്കാതി രുന്നത് ..? ഒരു പക്ഷെ ..അതാകും ആ തെറ്റിനുള്ള .... ആശംസകൾ\nVANIYATHAN 2014, ഫെബ്രുവരി 15 10:42 AM\nനിർമ്മലമായ ഒരു ഹ്യദയത്തെ മനൊഹരമായി പകർത്തിയിരിക്കുന്നൂ.


സ്നേഹസീമ, അഞ്ചു സുന്ദരികള് , നീലായുടേയും ഉദയായുടേയും നിരവധി ചിത്രങ്ങള് , വെള്ളം, ഇനിയെങ്കിലും, ഈനാട്, വാര്‍ത്ത തുടങ്ങി ഇരുനൂറോളം ചിത്രങ്ങളില് അഭിനയിച്ചു. പട്ടാളത്തില് സേവനമനുഷ്ഠിച്ചു. താമസം ചിറയിന്‍കീഴ്.\nദ്വാരക, ശ്രീകാര്യം, തിരുവനന്തപുരം -17. ഫോണ് : 0471-2597843. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nഗണേശ്കുമാര് കെ ബി\n1984-ല് കെ ജി ജോര്‍ജ്ജ് സംവിധാനംചെയ്ത ഇരകള് എന്ന ചിത്രത്തിലൂടെ ചലച്ചിത്രരംഗത്തെത്തിയ ഗണേശ് കുമാര് ഉപനായക വേഷങ്ങളിലൂടെയാണ് ശ്രദ്ധേയനായത്. ധാരാളം ടി വി സീരിയലുകളിലും അഭിനയിച്ചിട്ടുണ്ട്. ഇരകള്, കിലുക്കം, അഥര്‍വ്വം, തലസ്ഥാനം, ദ കിംഗ്, മാഫിയ, ഉസ്താദ്, ദ ട്രൂത്ത് തുടങ്ങിയവയാണ് പ്രധാന ചിത്രങ്ങള്.\nആര് ബാലകൃഷ്ണപിള്ളയുടെയും വത്സലയുടെയും മകനായി 1965 നവംബര് 20ന് കൊട്ടാരക്കരയില് ജനിച്ചു. രണ്ട് സഹോദരിമാര്. കൊട്ടാരക്കരയിലായിരുന്നു വിദ്യാഭ്യാസം. 2001-ല് നിയമസഭാംഗമായി. തുടര്‍ന്ന് സംസ്ഥാന ട്രാന്‍സ്പോര്‍ട്ട് മന്ത്രിയുമായി. 2002-ല് മന്ത്രിപദം പിതാവ് ആര് ബാലകൃഷ്ണപിള്ളക്കു വേണ്ടി ഒഴിഞ്ഞുകൊടുത്തു. 2011-ല് വീണ്ടും ഉമ്മന്‍ചാണ്ടി മന്ത്രിസഭയില് വനംവകുപ്പിന്റെയും സിനിമയുടെയും ചുമതലയുള്ള മന്ത്രിയായി. അപ്പോഴും സിനിമ ഉപേക്ഷിച്ചിരുന്നില്ല. ഭാര്യ: ഡോ. യാമിനി. മകന്: ആദിത്യന്.\nമുഖാമുഖത്തിലെ ശ്രീധരന് എന്ന പ്രധാനവേഷം ചെയ്തു. ആകാശവാണിയില് ആര്‍ട്ടിസ്റ്റായിരുന്നു. റിട്ടയര് ചെയ്തു. തിരുവനന്തപുരത്ത് താമസം.\nവെള്ളിനക്ഷത്രത്തിലെ നായകന്, ഗാനഭൂഷണം. യഥാര്‍ത്ഥപേര് പീതാംബരമേനോന്. സ്വദേശം ഇരിങ്ങാലക്കുട.\nഓച്ചിറ നാടകരംഗം, ഓച്ചിറ.പി.ഒ, കൊല്ലം. ഫോണ്: 0476-2691548, 2690342, 9847205582. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nനീലാസുരന് എന്ന നാടകത്തില് ശ്രീകൃഷ്ണനായി അഭിനയിച്ചാണ് ജെമിനി ഗണേശന് അഭിനയരംഗത്തെത്തിയത്. താമ്പരത്തുവച്ച് ജെമിനി സ്റ്റുഡിയോയിലെ ക്യാമറാമാന് വാസനെ പരിചയപ്പെട്ടത് വഴിത്തിരിവായി. വാസന് വഴി കെ രാമനാഥന്റെ അസിസ്റ്റന്റായി. മിസ് മാലിനിയാണ് ആദ്യചിത്രം. തായ് ഉള്ളം എന്ന ചിത്രത്തില് വില്ലനായി. 'മനംപോലെ മംഗല്യ'ത്തിലാണ് ആദ്യം ഇരട്ടവേഷം ചെയ്തത്.\nഭീംസിംഗിന്റെ പതിഭക്തി, കെ ബാലചന്ദറിന്റെ നാന് അവന് അല്ലൈ, കാവ്യാഞ്ജലി, കുളത്തൂര് കണ്ണന് നീ, ഉന്നാല് മുടിയും, അവ്വൈ ഷണ്‍മുഖി, കുമാരസംഭവം, പ്രൊഫസര്, സ്വാമി അയ്യപ്പന് തുടങ്ങി നിരവധി ചിത്രങ്ങളില് അഭിനയിച്ചു.\nപുതുക്കോട്ടയില് രാമസ്വാമി അയ്യരുടെ മകനായി 1921ലാണ് ജമിനി ഗണേശന്റെ ജനനം. പത്തുവയസ്സുള്ളപ്പോള് അമ്മാവനും 12 വയസ്സുള്ളപ്പോള് അച്ഛനും മരിച്ചു. അമ്മാവന്റെ മകള് ഡോ. മുത്തുലക്ഷ്മിയായിരുന്നു സംരക്ഷക. പുതുക്കോട്ട ബാലയ സ്കൂള്, മദ്രാസിലെ മൈലാപ്പൂര് രാമകൃഷ്ണ മിഷന് സ്കൂള്, രാജാസ് കോളേജ്, മദ്രാസ് ക്രിസ്ത്യന് കോളേജ് എന്നിവിങ്ങളിലായി വിദ്യാഭ്യാസം പൂര്‍ത്തിയാക്കി. ട്രിച്ചിയിലെ ഒരു ട്യൂട്ടോറിയല് കോളേജില് അദ്ധ്യാപകനായി ജോലിചെയ്തു. രണ്ടുവര്‍ഷത്തിനുശേഷം എംസിസിയില് അദ്ധ്യാപകനായി.\n19- വയസ്സില് ആദ്യവിവാഹം കഴിഞ്ഞു. അലമേലുവാണ് ഭാര്യ. തുടര്‍ന്ന് മൂന്ന് വിവാഹങ്ങള്‍കൂടി കഴിച്ചു. രണ്ടാമത്തെ ഭാര്യ ഗംഗമ്മ. മൂന്നാമത്തെ ഭാര്യ രാധ. നാലാമത്തെ ഭാര്യ സാവിത്രി. മൂന്നാം ഭാര്യയുടെ മകളാണ് പ്രമുഖ ചലച്ചിത്രനടി രേഖ. 2005 മാര്‍ച്ച് 22ന് അന്തരിച്ചു.\nമേടയില് ഹൗസ് നം.23, ബെല്‍ഹെവന് ഗാര്‍ഡന്‍സ്, കവടിയാര്, തിരുവനന്തപുരം ഫോണ് 0471-2317573, 9847094049. കൂടുതല് വിവരങ്ങള് പിന്നീട് ചേര്‍ക്കുന്നതാണ്.\nആദ്യ ചിത്രം 'അംബ അംബിക അംബാലിക'. 'ഇരകള്' തുടങ്ങിയ പത്തിരുപതു ചിത്രങ്ങളില് അഭിനയിച്ചു. സ്വദേശം കൊരട്ടി. പൊലീസ് ഉദ്യോഗസ്ഥന് .\nഏകമലയാള ചിത്രം. 'നീലക്കുറിഞ്ഞി പൂത്തപ്പോള് '. ഹിന്ദി, കന്നട, ബംഗാളി ഭാഷകളിലെ പ്രശസ്ത നടനും സംവിധായകനും.


rate Archives - Page2of3- BIGNEWSLIVE | Latest Malayalam News\nകൊച്ചി: സംസ്ഥാനത്ത് സ്വര്‍ണ്ണ വിലയില് വര്‍ധനവ്. പവന് 80 രൂപയാണ് ഇന്ന് വര്‍ധിച്ചിച്ചിരിക്കുന്നത്. തുടര്‍ച്ചയായി രണ്ടു ദിവസം ആഭ്യന്തര വിപണിയില് വില കുറഞ്ഞ ശേഷമാണ് ഇന്ന് വര്‍ധനവ് ...\nതിരുവനന്തപുരം: സംസ്ഥാനത്ത് സ്വര്‍ണ്ണ വില കുറഞ്ഞു. ഗ്രാമിന് 3,080 രൂപയും പവന് 24,640 രൂപയുമാണ് കേരളത്തിലെ ഇന്നത്തെ സ്വണ്ണ നിരക്ക്. ഇന്ന് 160 രൂപയാണ് പവന് കുറഞ്ഞത്. ...\nരൂപയുടെ മൂല്യത്തകര്‍ച്ച; റോക്കറ്റ് പോലെ കുതിച്ചുയര്‍ന്ന് സ്വര്‍ണ്ണ വില\nകൊച്ചി: സംസ്ഥാനത്ത് സ്വര്‍ണ്ണവില കുതിച്ചുയര്‍ന്നു. ഗ്രാമിന് 3,110 രൂപയും പവന് 24,880 രൂപയുമാണ് ഇന്നത്തെ നിരക്ക്. ഫെബ്രുവരി ഒന്നിലെ വിലയുമായി താരതമ്യം ചെയ്യുമ്പോള് ഗ്രാമിന് 20 രൂപയുടെയും ...\nഉപഭോക്താക്കള്‍ക്ക് ആശ്വസിക്കാം; സ്വര്‍ണ്ണ വില കുറഞ്ഞു\nതിരുവനന്തപുരം: സംസ്ഥാനത്ത് സ്വര്‍ണ്ണവില കുറഞ്ഞു. ഗ്രാമിന് 20 രൂപയും പവന് 160 രൂപയുമാണ് ഇന്ന് കുറഞ്ഞത്. ഗ്രാമിന് 3,000 രൂപയും പവന് 24,000 രൂപയിലുമാണ് ഇന്ന് വ്യാപാരം ...\nകൊച്ചി: സ്വര്‍ണ്ണ വില വീണ്ടും കൂടി. പവന് 120 രൂപ കൂടി . ഇതോടെ സ്വര്‍ണ്ണം ഗ്രാമിന് 3020 രൂപയും പവന് 24160 രൂപയും ആയി. ജനുവരി ...\nനെയ്‌റോബിയിലെ ഹോട്ടല് സമുച്ചയത്തിലുണ്ടായ ഭീകരാക്രമണം; കൊല്ലപ്പെട്ടവരുടെ എണ്ണം 21 ആയി, 19 പേരെ കാണാതായി\nനെയ്‌റോബി: നെയ്‌റോബിയിലെ ഹോട്ടല് സമുച്ചയത്തിലുണ്ടായ ഭീകരാക്രമണത്തില് കൊല്ലപ്പെട്ടവരുടെ എണ്ണം 21 ആയി. ആക്രമണത്തില് പത്തൊന്‍മ്പത് പേരെ കാണാതാവുകയും ചെയ്തിട്ടുണ്ട്. ആക്രമണത്തില് പരിക്കേറ്റ ഇരുപത്തെട്ടോളം പേര് ആശുപത്രിയില് ചികിത്സയിലാണ്. ...\nതിരുവനന്തപുരം: സംസ്ഥാനത്ത് സ്വര്‍ണ്ണവിലയില് വന് വര്‍ധന. ഗ്രാമിന് 10 രൂപയും പവന് 80 രൂപയുമാണ് ഇന്ന് കൂടിയത്. ഗ്രാമിന് 3,025 രൂപയും പവന് 24,200 രൂപയുമാണ് ഇന്നത്തെ ...\nജക്കാര്‍ത്ത: അഗ്‌നി പര്‍വത സ്‌ഫോടനത്തെ തുടര്‍ന്നുണ്ടായ സുനാമിയില് ഇന്തോനേഷ്യയില് മരണസംഖ്യ 373 കടന്നു. 1400 ലധികം പേര്‍ക്ക് പരിക്കേറ്റു. 100 കിലോമീറ്ററലധികം തീര മേഖല തകര്‍ന്നടിഞ്ഞു കിടക്കുകയാണ്. ...\nസ്വര്‍ണ്ണ വിലയില് വന് ഇടിവ്\nകൊച്ചി: സംസ്ഥാനത്ത് ഇന്ന് സ്വര്‍ണ്ണവിലയില് കുറവ് രേഖപ്പെടുത്തി. ഗ്രാമിന് 30 രൂപയും പവന് 240 രൂപയുമാണ് ഇന്ന് കുറഞ്ഞത്. ഗ്രാമിന് 2,895 രൂപയും പവന് 23,160 രൂപയുമാണ് ...


കേരളത്തില് ഇത്തവണ മഴ കനക്കും, വെള്ളപ്പൊക്കത്തിന് സാദ്ധ്യത | Kerala|monsoon|heavy rain\nന്യൂഡല്‍ഹി : 2021 തെക്ക് പടിഞ്ഞാറന് കാലവര്‍ഷം സാധാരണ മഴ ആയിരിക്കും രാജ്യത്ത് നല്‍കുക എന്ന് കേന്ദ്ര കാലാവസ്ഥ വകുപ്പിന്റെ റിപ്പോര്‍ട്ട്. അതേസമയം കേരളത്തില് ഇത്തവണ കാലവര്‍ഷം സാധാരണയില് കൂടുതലാവാന് നേരിയ സാദ്ധ്യതയുണ്ടെന്നാണ് കേന്ദ്ര കാലാവസ്ഥ വകുപ്പിന്റെ ആദ്യ ഘട്ട മണ്‍സൂണ് പ്രവചനത്തില് വ്യക്തമാക്കുന്നത്.\nRead Also : പൊലീസിനെ വെട്ടിച്ച് കടന്ന സനുമോഹന് ഒളിവില് കഴിയുന്നത് കാട്ടില്, വ്യക്തമായ തെളിവുകള് ലഭിച്ചു\nകാലാവസ്ഥ വകുപ്പിന്റെ വിവിധ കാലാവസ്ഥ മോഡലുകളുടെ പ്രവചനങ്ങളുടെ അടിസ്ഥാനത്തില് തയ്യാറാക്കിയ ആദ്യഘട്ട ദീര്‍ഘകാല പ്രവചനം സൂചിപ്പിക്കുന്നത് ഇന്ത്യയില് ജൂണ് മുതല് സെപ്റ്റംബര് വരെയുള്ള ശരാശരി മഴ ദീര്‍ഘകാല ശരാശരിയുടെ 98 % ആയിരിക്കുമെന്നാണ്. ഇത്തവണ കാലവര്‍ഷം സാധാരണയിലാകാന് 40% സാധ്യതയും സാധാരണയില് കൂടുതല് മഴ ലഭിക്കാനുള്ള സാധ്യത 16 ശതമാനവും സാധാരണയില് കുറഞ്ഞുള്ള മഴ ലഭിക്കാനുള്ള സാധ്യത 25 ശതമാനവുമാണെന്നാണ് പ്രവചനത്തില് സൂചിപ്പിക്കുന്നത്. കേന്ദ്ര കാലാവസ്ഥ വകുപ്പ് സ്റ്റാറ്റിസ്റ്റിക്കല് മോഡല് കൂടാതെ ഡൈനാമിക്കല് മോഡല് കൂടി ഉപയോഗിച്ചാണ് ഇത്തവണ ആദ്യ ഘട്ട പ്രവചനം നടത്തിയത്. ഒപ്പം സംസ്ഥാന അടിസ്ഥാനത്തിലുള്ള പ്രവചനവും നല്‍കി.\nഅപകടങ്ങള് സൃഷ്ടിക്കുന്ന അതിതീവ്ര മഴ ദിനങ്ങള് ഉണ്ടാകുമോ എന്നുള്ള കാര്യങ്ങള് ഈ പ്രവചനത്തില് നിന്ന് മനസ്സിലാക്കാന് സാധിക്കുകയില്ല.\nരാജ്യത്ത് ഈ വര്‍ഷവും മോശമല്ലാത്ത കാലവര്‍ഷം ലഭിക്കുമെന്നാണ് ഇന്ത്യയിലെ പ്രമുഖ കാലാവസ്ഥ-കൃഷി സംബന്ധ പ്രവചന സ്ഥാപനമായ സ്‌കൈമെറ്റിന്റെ പഠന റിപ്പോര്‍ട്ട്. ആരോഗ്യകരമായ കാലവര്‍ഷമാണ് വരാനിരിക്കുന്നതെന്ന് സ്‌കൈമെറ്റിന്റെ റിപ്പോര്‍ട്ടില് പറയുന്നു.\nഉത്തരേന്ത്യയിലെ സമതലങ്ങളില് പരക്കേയും വടക്ക് – കിഴക്ക് ഇന്ത്യയിലെ ചില ഭാഗങ്ങളിലും വെള്ളപ്പൊക്ക ഭീഷണി നിലനില്‍ക്കുന്നുണ്ട്. തെക്കെ ഇന്ത്യയില് കര്‍ണാടകയുടെ ഉള്‍പ്രദേശങ്ങളിലും മഴ വിനാശം വിതച്ചേക്കാം. മഴ ഏറ്റവും ശക്തമാകുന്ന ജൂണ് – ഓഗസ്റ്റ് കാലയളവിലായിരിക്കും രാജ്യം പ്രളയ ഭീഷണി നേരിടാന് പോകുന്നത്. 2018ലും 2019ലും കേരളത്തില് പ്രളയമുണ്ടായതും ഇതേ കാലയളവിലാണ്.\nമാദ്ധ്യമങ്ങള് എന്നെ വേട്ടയാടി, അവരുടെ അപമാനത്തിന് ഇരയായി; ആഞ്ഞടിച്ച് കായംകുളം എല്.ഡി.എഫ് സ്ഥാനാര്‍ത്ഥി യു.പ്രതിഭ


ക്യാമറകളില് ഏറ്റവും മികച്ച സ്മാര്‍ട്ട് ഫോണ് ഏതാണ്? 2019-ലെ ഉത്തരം ഇതാ ഇങ്ങനെയാണ്\nDelhi, First Published 30, Nov 2019, 11:11 PM\nസൂമിനുള്ള ഏറ്റവും മികച്ച ഫോണായി ഷവോമിയുടെ മി സിസി9പ്രോ പ്രീമിയം പതിപ്പ് ഒന്നാം സ്ഥാനത്തെത്തി. സൈറ്റിന്റെ അവലോകനത്തില് ഫോണ് 109 മാര്‍ക്കുകള് സ്‌കോര് ചെയ്തു.\nഡിഎസ്എല്‍ആര് ക്യാമറയോളം പെര്‍ഫോമന്‍സുള്ള എന്നാല് യഥേഷ്ടം കൊണ്ടുനടക്കാവുന്ന മികച്ച ഒരു സ്മാര്‍ട്ട്‌ഫോണ് വാങ്ങാന് നിങ്ങള് ആഗ്രഹിക്കുന്നുണ്ടോ? ഉയര്‍ന്ന നിലവാരമുള്ള ഇമേജുകള് ക്ലിക്കുചെയ്യാനും വീഡിയോകള് ഷൂട്ട് ചെയ്യാനും നിങ്ങള്‍ക്ക് എവിടെനിന്നും എടുക്കാവുന്ന ശരിയായ ഫോണ് ലഭിക്കുന്നതിന് വലിയ തുക ചിലവഴിക്കുന്നതില് കുഴപ്പമുണ്ടോ? ഉത്തരം അതെ എങ്കില്, സ്മാര്‍ട്ട്‌ഫോണുകളുടെ ക്യാമറ ഗുണനിലവാരത്തിനായി പരീക്ഷിക്കുന്ന സൈറ്റായ ഡിഎക്‌സ്ഒമാര്‍ക്ക്, 2019 ലെ മികച്ച ക്യാമറ ഫോണുകളുടെ ഒരു ലിസ്റ്റ് പുറത്തിറക്കിയത് വായിക്കാം. ഇത് നിങ്ങളുടെ ആവശ്യങ്ങള്‍ക്ക് അനുയോജ്യമായ ശരിയായ ക്യാമറ ഫോണ് തിരഞ്ഞെടുക്കാന് സഹായിക്കും.\nമികച്ച ഓള്‍റൗണ്ടര് സ്മാര്‍ട്ട്‌ഫോണുകളായി ഹുവാവേ മേറ്റ് 30 പ്രോ, ഷവോമി മി സിസി9പ്രോ പ്രീമിയം പതിപ്പ് എന്നിവയാണ് വെബ്‌സൈറ്റ് തെരഞ്ഞെടുത്തത്. ആപ്പിള് ഐ ഫോണിനെയും സാംസങ്ങിനെയും പിന്തള്ളിയെന്നത് പ്രത്യേകം ശ്രദ്ധിക്കണം. വെബ്‌സൈറ്റ് അവലോകനം ചെയ്ത മറ്റ് 29 ഫോണുകളുമായി താരതമ്യപ്പെടുത്തുമ്പോള് രണ്ട് ഫോണുകളും മൊത്തം 121 സ്‌കോര് നേടി. കൂടാതെ 'ഫോട്ടോയിലോ വീഡിയോ സാഹചര്യത്തിലോ മികച്ച പ്രകടനം ആവശ്യമുള്ള മൊബൈല് ഫോട്ടോഗ്രാഫര്‍മാര്‍ക്ക് മികച്ച ചോയ്‌സ്' എന്ന് റേറ്റും ചെയ്തു.\nവീഡിയോ പ്രകടനം, സൂം, നൈറ്റ് ഫോട്ടോഗ്രാഫി, അള്‍ട്രാവൈഡ് ആംഗിള് ഷോട്ടുകള് എന്നിവ പോലുള്ള നിരവധി സവിശേഷതകള്‍ക്കായി സൈറ്റ് മറ്റ് സ്ഥാനങ്ങള്‍ക്കായി റേറ്റിംഗ് നടത്തിയപ്പോള് ആപ്പിളിന്റെ ഐഫോണ് 11 പ്രോ മാക്‌സിന് 102 സ്‌കോര് നേടാനായി. ഈ ഫോണാവട്ടെ, വീഡിയോകള് ഷൂട്ട് ചെയ്യുന്നതിനുള്ള മികച്ച ഫോണായി ഒന്നാം സ്ഥാനം നേടുകയും ചെയ്തു. തൊട്ടുപിന്നിലായി ഷവോമി മി സിസി9പ്രോ, ഗൂഗിള് പിക്‌സല്4എന്നിവയ്ക്ക് യഥാക്രമം 102 ഉം 101 ഉം സ്‌കോര് ലഭിച്ചു രണ്ടും മൂന്നും സ്ഥാനങ്ങള് നേടാനായി.\nസൂമിനുള്ള ഏറ്റവും മികച്ച ഫോണായി ഷവോമിയുടെ മി സിസി9പ്രോ പ്രീമിയം പതിപ്പ് ഒന്നാം സ്ഥാനത്തെത്തി. സൈറ്റിന്റെ അവലോകനത്തില് ഫോണ് 109 മാര്‍ക്കുകള് സ്‌കോര് ചെയ്തു. ഇത് ഹുവാവേ പി 30 പ്രോ അല്ലെങ്കില് ഗൂഗിള് പിക്‌സല്4നേടിയതിനേക്കാള് മുകളിലാണ്. ഈ രണ്ട് ഫോണുകളും യഥാക്രമം 95 ഉം 81 ഉം പോയിന്റുകള് മാത്രമാണ് നേടിയത്.\nമികച്ച അള്‍ട്രാ വൈഡ് ആംഗിള് ഷോട്ടുകള് ഷൂട്ട് ചെയ്യാന് കഴിവുള്ള ഫോണായി സാംസങ് ഗാലക്‌സി നോട്ട് 10+5ജി കിരീടം സ്വന്തമാക്കി. സൈറ്റിന്റെ അവലോകനത്തില് ഇത് 42 എന്ന സ്‌കോര് നേടി, ആപ്പിള് ഐഫോണ് 11 പ്രോ മാക്‌സസ് നേടിയതാവട്ടെ 40 സ്‌കോറുകള് മാത്രമാണ്. നൈറ്റ് ഫോട്ടോഗ്രാഫിയുടെ കാര്യം വരുമ്പോള്, സൈറ്റിന്റെ പരിശോധനയില് 61 സ്‌കോര് നേടിയ ഹുവാവേ മേറ്റ് 30 പ്രോ മിന്നല് പ്രകടനം നടത്തി. ഹുവാവേ പി 30 പ്രോ, സാംസങ് ഗാലക്‌സി നോട്ട് 10+5ജി, സാംസങ് ഗാലക്‌സി എസ് 105ജി എന്നിവയെല്ലാം ഈ ടെസ്റ്റുകളില് 59 സ്‌കോറുകള് നേടി.\nLast Updated 30, Nov 2019, 11:11 PM


ഗുര്‍മീതിന്റെ പിന്‍ഗാമി 'പപ്പയുടെ മാലാഖ'യൊ\nചണ്ഡിഗഡ്: ബലാത്സംഗക്കേസില് ശിക്ഷ വിധിക്കപ്പെട്ട് ഗുര്‍മീത് ജയിലിലേക്ക് പോവുമ്പോള് ഇനിയാര് എന്ന ചോദ്യത്തിന് അനുയായികള്‍ക്കിടയില് നിന്ന് ഉയര്‍ന്നു കേള്‍ക്കുന്ന ഒരു പേരുണ്ട്, ഹണിപ്രീത് എന്ന മുപ്പതുകാരിയുടേത്. ദേരാ സച്ചാ സൗധ വൃത്തങ്ങളോട് അടുപ്പമുള്ളവര് അടുത്ത പിന്‍ഗാമിയായി പരിഗണിച്ചു വരുന്നത് ഹണിപ്രീതിനെയാണ്. ബലാത്സംഗക്കേസില് ശിക്ഷ വിധിക്കപ്പെട്ട് ഹെലികോപ്ടറില് കയറി ജയിലിലേക്ക് ഗുര്‍മീത് പോവുമ്പോഴാണ് ഹണിപ്രീതിനെ ചണ്ഡിഗഡിനപ്പുറമുള്ള ജനങ്ങള് അറിയുന്നത്.\nഹണിപ്രീതിന്റെ സമൂഹമാധ്യമങ്ങളിലെ പേജുകളില് കണ്ണോടിച്ചാല് മാത്രം മതി ദേറാ സച്ചാ സൗദ സാമ്രാജ്യത്തില് അവര്‍ക്കുള്ള ഉറച്ച സ്വാധീനത്തെ കുറിച്ച് വ്യക്തമായ രൂപം ലഭിക്കാന്.ട്വിറ്ററിലും ഫെയ്‌സ്ബുക്കിലുമെല്ലാം പപ്പയുടെ മാലാഖക്കുട്ടി, എന്നാണ് ഹണിപ്രീത് സ്വയം വിശേഷിപ്പിക്കുന്നത്. ബലാത്സംഗക്കേസില് അഴിക്കുള്ളിലായ ഗുര്‍മീത് റാം റഹിം സിങിന്റെ ദത്തു പുത്രിയാണ് ഹണിപ്രീത് ഇന്‍സാന് എന്ന പേരുമാറ്റിയ ഫത്തേഹാബാദിലെ പ്രിയങ്ക. ഫെയ്‌സ്ബുക്കിലെ പ്രൊഫൈല് നോക്കിയാല് പപ്പയുടെ മാലാഖക്കുട്ടിക്കപ്പുറത്ത് സംവിധായിക, എഡിറ്റര്, നടി, മനുഷ്യാവകാശ പ്രവര്‍ത്തക തുടങ്ങിയ പദവികളും ഇവര് സ്വയം വിശേഷിപ്പിക്കുന്നു.\n10 ലക്ഷത്തിലധികം ആളുകളാണ് ഇവരെ ഫെയ്‌സ്ബുക്കില് പിന്തുടരുന്നത്. ട്വിറ്ററില് ഏതാണ്ട് അഞ്ച് ലക്ഷത്തോളം വരും ഇത്.തന്റെ ഓരോ ട്വീറ്റിലും പോസ്റ്റിലുമുണ്ട് ഹണിയുടെ പപ്പയോടുള്ള അടുപ്പവും സ്‌നേഹവും.\nവിശ്വാസ് ഗുപ്തയെ വിവാഹം കഴിപ്പിച്ച ശേഷമാണ് ഇവര് ഹണിപ്രീത് സിങ് എന്ന പേരില് ഇവര് അറിയപ്പെടുന്നത്.അതുവരെ അവര് പ്രിയങ്കയായിരുന്നു. 1999ലാണ് വിശ്വാസ് ഗുപ്തയെ ഹണിപ്രീത് വിവാഹം ചെയ്യുന്നത്. സ്ത്രീധനത്തിന്റെ പേരിലുണ്ടായ തര്‍ക്കങ്ങള്‍ക്കൊടുവില് 2009ല് ഗുര്‍മീത് ഹണിപ്രീതിനെ മകളായി ദത്തെടുക്കുകയായിരുന്നു. വിശ്വാസ് ഗുപ്ത അങ്ങനെ ഗുര്‍മീതിന്റെ മരുമകനുമായി. ഗുര്‍മീതിന്റെ സഹായത്താല് വിശ്വാസ് ബിസിനസ്സില് ഏറെ വളര്‍ച്ച നേടിയെങ്കിലും പിന്നീട് ഗുര്‍മീതുമായി ഇയാള് അകന്നു. ഒടുവില് തന്റെ ഭാര്യയെ വിട്ടു നല്‍കണമെന്നാവശ്യപ്പെട്ട് വിശ്വാസ് 2011ല് കോടതിയില് പരാതി നല്‍കുന്നിടം വരെയെത്തി കാര്യങ്ങള്.\nപിന്നീട് 2015ല് ഗുര്‍മീതിനെക്കുറിച്ചുള്ള സിനിമകളുടെ നേതൃസ്ഥാനം ഏറ്റെടുക്കുന്നനതിലേക്ക് വരെ ആ വിശ്വാസം വളര്‍ന്നു. റാം റഹിം സിങിനെ കുറിച്ചുള്ള നിരവധി ചിത്രങ്ങള് സംവിധാനം ചെയ്തിട്ടുണ്ട് ഹണിപ്രീത്. രണ്ട് ചിത്രങ്ങളില് അഭിനയിച്ചിട്ടുമുണ്ട് ഇവര്.\nഹര്‍ജീത് കൗറാണ് ഗുര്‍മീതിന്റെ ഭാര്യ. ഇരുവര്‍ക്കുമായി രണ്ട് പെണ്‍കുട്ടികളുമുണ്ട്. ചരണ്‍പ്രീത്, അമന്‍പ്രീത്. ഇരുവരും വിവാഹിതരാണ്.


അസോസിയേറ്റഡ് പ്രസ് ഒഫ് ഇന്ത്യ - സര്‍വ്വവിജ്ഞാനകോശം\nഅസോസിയേറ്റഡ് പ്രസ് ഒഫ് ഇന്ത്യ\nAssociated Press of India\nകൊല്‍ക്കത്തയില് 1910-ല് സ്ഥാപിതമായ വാര്‍ത്താ ഏജന്‍സി. പ്രസിദ്ധ പത്രപ്രവര്‍ത്തകനായിരുന്ന കെ.സി. റോയി ആണ് ഈ വാര്‍ത്താ ഏജന്‍സിക്കു രൂപം നല്കിയത്. ഈ നൂറ്റാണ്ടിന്റെ ആദ്യവര്‍ഷങ്ങളില് ഇന്ത്യന് പത്രങ്ങള് വാര്‍ത്തകള്‍ക്കുവേണ്ടി വിദേശീയ ഏജന്‍സികളെയാണ് മുഖ്യമായും ആശ്രയിച്ചിരുന്നത്. ഒരു ഭാരതീയ വാര്‍ത്താ ഏജന്‍സിയുടെ ആവശ്യം പലര്‍ക്കും ബോധ്യപ്പെട്ടു. എന്നാല് കെ.സി. റോയി മാത്രമാണ് ഇതിനു മുന്നിട്ടിറങ്ങിയത്. യു.എസ്സിലെ അസോസിയേറ്റഡ് പ്രസ്സിന്റെയും ബ്രിട്ടനിലെ റായിട്ടറുടെയും ചുവടുപിടിച്ച് അദ്ദേഹം 1910-ല് കൊല്‍ക്കത്തയില് സ്ഥാപിച്ച ഇന്ത്യന് വാര്‍ത്താ ഏജന്‍സിയാണ് അസോസിയേറ്റഡ് പ്രസ് ഒഫ് ഇന്ത്യ (എ.പി.ഐ).\nവാര്‍ത്താവിനിമയസമ്പ്രദായം അപര്യാപ്തമായിരുന്ന അക്കാലത്ത് അസോസിയേറ്റഡ് പ്രസ്സിന്റെ രംഗപ്രവേശം ഇന്ത്യന് പത്രങ്ങള്‍ക്ക് വലിയ അനുഗ്രഹമായിത്തീര്‍ന്നു. പ്രായേണ അവിദഗ്ധരായ ലേഖകന്‍മാരുടെ വിരസമായ കുറിപ്പുകളായിരുന്നു വാര്‍ത്തകള് എന്ന പേരില് അന്നു ലഭിച്ചിരുന്നത്. എ.പി.ഐ. ഈ നിലയ്ക്ക് ഗണ്യമായ മാറ്റം വരുത്തി; വാര്‍ത്തകള്‍ക്കു നിറം പിടിപ്പിക്കാതെ യഥാര്‍ഥ രൂപത്തില് ചൂടോടെ പത്രങ്ങള്‍ക്ക് എത്തിച്ചുകൊടുത്തു.\nവാര്‍ത്താ ഏജന്‍സിയുടെ സുഗമമായ പ്രവര്‍ത്തനത്തിനു സാമ്പത്തികക്ളേശം തടസ്സമായി വന്നു. അതിനും പുറമേ മാനേജ്മെന്റിലുണ്ടായ അഭിപ്രായവ്യത്യാസം സ്ഥാപകാംഗമായ റോയിയുടെ പിന്‍മാറ്റത്തില് കലാശിച്ചു; റോയിതന്നെ പിന്നീട് രൂപം നല്കിയ 'ഇന്ത്യന് ന്യൂസ് ബ്യൂറോ' യുടെ മത്സരത്തെ ഇതിനു നേരിടേണ്ടതായും വന്നു.\n1931-ല് അസോസിയേറ്റഡ് പ്രസ്, ഇന്ത്യന് ന്യൂസ് ബ്യൂറോ, ഇന്ത്യന് ന്യൂസ് ഏജന്‍സി എന്നിവ റോയിട്ടര് വിലയ്ക്കെടുക്കുകയും 'ഈസ്റ്റേണ് ന്യൂസ് ഏജന്‍സി' എന്ന പേരില് ഒരു കമ്പനി രൂപവത്കരിക്കുകയും ചെയ്തു.\nഒരു ബ്രിട്ടീഷ് ഏജന്‍സിയുടെ കീഴില് ആയിത്തീര്‍ന്ന അസോസിയേറ്റഡ് പ്രസ്സിന് അന്നത്തെ ഇന്ത്യയുടെ ആഭ്യന്തരസാഹചര്യങ്ങളുമായി പൊരുത്തപ്പെട്ടുപോകാന് കഴിഞ്ഞില്ല. ഇന്ത്യയിലുടനീളം അലയടിച്ചുയര്‍ന്ന ദേശീയ പ്രബുദ്ധതയോ സ്വാതന്ത്ര്യസമരങ്ങളോ സത്യസന്ധമായി പ്രതിഫലിപ്പിക്കാന് ഈ ഏജന്‍സി ശ്രദ്ധിച്ചിരുന്നില്ല. എന്നിരുന്നാലും ഇന്ത്യയിലെ ആദ്യത്തെ ഒരു വാര്‍ത്താ ഏജന്‍സിയെന്ന നിലയില് ഇതിനു പ്രാധാന്യമുണ്ട്.\n"http://web-edition.sarvavijnanakosam.gov.in/index.php?title=%E0%B4%85%E0%B4%B8%E0%B5%8B%E0%B4%B8%E0%B4%BF%E0%B4%AF%E0%B5%87%E0%B4%B1%E0%B5%8D%E0%B4%B1%E0%B4%A1%E0%B5%8D_%E0%B4%AA%E0%B5%8D%E0%B4%B0%E0%B4%B8%E0%B5%8D_%E0%B4%92%E0%B4%AB%E0%B5%8D_%E0%B4%87%E0%B4%A8%E0%B5%8D%E0%B4%A4%E0%B5%8D%E0%B4%AF" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 05:12,7ഒക്ടോബര് 2009.\nഈ താള് 151 തവണ സന്ദര്‍ശിക്കപ്പെട്ടിട്ടുണ്ട്.


'അങ്ങനെ നോക്കുമ്പോള് പ്രകാശന്റെ കഥയും മോഷണമാണ് ' | njan prakasan| Sreenivasan| njan prakasan screenplay| Sathyan Anthikad\nApr 20, 2019, 10:27 AM IST\nപതിനാറുവര്‍ഷത്തെ ഇടവേളയ്ക്കുശേഷമാണ് ഞാനും ശ്രീനിയും ഒരു സിനിമയ്ക്കുവേണ്ടി ഒരുമിക്കുന്നത്. അതുകൊണ്ടുതന്നെ കഥ കണ്ടെത്താന് കുറച്ച് ടെന്‍ഷനുണ്ടായിരുന്നു. പകുതിയോളം പൂര്‍ത്തിയായ മറ്റ് രണ്ട് കഥകള് മാറ്റിവെച്ചിട്ടാണ് പ്രകാശനിലേക്കെത്തുന്നത്. ആ തീരുമാനം ശരിയായിരുന്നു എന്ന് തെളിഞ്ഞത് സിനിമ ഒരു വമ്പന് വിജയമായപ്പോഴാണ്.\nPhoto: Mathrubhumi Archives/ M.V Sinoj\nപുതുപുത്തന് മലയാളിയുവത്വത്തിന്റെ പ്രതിരൂപമായ പ്രകാശന് എന്ന കഥാപാത്രത്തിലൂടെ സമകാലിക കേരളത്തെ നര്‍മത്തിന്റെ അകമ്പടിയോടെ വരച്ചുകാട്ടുന്ന സിനിമയുടെ തിരക്കഥയാണ് ഞാന് പ്രകാശന് എന്ന പുസ്തകം. മലയാളികള്‍ക്ക് പ്രിയങ്കരരായ സത്യന് അന്തിക്കാട് - ശ്രീനിവാസന് കൂട്ടുകെട്ടില് പിറന്ന സിനിമ. തിരക്കഥയുടെ രസതന്ത്രമറിയുന്ന എഴുത്തുകാരന്റെ രചന. പുസ്തകത്തിന് സത്യന് അന്തിക്കാട് എഴുതിയ അവതാരിക വായിക്കാം.\nചിന്താവിഷ്ടയായ ശ്യാമളയ്ക്ക് രാമു കാര്യാട്ട് അവാര്‍ഡ് കിട്ടിയിരുന്നു. തൃശ്ശൂരിലെ നിറഞ്ഞ സദസ്സില്‍വെച്ച് അത് സ്വീകരിച്ചുകൊണ്ടുള്ള മറുപടി പ്രസംഗത്തില് ശ്രീനിവാസന് പറഞ്ഞു. 'ഒരു സത്യം ആദ്യമായി ഞാനിവിടെ വെളിപ്പെടുത്തട്ടെ. ഈ ചിത്രത്തിന്റെ കഥ ഞാന് മോഷ്ടിച്ചതാണ്.' കേട്ടിരുന്നവരൊക്കെ അമ്പരന്നു. അങ്ങനെയൊരു ആരോപണം ആ സിനിമയെപ്പറ്റി ആരും അതുവരെ പറഞ്ഞിട്ടില്ലായിരുന്നു. നിശ്ശബ്ദതയുടെ ചില നിമിഷങ്ങള്‍ക്കുശേഷം ശ്രീനിവാസന് പൂരിപ്പിച്ചു: ''നിങ്ങളുടെയൊക്കെ ജീവിതത്തില്‍നിന്ന് ഞാന് മോഷ്ടിച്ചതാണ് ശ്യാമളയുടെ കഥ.''\nസദസ്സുമുഴുവന് കൈയടിച്ചു; പൊട്ടിച്ചിരിച്ചു.\nഅങ്ങനെ നോക്കുമ്പോള് പ്രകാശന്റെ കഥയും മോഷണമാണ്. മലയാളികളുടെ ചില ശീലങ്ങളില്‍നിന്ന് രൂപപ്പെടുത്തിയെടുത്ത കഥാപാത്രമാണ് പ്രകാശന്. കല്യാണസദ്യയ്ക്ക് ഇടിച്ചുകയറി, മൂക്കുമുട്ടെ വെട്ടിവിഴുങ്ങിയിട്ട് പുറത്തുവന്ന് 'സദ്യ പോരാ' എന്നുപറയുന്ന പ്രകാശന്മാരെ നമ്മള് കണ്ടിട്ടുണ്ട്. വഴി ചോദിച്ചെത്തുന്നവരെ മനഃപൂര്‍വം വഴിതെറ്റിച്ചുവിട്ട് അതില് ആനന്ദംകൊള്ളുന്ന വിരുതന്മാരെയും നമുക്കറിയാം. കൂട്ടുകാരന് പെണ്ണുകാണാന് പോയിട്ട് അസൂയമൂത്ത് അത് മുടക്കുന്ന കൂട്ടുകാരും നമുക്കിടയിലുണ്ട്. അക്കൂട്ടത്തിലൊരു ചെറുപ്പക്കാരന്റെ ജീവിതത്തിലൂടെയൊന്ന് പോയിനോക്കാം എന്ന ചിന്തയില്‍നിന്നാണ് പ്രകാശന് ജനിക്കുന്നത്.\nപതിനാറുവര്‍ഷത്തെ ഇടവേളയ്ക്കുശേഷമാണ് ഞാനും ശ്രീനിയും ഒരു സിനിമയ്ക്കുവേണ്ടി ഒരുമിക്കുന്നത്. അതുകൊണ്ടുതന്നെ കഥ കണ്ടെത്താന് കുറച്ച് ടെന്‍ഷനുണ്ടായിരുന്നു. പകുതിയോളം പൂര്‍ത്തിയായ മറ്റ് രണ്ട് കഥകള് മാറ്റിവെച്ചിട്ടാണ് പ്രകാശനിലേക്കെത്തുന്നത്. ആ തീരുമാനം ശരിയായിരുന്നു എന്ന് തെളിഞ്ഞത് സിനിമ ഒരു വമ്പന് വിജയമായപ്പോഴാണ്. പ്രേക്ഷകരുടെ അഭിരുചിയോടൊപ്പം സഞ്ചരിക്കാന് കഴിയുമ്പോഴാണ് സൂപ്പര്‍ഹിറ്റുകളുണ്ടാകുന്നത്. ശ്രീനിവാസനെന്ന എഴുത്തുകാരന്റെ പ്രസക്തിയും അവിടെയാണ്. പ്രേക്ഷകന്റെ കണ്ണിലൂടെയാണ് ശ്രീനി സീനുകള് സൃഷ്ടിക്കുന്നത്. അവര്‍ക്ക് പറയാന് തോന്നുന്നതാണ് ശ്രീനി പറയുന്നത്. അതുകൊണ്ടാണ് വര്‍ഷങ്ങള് കഴിയുംതോറും ശ്രീനിവാസന്റെ വാക്കുകള്‍ക്ക് തിളക്കമേറുന്നത്.\nസന്ദേശത്തിലെ സംഭാഷണങ്ങള്‍തന്നെ ഉദാഹരണം. 'പോളണ്ടിനെപ്പറ്റി ഒരക്ഷരം മിണ്ടരുത്' എന്ന് ഇന്നത്തെ ചെറുപ്പക്കാരും പറഞ്ഞുചിരിക്കുന്നു. 'എത്ര മനോഹരമായ നടക്കാത്ത സ്വപ്നം...' എന്നത് ഒരു പഴഞ്ചൊല്ലുപോലെ നമ്മുടെ മനസ്സില് പതിഞ്ഞുകഴിഞ്ഞു. 'എല്ലാത്തിനും അതിന്റേതായ സമയമുണ്ട് ദാസാ' എന്ന് ദിവസത്തിലൊരിക്കലെങ്കിലും നമ്മള് കേള്‍ക്കുന്നു; പറയുന്നത് വിജയനോ കേള്‍ക്കുന്നത് ദാസനോ അല്ലെങ്കില്‍പ്പോലും. ഇന്നും ഒരു രക്തസാക്ഷിയെ കിട്ടാന് നെട്ടോട്ടമോടുന്ന രാഷ്ടീയക്കാര്‍ക്ക് സന്ദേശം ഒരു പാരയായി മാറുന്നു.\nഞാന് പ്രകാശന് ഓണ്‍ലൈനില് വാങ്ങാം\nഅവരും നമ്മളും ഹാപ്പി.\n'മകളുടെ കല്യാണം കഴിഞ്ഞെന്നു കേട്ടു. മരുമകന് എന്താ ജോലി?'\nഇതൊന്നും 'ഞാന് പ്രകാശ'നില് ഉള്‍പ്പെടുത്താന് പറ്റിയിട്ടില്ല. പക്ഷേ, ഒരു ദിവസം കാപ്പി കുടിച്ചുകൊണ്ടിരുന്നപ്പോള് ശ്രീനി പറഞ്ഞ ഒരു ഡയലോഗില് ഞാന് കയറിപ്പിടിച്ചു. 'നിങ്ങളൊരു ഭര്‍ത്താവാണോ? സ്വന്തം ഭാര്യയെ വഞ്ചിക്കാത്ത ഏതെങ്കിലുമൊരു ഭര്‍ത്താവ് ഇന്ന് കേരളത്തിലുണ്ടോ?' സന്ദര്‍ഭമുണ്ടായാലും ഇല്ലെങ്കിലും ഈ ഡയലോഗ് സിനിമയില് വേണമെന്ന് ഞാന് വാശിപിടിച്ചു.\nഒടുവില് ഒരു രംഗത്തില് അതിമനോഹരമായി ശ്രീനി അത് ഉപയോഗിച്ചു; ഭാര്യയുടെ സ്വര്‍ണം മോഷ്ടിക്കാന് ഗോപാല്‍ജിയെ പ്രകാശന് പ്രേരിപ്പിക്കുന്ന സീനില്. തിയേറ്ററില് അത് വലിയ കൈയടി നേടുകയും ചെയ്തു. ഇതുപോലെത്തന്നെ തലയണമന്ത്രത്തിന്റെ ചര്‍ച്ചാവേളയില് ആവേശപൂര്‍വം ശ്രീനി പറഞ്ഞ സംഭാഷണമായിരുന്നു, 'ഇന്ത്യ അമേരിക്കയില്‍നിന്ന് കടം വാങ്ങാറില്ലേ? അതിന് അമേരിക്ക ഇന്ത്യയെ ഫോണില് വിളിച്ച് തെറി പറയാറുണ്ടോ?' അതും പിന്നീട് കൃത്യമായി പടത്തില് ഉപയോഗിക്കാന് പറ്റി.\nനമ്മുടെ രാഷ്ട്രീയ-സാമൂഹിക അവസ്ഥകളെ ഇത്ര സൂക്ഷ്മമായി നിരീക്ഷിക്കുന്ന എഴുത്തുകാര് സിനിമയില് അധികമില്ല. മൂന്നാറിലേക്ക് ഭൂമി കൈയേറാന് കേശവന് നായര് ഒരു കുരിശുംകൊണ്ടാണ് പോയതെന്ന പരാമര്‍ശമൊക്കെ തികച്ചും ഒരു കാര്‍ട്ടൂണ് എഫക്റ്റാണ്. പെട്ടെന്ന് ദേവികുളവും അവിടത്തെ രാഷ്ട്രീയവും മാറിമാറിവരുന്ന സബ് കലക്ടര്‍മാരുമൊക്കെ നമ്മുടെ ഓര്‍മയിലെത്തും.\nഞാന് പ്രകാശന് പുസ്തകമാകുന്നു എന്നത് വലിയൊരു സന്തോഷമാണ്. ശ്രീനിവാസന്റെ രചനാരീതികള് മനസ്സിലാക്കാന് സിനിമാവിദ്യാര്‍ഥികള്‍ക്ക് കിട്ടുന്ന അവസരമാണിത്. കണ്ടുമറന്ന സിനിമാക്കാഴ്ചകള് മനസ്സിന്റെ തിരശ്ശീലയിലേക്ക് വീണ്ടുമെത്തിക്കുന്നു എന്നതാണ് തിരക്കഥ പുസ്തകരൂപത്തിലാവുന്നതിന്റെ ഏറ്റവും വലിയ നേട്ടം. സിനിമപോലെത്തന്നെ ഈ തിരക്കഥയും സൂപ്പര്‍ഹിറ്റാകട്ടെ എന്ന് ആശംസിക്കുന്നു. ശ്രീനിവാസനും മാതൃഭൂമി ബുക്സിനും നന്മകള് നേരുന്നു.\nശ്രീനിവാസന്റെ തിരക്കഥകള് വാങ്ങാം\nContent Highlights: njan prakasan, Sreenivasan, njan prakasan screenplay, Sathyan Anthikad\nദൃശ്യം2വിന്റെ നിര്‍മാതാവിന് ഇനിയും പുനര്‍ചിന്തനത്തിന് സമയമുണ്ട്- സത്യന് അന്തിക്കാട്\nnjan prakasan screenplay


ശക്തി മില്‍സ് കൂട്ടബലാത്സംഗ കേസ്: 'പൊതുവികാരം നോക്കി ശിക്ഷിക്കരുത്'; കുറ്റവാളികളുടെ വധശിക്ഷ റദ്ദാക്കി ഹൈക്കോടതി\n2021-11-25 07:42:58 pm IST\nമുംബൈ: ശക്തി മില്‍സ് കൂട്ടബലാത്സംഗക്കേസിലെ മൂന്ന് പ്രതികളുടെ വധശിക്ഷ റദ്ദാക്കി ബോംബെ ഹൈക്കോടതി. മാധ്യമപ്രവര്‍ത്തകയെയും പെണ്‍കുട്ടിയെയും കൂട്ടബലാത്സംഗം ചെയ്ത കേസിലെ കുറ്റവാളികളുടെ വധശിക്ഷയാണ് റദ്ദാക്കിയത്.\n2013-ല് മുംബൈയില് ശക്തിമില്ലില് വച്ച് ഫോട്ടോ ജേണലിസ്റ്റിനെ ബലാത്സംഗം ചെയ്ത കേസിലാണ് നടപടി. ഇതേ വര്‍ഷം ജൂലൈയില് മറ്റൊരു പെണ്‍കുട്ടിയെയും പ്രതികള് ബലാത്സംഗം ചെയ്തിരുന്നു. ഇത് കൂടി പരിഗണിച്ചാണ് വിചാരണക്കോടതി വധശിക്ഷ വിധിച്ചത്. അതേസമയം, വധശിക്ഷ റദ്ദാക്കിയ കോടതി പ്രതികള്‍ക്ക് പരോള് പോലും ലഭിക്കാതെ ജീവപര്യന്തം കഠിന തടവാക്കി ശിക്ഷ കുറയ്ക്കുകയാണ് ചെയ്തത്.\nശക്തി മില്‍സ് കൂട്ടബലാത്സംഗ കേസ് സമൂഹത്തെ ഞെട്ടിച്ചതാണെന്ന യാഥാര്‍ത്ഥ്യം മനസിലാക്കുന്നുവെന്ന് ഹൈക്കോടതി പറഞ്ഞു. ഇത്തരമൊരു ഹീനകൃത്യം ശരീരത്തെയും മനസിനെയും ബാധിക്കുന്നതാണ്. എന്നാല് പൊതുവികാരം നോക്കി ഇത്തരം കേസുകളില് ശിക്ഷ വിധിക്കാന് കഴിയില്ല.\nവധശിക്ഷ അപൂര്‍വമായേ നല്‍കാവൂ. ഇത്തരമൊരു ശിക്ഷ തിരിച്ചെടുക്കാന് കഴിയാത്തതാണെന്നും ബോംബെ ഹൈക്കോടതി പറഞ്ഞു. 2013 ഓഗസ്റ്റ് 22-നാണ് മഹാരാഷ്ട്രയിലെ തകര്‍ന്നുകിടക്കുന്ന ശക്തി മില്‍സില് വെച്ച് ഫോട്ടോജേണലിസ്റ്റിനെ പ്രതികള് കൂട്ടബലാത്സംഗം ചെയ്തത്. സംഭവത്തില് 2014 മാര്‍ച്ച് മാസത്തിലാണ് സെഷന്‍സ് കോടതി കുറ്റവാളികള്‍ക്ക് വധശിക്ഷ വിധിച്ചത്.\n18-കാരനായ വിജയ് മോഹന് യാദവ്, മൊഹമ്മദ് കാസിം ഷെയ്ഖ് ബംഗാളി (20), മൊഹമ്മദ് സലിം അന്‍സാരി (27) എന്നിവരാണ് കേസിലെ കുറ്റക്കാര്. 2013 ജൂലൈ മാസത്തില് ടെലിഫോണ് ഓപ്പറേറ്ററായ മറ്റൊരു പെണ്‍കുട്ടിയെയും പ്രതികള് ഇതേ സ്ഥലത്ത് വെച്ച് കൂട്ടബലാത്സംഗത്തിന് ഇരയാക്കിയിരുന്നു. രണ്ട് കേസുകളിലും സമാന്തരമായാണ് വിചാരണ നടന്നത്.\nഒരേ ദിവസം തന്നെ രണ്ട് കേസുകളിലും വിധി പുറപ്പെടുവിക്കുകയും ചെയ്തു. കുറ്റവാളികള് രണ്ട് തവണ കുറ്റകൃത്യം ചെയ്തതിനാല് ഇവര്‍ക്ക് പരമാവധി ശിക്ഷ നല്‍കണമെന്നാണ് അന്ന് വിചാരണ കോടതിയില് പ്രൊസിക്യൂഷന് ആവശ്യപ്പെട്ടത്. അന്ന് സെഷന്‍സ് കോടതി പ്രിന്‍സിപ്പല് ജഡ്ജായിരുന്ന ശാലിനി ഫന്‍സല്‍കര് ജോഷി പ്രൊസിക്യൂഷന് വാദം അംഗീകരിക്കുകയും പ്രതികള്‍ക്ക് വധശിക്ഷ വിധിക്കുകയുമായിരുന്നു.\nകഴിഞ്ഞ മാസമാണ് ബോംബെ ഹൈക്കോടതിയിലെ രണ്ടംഗ ഡിവിഷന് ബെഞ്ചിന്റെ പരിഗണനയിലേക്ക് പ്രതികളുടെ അപ്പീല് ഹര്‍ജി എത്തിയത്. പെണ്‍കുട്ടിയെ കൂട്ടബലാത്സംഗം ചെയ്ത കേസില് 376 ഇ വകുപ്പാണ് ചുമത്തിയത്. ഈ വകുപ്പ് പ്രകാരം സ്ഥിരം കുറ്റവാളികളാണ് പ്രതികളെന്നായിരുന്നു കോടതി വിധി.\nഎന്നാല് ഒരു തവണ കുറ്റം ചെയ്ത് ശിക്ഷിക്കപ്പെട്ടവര് വീണ്ടും തെറ്റ് ആവര്‍ത്തിച്ച് വിചാരണ നേരിടുമ്പോഴാണ് ഈ വകുപ്പ് പ്രകാരം കേസെടുക്കാനാവൂ എന്നാണ് കോടതിയില് പ്രതിഭാഗം വാദിച്ചത്. ഈ വകുപ്പിന്റെ അടിസ്ഥാനത്തിലായിരുന്നു പ്രതികള്‍ക്ക് വിചാരണ കോടതി വധശിക്ഷ വിധിച്ചത്. എന്നാല് ഹൈക്കോടതി പ്രതിഭാഗത്തിന്റെ വാദം മുഖവിലയ്ക്ക് എടുക്കുകയും അതേസമയം ജീവിതാവസാനം വരെ പ്രതികളെ പരോളില്ലാതെ തടവില് പാര്‍പ്പിക്കാന് വിധിക്കുകയുമായിരുന്നു.\nShakti Mills gangrape case Bombay HC death penalty convicts to life


“നഷ്ടമായത് കേരള രാഷ്ട്രീയത്തില് കാരണവര് സ്ഥാനത്തുണ്ടായിരുന്ന വ്യക്തിയെ”, ആര് ബാലകൃഷ്ണപിള്ളയുടെ നിര്യാണത്തില് അനുശോചിച്ച് മുഖ്യമന്ത്രി\nതിരുവനന്തപുരം : കേരള കോണ്‍ഗ്രസ് നേതാവും മുന് മന്ത്രിയുമായ ആര് ബാലകൃഷ്ണപിള്ളയുടെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. നിരവധി പതിറ്റാണ്ടുകള് കേരളരാഷ്ട്രീയത്തില് സമഗ്രതയോടെ ഉയര്‍ന്നുനിന്ന സമുന്നത വ്യക്തിത്വമായിരുന്നു ബാലകൃഷ്ണപിള്ളയുടേത്. കേരള രാഷ്ട്രീയത്തില് കാരണവര് സ്ഥാനത്തുണ്ടായിരുന്ന ഒരു വ്യക്തിയെയാണ് നഷ്ടമായിരിക്കുന്നത്.\nകേരള നിയമസഭയിലും പാര്‍ലമെന്റിലും കേരളത്തിന്റെ ശബ്ദം ഫലപ്രദമായി ഉയര്‍ത്തിക്കൊണ്ടുവരാന് എന്നും ശ്രദ്ധേയമായ പങ്ക് വഹിച്ചു. ഉജ്ജ്വല വാഗ്മി, മികവുറ്റ സംഘാടകന്, സമര്‍ത്ഥനായ നിയമസഭാ സാമാജികന് എന്നിങ്ങനെ വിവിധങ്ങളായ തലങ്ങളില് ശ്രദ്ധേയനായിരുന്നു ബാലകൃഷ്ണപിള്ള.\nഎന്നും കേരളരാഷ്ട്രീയത്തിലെ മുഖ്യധാരയില് നിറഞ്ഞുനിന്ന ബാലകൃഷ്ണപിള്ള, അടിയന്തരാവസ്ഥയുടെ പ്രാരംഭഘട്ടത്തില് അതിശക്തമായി അതിനെ എതിര്‍ത്തിരുന്നു.\nജനാധിപത്യ അവകാശങ്ങള്‍ക്ക് വേണ്ടി വിട്ടുവീഴ്ചയില്ലാതെ എന്നും നിലകൊണ്ടു. വ്യത്യസ്ത ഘട്ടങ്ങളില് വ്യത്യസ്ത വകുപ്പുകളെ സമര്‍ഥമായി കൈകാര്യം ചെയ്ത പ്രഗത്ഭനായ മന്ത്രിയായിരുന്നു. സ്വന്തം അഭിപ്രായം നിര്‍ഭയം തുറന്നുപറയാന് ഒരിക്കലും മടിക്കാത്ത വ്യക്തിയായിരുന്നു ബാലകൃഷ്ണപിള്ള. കേരള രാഷ്ട്രീയത്തിന് പൊതുവിലും ഇടതുമുന്നണിക്ക് വിശേഷിച്ചും വലിയ നഷ്ടമാണ് ബാലകൃഷ്ണ പിള്ളയുടെ വിയോഗമെന്ന് മുഖ്യമന്ത്രി അനുശോചനസന്ദേശത്തില് പറഞ്ഞു.\n‘പിണറായ വിജയന്’, മുഖ്യമന്ത്രിക്ക് അഭിനന്ദനം അറിയിച്ച സിദ്ധാർഥിന് അക്ഷര തെറ്റ്? തിരുത്തി മലയാളികൾ


മലയാള സിനിമയിൽ കായിക മേഖലയെ ആസ്പദമാക്കി നിരവധി ചിത്രങ്ങൾ വന്നിട്ടുണ്ട് . അവയ്ക്കെല്ലാം മികച്ച പ്രേക്ഷക പിന്തുണയാണ് ലഭിച്ചിട്ടുള്ളത്. ആ നിരയിലേക്ക് വീണ്ടും ഒരു ചിത്രം കൂടി വരുന്നു “ആമ്പിയര് ഫ്രാങ്കോ “. ക്രിക്കറ്റ് പശ്ചാത്തലമാക്കി അണിയിച്ചൊരുക്കുന്ന ചിത്രമാണ് “ആമ്പിയര് ഫ്രാങ്കോ “. 1983 എന്ന സൂപ്പർ ഹിറ്റ് നിവിൻ പോളി ചിത്രത്തിന് ശേഷമാണ് ക്രിക്കറ്റ് പ്രമേയമാക്കി വരുന്ന ചിത്രമാണ് “ആമ്പിയര് ഫ്രാങ്കോ “. സ്മിജൂ സണ്ണിയാണ് ചിത്രം സംവിധാനം ചെയ്യുന്നത്. “ആമ്പിയര് ഫ്രാങ്കോയുടെ തിരക്കഥ ഒരുക്കിരിക്കുന്നത് റാഫി മയ്യനാടാണ്.വൻതാരനിര തന്നെ ചിത്രത്തിൽ അണിനിരക്കുന്നുണ്ടെന്നാണ് ഇപ്പോൾ പുറത്തു More\nമലയാള സിനിമയിൽ കായിക മേഖലയെ ആസ്പദമാക്കി നിരവധി ചിത്രങ്ങൾ വന്നിട്ടുണ്ട് . അവയ്‌ക്കെല്ലാം മികച്ച പ്രേക്ഷക പിന്തുണയാണ് ലഭിച്ചിട്ടുള്ളത്. ആ നിരയിലേക്ക് വീണ്ടും ഒരു ചിത്രം കൂടി വരുന്നു “ആമ്പിയര് ഫ്രാങ്കോ “. ക്രിക്കറ്റ് പശ്ചാത്തലമാക്കി അണിയിച്ചൊരുക്കുന്ന ചിത്രമാണ് “ആമ്പിയര് ഫ്രാങ്കോ “.\n1983 എന്ന സൂപ്പർ ഹിറ്റ് നിവിൻ പോളി ചിത്രത്തിന് ശേഷമാണ് ക്രിക്കറ്റ് പ്രമേയമാക്കി വരുന്ന ചിത്രമാണ് “ആമ്പിയര് ഫ്രാങ്കോ “. സ്മിജൂ സണ്ണിയാണ് ചിത്രം സംവിധാനം ചെയ്യുന്നത്.\n“ആമ്പിയര് ഫ്രാങ്കോയുടെ തിരക്കഥ ഒരുക്കിരിക്കുന്നത് റാഫി മയ്യനാടാണ്.വൻതാരനിര തന്നെ ചിത്രത്തിൽ അണിനിരക്കുന്നുണ്ടെന്നാണ് ഇപ്പോൾ പുറത്തു വരുന്ന റിപ്പോർട്ടുകൾ.\nചിത്രത്തിന്റെ കൂടുതൽ വിവരങ്ങൾ ഒന്നും അണിയറപ്രവർത്തകർ പുറത്തുവിട്ടിട്ടില്ല. ശാലേം പ്രൊഡക്ഷന്‍സിന്‍റെ ബാനറില് കേര്‍ട്ട് ആന്റണി ഹോഗ് നിര്‍മ്മിക്കുന്ന ചിത്രമാണ് “ആമ്പിയര് ഫ്രാങ്കോ”.\nചിത്രത്തിന് വേണ്ടി ക്യാമറ ചലിപ്പിച്ചിരിക്കുന്നത് അനില് നായരാണ്. പി ടി ബിനുവിന്റെ വരികള്‍ക്ക് അരുണ് ദേവാണ് സംഗീതം നൽകുന്നത് . ജനുവരി ആദ്യം ചിത്രത്തിന്റെ ചിത്രികരം ആരംഭിക്കും. പത്തനംതിട്ട, കൊച്ചി, പൊള്ളാച്ചിഎന്നിവിടങ്ങളിലായാണ് ചിത്രീകരണം നടക്കുക .


കർണാടകയിലും മഹാരാഷ്ട്രയിലും ആന്ധ്രയിലും ഛണ്ഡിഗഡിലും ഒമിക്രോൺ സ്ഥിരീകരിച്ചു – Veekshanam\nബെഗളൂരു: കർണാടകയിലും മഹാരാഷ്ട്രയിലും ആന്ധ്രയിലും ഛണ്ഡിഗഡിലും ഇന്നലെ ഓരോ ഒമിക്രോൺ കേസുകൾ കൂടി സ്ഥിരീകരിച്ചു. ദക്ഷിണാഫ്രിക്കയിൽ നിന്നെത്തിയ 34 കാരനാണ് കർണാടകയിൽ ഇന്നലെ രോഗബാധ സ്ഥിരീകരിച്ചത്. സംസ്ഥാനത്തെ മൂന്നാമത്തെ ഒമിക്രോൺ കേസാണിത്. ഇയാൾക്ക്5പേരുമായി നേരിട്ടും 15 പേരുമായി അല്ലാതെയും സമ്പർക്കം ഉണ്ടായിട്ടുണ്ടെന്ന് കണ്ടെത്തിയിട്ടുണ്ട്. അതിന്റെ അടിസ്ഥാനത്തിൽ ഇവരുടെ സാംപിളുകൾ പരിശോധനയ്ക്ക് അയച്ചു. രാജ്യത്ത് ആദ്യമായി ഒമിക്രോൺ കേസ് സ്ഥിരീകരിച്ചതും കർണാടയിലായിരുന്നു. ദക്ഷിണാഫ്രിക്കൻ സ്വദേശിക്കും ഒരു ഡോക്ടർക്കുമാണ് ഇവിടെ ആദ്യമായി ഒമിക്രോൺ സ്ഥിരീകരിച്ചത്.\nമഹാരാഷ്ട്രയിൽ നാഗ്പൂരിലെ 40 കാരനായ ഒരാൾക്കാണ് ഒമിക്രോൺ ബാധിച്ചത്. ഇതോടെ മഹാരാഷ്ട്രയിലെ ആകെ രോഗികളുടെ എണ്ണം 18 ആയി. ആന്ധ്രാപ്രദേശിൽ അയർലൻഡ് സന്ദർശിച്ച് എത്തിയ 34 കാരനാണ് ഒമിക്രോൺ സ്ഥിരീകരിച്ചത്. നവംബർ 27 നാണ് ഇയാൾ മുംബൈ വഴി വിശാഖപട്ടണം വിമാനത്താവളത്തിൽ എത്തിയത്. കോവിഡില്ലാ സർട്ടിഫിക്കറ്റുമായാണ് ഇയാൾ എത്തിയിരുന്നത്. വിശാഖപട്ടണത്ത് വച്ച് വീണ്ടും പരിശോധന നടത്തിയപ്പോഴാണ് രോഗം സ്ഥിരീകരിച്ചത്. പ്രത്യേക ലക്ഷണങ്ങൾ ഒന്നും ഉണ്ടായിരുന്നില്ല. 34 കാരനുമായി സമ്പർക്കത്തിൽ വന്നവരെ നിരീക്ഷണത്തിലാക്കാൻ ശ്രമം തുടങ്ങിയിട്ടുണ്ട്. വിദേശത്ത് നിന്ന് ആന്ധ്രയിലെത്തിയ പതിനഞ്ച് പേരുടെ സാമ്പിളുകളും പരിശോധനയ്ക്ക് അയച്ചിട്ടുണ്ട്. ഇറ്റലിയിൽ നിന്ന് ഛണ്ഡിഗഡിലെത്തിയ 20 വയസുകാരനിലാണ് ഒമിക്രോൺ കണ്ടെത്തിയത്. കഴിഞ്ഞ 22 നാണ് ഇയാൾ ഇന്ത്യയിലെത്തിയത്.


സിപിഐ കൊല്ലം ജില്ലാ സെക്രട്ടറി സ്ഥാനത്തുനിന്ന് എന്. അനിരുദ്ധനെ നീക്കി - IBC Live\nസിപിഐ കൊല്ലം ജില്ലാ സെക്രട്ടറി സ്ഥാനത്തുനിന്ന് എന്. അനിരുദ്ധനെ നീക്കി\nPosted By: News Deskon: February 11, 2019 In: KERALANo Comments\nകൊല്ലം: സിപിഐ കൊല്ലം ജില്ലാ സെക്രട്ടറി സ്ഥാനത്തുനിന്ന് എൻ. അനിരുദ്ധനെ ഒഴിവാക്കി. പുതിയ സെക്രട്ടറിയെ തിരഞ്ഞെടുക്കന്നത് വരെ മുല്ലക്കര രത്നാകരന് പകരം ചുമതല നൽകി. സെക്രട്ടറി സ്ഥാനത്തുനിന്ന് നീക്കാനുള്ള സിപിഐ സംസ്ഥാന എക്സിക്യൂട്ടിവ് തീരുമാനം അനിരുദ്ധൻ അംഗീകരിച്ചു.\nകൊല്ലം ജില്ലാ സമ്മേളനത്തിലുണ്ടായ ധാരണ അനിരുദ്ധനെ പാർട്ടി കോൺഗ്രസ് കഴിഞ്ഞ് ജില്ലാ സെക്രട്ടറി സ്ഥാനത്തുനിന്ന് മാറ്റണമെന്നായിരുന്നു. ഈ ധാരണ പ്രകാരം ജനുവരി ആദ്യം ചേർന്ന സിപിഐ സംസ്ഥാന എക്സിക്യൂട്ടീവ് എൻ. അനിരുദ്ധനെ മാറ്റി പകരം ആർ. രാജേന്ദ്രനെ കൊല്ലം ജില്ലാ സെക്രട്ടറിയാക്കാൻ നിർദ്ദേശിച്ചു. ഈ നിർദ്ദേശം ചർച്ച ചെയ്ത സിപിഐ കൊല്ലം ജില്ലാ കൗൺസിലിൽ രൂക്ഷമായ വാദപ്രതിവാദങ്ങളും തർക്കങ്ങളും ഉണ്ടായി. ഇതേതുടർന്ന് സംസ്ഥാന എക്സിക്യൂട്ടിവ് തീരുമാനം നടപ്പിലാക്കാൻ കഴിഞ്ഞില്ല. വോട്ടെടുപ്പിലേക്ക് വരെ കാര്യങ്ങൾ എത്തി. ഇതോടെ തീരുമാനം നടപ്പിലാക്കാതെ സിപിഐ സംസ്ഥാന സെക്രട്ടറി കാനം രാജേന്ദ്രൻ തിരികെ പോയി. നിലവിലുള്ള സെക്രട്ടറി എൻ. അനിരുദ്ധന് തന്റെ അഭിപ്രായം അറിയിക്കാനുള്ള അവസരം നൽകിയില്ല എന്നതായിരുന്നു അന്ന് ഉയർന്ന പ്രധാന ആക്ഷേപം.\nഇതിന്റെ അടിസ്ഥാനത്തിൽ തന്റെ അഭിപ്രായം അറിയിക്കാൻ അനിരുദ്ധനോട് സംസ്ഥാന കൗൺസിൽ നിർദ്ദേശിച്ചു. ഫെബ്രുവരി നാലിന് നടക്കുന്ന എക്സിക്യൂട്ടീവിന് മുമ്പ് അഭിപ്രായം അറിയിക്കണമെന്നായിരുന്നു അനിരുദ്ധന് നൽകിയിരുന്ന നിർദ്ദേശം. ഇത് അനിരുദ്ധൻ പാലിച്ചില്ല. തുടർന്ന് അനിരുദ്ധനെ ജില്ലാ സെക്രട്ടറി സ്ഥാനത്തുനിന്ന് നീക്കണമെന്ന തീരുമാനത്തിൽ ഉറച്ചുനിൽക്കാൻ ഫെബ്രുവരി നാലിലെ എക്സിക്യൂട്ടീവ് യോഗം തീരുമാനമെടുത്തു.\nഎന്നാൽ ഈ തീരുമാനം അംഗീകരിച്ചുകൊണ്ട് എൻ അനിരുദ്ധൻ സംസ്ഥാന നേതൃത്വത്തിന് കത്തുകൊടുത്തു. ഇതിന്റെ അടിസ്ഥാനത്തിലാണ് അനിരുദ്ധനെ മാറ്റി താത്‌കാലിക ചുമതല മുല്ലക്കര രത്നാകരന് നൽകാനുള്ള തീരുമാനമെടുത്തത്. ലോക്സഭാ തിരഞ്ഞെടുപ്പിന് ശേഷം മാത്രമേ കൊല്ലം ജില്ലാ സെക്രട്ടറി സ്ഥാനത്തേക്ക് പുതിയ ആളെ തിരഞ്ഞെടുക്കാൻ സാധ്യതയുള്ളു. അതുവരെ തർക്കങ്ങളും വിവാദങ്ങളും ഒഴിവാക്കാനാണ് ഇത്തരമൊരു തീരുമാനമെടുത്തത്.\nContent Highlights: N Anirudhan expelled form CPI Kollam District Secretory chair


തിരു: കായികവകുപ്പ് സംഘടിപ്പിക്കുന്ന രണ്ടാമത് ത്രിദിന അന്താരാഷ്ട്ര കായിക പ്രദര്‍ശനം ഇന്റര്‍നാഷണല് സ്പോര്‍ട്‌സ് എക്‌സ്പോ കേരള 2020-ന് വ്യാഴാഴ്ച്ച തുടക്കം. കായികോപകരണങ്ങ ളുടെ വ്യവസായ വാണിജ്യ വിപ ണന സാദ്ധ്യതകള്‍ക്ക് വേദിയൊരുക്കുന്ന പ്രദര്‍ശനം തിരുവനന്തപുരം വെള്ള യമ്പലത്തെ ജിമ്മിജോര്‍ജ്ജ് ഇന്‍ഡോര് സ്റ്റേഡിയത്തില് വ്യാഴാഴ്ച രാവിലെ 10 മണിക്ക് കായിക മന്ത്രി ഇ പി ജയരാജന് ഉദ്ഘാടനം ചെയ്യും.\nഇന്ത്യന് എക്‌സിബിഷന് സര്‍വ്വീസസിന്റെ സഹകരണത്തോടെ നടത്തുന്നപ്രദര് ശനത്തില് കായി കം, ശാരീരികക്ഷമത, വിനോദം എന്നീ മേഖലകളില് ഉപയോഗപ്പെടുത്താവുന്ന ആയിരത്തിലധി കം ഉല്‍പ്പന്നങ്ങള് പ്രദര്‍ശിപ്പിക്കും. പ്രശസ്തരായ അമ്പതില്‍പരം കായികോപകരണ നിര്‍മാതാക്ക ള് പങ്കെടുക്കും. ലോകനിലവാരത്തിലുള്ള ടര്‍ഫുകളും പ്രദര്‍ശനത്തിലുണ്ടാകും. പൊതുജന ങ്ങള്‍ക്ക് സൗജന്യമായി എക്‌സിബിഷന് കാണാനാകും. കുറഞ്ഞ വിലയില് സാധനങ്ങള് വാങ്ങുന്നതി നുള്ള അവസരവും ലഭിക്കും.\nലോകനിലവാരത്തിലുള്ള കായിക ഉപകരണങ്ങള്, കായികരംഗത്തെ ഏറ്റവും പുതിയ സാങ്കേതി ക വിദ്യ, കായികതാരങ്ങള്‍ക്ക് ആവശ്യമായ ഭക്ഷ്യ വസ്തു ക്കള്, വസ്ത്രങ്ങള് എന്നിവ പരിചയപ്പെടാനാകും. കായികമേഖലയിലെ വാണി ജ്യ, വ്യവസായ സാധ്യതകള് മനസ്സിലാക്കാനുംഎക്‌സ്‌പോ വഴിയൊരുക്കും. കായികമേഖലയുമായി ബന്ധപ്പെട്ടവ്യവസായങ്ങള്‍ക്ക് പ്രോത്സാഹനം നല്‍കാ നും ലക്ഷ്യമിട്ടാണ് എക്‌സ്‌പോ സംഘടിപ്പിക്കുന്നത്.\nകായിക മേഖലയിലെ വിവിധ വിഷയങ്ങളില് സെമിനാറുകളും എക്‌സ്‌പോ യുടെ ഭാഗമായി നട ക്കും. ഒപ്പം ആര്‍ച്ചറി, റൈഫിള് ഷൂട്ടിംഗ്, ഡാര്‍ട്ടിംഗ്, വാട്ടര് ഡോര്‍ബിംഗ്, പെനാല്‍റ്റി ഷൂട്ട് ഔട്ട് തുടങ്ങിയ മത്സരങ്ങളും സ്‌കൂബാ ഡൈവിംഗ്,സൂംബാ ഡാന്‍സ്,എയ്‌റോബിക്‌സ് യോഗ എന്നിവയുടെ പ്രദര്‍ശ നവും ഉണ്ടാകും.\nമൂന്ന് ദിവസങ്ങളിലായി നടക്കുന്ന എക്‌സ്‌പോ ശനിയാഴ്ച വൈകുന്നേരത്തെടെ അവസാനിക്കും. കഴിഞ്ഞ തവണ തിരുവനന്തപുരത്ത് മാത്രം സംഘടിപ്പിച്ച എക്‌സ്‌പോ ഇത്തവണ കണ്ണൂരിലും സംഘടിപ്പിക്കുന്നുണ്ട്. ഈ മാസം 18, 19, 20 തീയതികളില് കണ്ണൂര് മുണ്ടയാട് സ്റ്റേഡിയത്തില് എക്‌സ്‌പോ നടക്കും. വിശദവിവരങ്ങള്‍ക്ക് ഇമെയില്: sportxkerala2019@gmail.com


ബിരുദ സീറ്റ് വര്‍ദ്ധനവ്;കാലിക്കറ്റ് സിന്‍ഡിക്കേറ്റ് മലപ്പുറത്തെ അവഗണിക്കുന്നു;പി അബ്ദുള് ഹമീദ് എംഎല്‍എ – malabarinews.com\nതേഞ്ഞിപ്പലം: മലപ്പുറം ജില്ലയിൽ ബിരുദ സീറ്റുകൾ വർദ്ധിപ്പിക്കാത്ത കാലിക്കറ്റ് സിൻഡിക്കേറ്റ് അധികൃതരുടെ നടപടി വിദ്യാർഥികളോടും സാധാരണക്കാരായ സമൂഹത്തോടുമുള്ള വെല്ലുവിളിയാണെന്ന് പി.അബ്ദുൽഹമീദ് എം .എൽ .എ.വാർത്താകുറിപ്പിൽ അറിയിച്ചു. രഹസ്യ അജണ്ടയുടെ ഭാഗമാണ് ജില്ലയിലെ പാവപ്പെട്ട വിദ്യാർഥികളുടെ ഉപരിപഠന സാധ്യത ഇല്ലാതാക്കുന്നതിലൂടെ സിൻഡിക്കേറ്റ് ലക്ഷ്യം വെയ്ക്കുന്നത്.\nകഴിഞ്ഞസിൻഡിക്കേറ്റിൽ ജില്ലാ ഇൻസ്പെക്ഷൻ കമ്മറ്റിയുടെ റിപ്പോർട്ട് പ്രകാരം കോഴിക്കോട്, തൃശ്ശൂർ ജില്ലകളിൽ 20 ശതമാനവും മറ്റു ജില്ലകളിൽ പത്തും അതിൽ താഴെയും സീറ്റുകൾ നൽകി. മലപ്പുറം ജില്ലയിൽ അഞ്ച് ശതമാനവും അതിൽ താഴെയും സീറ്റ് മാത്രമാണ് നൽകിയത്. മലപ്പുറംജില്ലയോട് നിഷേധാത്മകവും വിവേചനവുമായ നിലപാട് സ്വീകരിക്കുന്നുവെന്നതിന് തെളിവാണിത്. ഭൗതിക സൗകര്യങ്ങൾ ഒരുക്കിയിട്ടും മലപ്പുറം ജില്ലയിലെ പല കോളജുകൾക്കും കോഴ്സ് അനുവദിച്ചില്ല. സൗകര്യക്കുറവിന്റെ പേര് പറഞ്ഞു മലപ്പുറത്തെ അവഗണിച്ചു. പട്ടിക്കാട് എൻജിനീയറിംഗ് കോളജിൽ ആർകിടെക്ചർ കോളജിന് അപേക്ഷ നൽകിയിരുന്നു. നിയമം അനുശാസിക്കുന്ന എല്ലാ സൗകര്യങ്ങളുണ്ടായിട്ടും സിൻഡിക്കേറ്റ് പരിഗണിച്ചില്ല.\nപതിനായിരക്കണക്കി ന് വിദ്യാർഥികൾ മലപ്പുറം ജില്ലയിൽ കോളജിൽ അഡ്മിഷൻ ലഭിക്കാതെ വലയുമ്പോഴാണ് സിൻഡിക്കേറ്റ് വിവേചനം കാണിക്കുന്നത്. സിൻഡിക്കേറ്റ് ജില്ലയോട് കാണിക്കുന്ന അവഗണനക്കെതിനെ ബഹുജന പ്രതിഷേധം ഉയർത്തി കൊണ്ട് വരുമെന്നും എം. എൽ .എ പറഞ്ഞു.സീറ്റ് വർദ്ധനവ് നൽകാതെ ജില്ലയോടുള്ള അവഗണന സർക്കാറിന്റെ ശ്രദ്ധയിൽ കൊണ്ട് വരുമെന്നും എം എൽ എ അറിയിച്ചു.\ncalicut, degree, seat, university\nPrevious PostPrevious ഷിഗല്ലേ ബാക്ടീരിയ ബാധ: കോഴിക്കോട് രണ്ടുവയസ്സുകാരന് മരിച്ചു\nNext PostNext കഞ്ചാവുമായ് യുവാവ് പിടിയില്


| എസ് രാജേന്ദ്രന് എംഎല്‍എ പിന്നെയും കുടുങ്ങി ; വൈദ്യുതി ബോര്‍ഡിന്റെ വസ്തു കയ്യേറിയെന്ന് പരാതി ; വീടിരിക്കുന്ന ഭൂമിക്കും വില്ലേജ് ഓഫീസില് രേഖകളില്ല | Mangalam\nTuesday, May 21, 2019 Last Updated 8 Min 53 Sec ago English Edition\nTuesday 12 Feb 2019 07.59 AM\nതൊടുപുഴ: ഭൂമി കയ്യേറ്റവുമായി വിവാദത്തിലായിരിക്കുന്ന എസ് രാജേന്ദ്രന് എംഎല്‍എയുടെ വീടിരിക്കുന്ന ഭൂമിയുടെ രേഖകളും വില്ലേജ് ഓഫീസിലില്ല. വൈദ്യൂതി ബോര്‍ഡിന്റെ വസ്തു കയ്യേറിയാണ് എംഎല്‍എ വീട് നിര്‍മ്മിച്ചിരിക്കുന്നത് എന്ന ആരോപണം ഉയര്‍ന്നിരിക്കുന്ന സാഹചര്യത്തിലാണ് വില്ലേജ് ഓഫീസില് പോലും രേഖകള് ഇല്ലാത്തത്. എം.എല്.എയുടെ സ്ഥലം പട്ടയഭൂമിയോ കയ്യേറ്റഭൂമിയോ എന്ന് ഉറപ്പാക്കി റിപ്പോര്‍ട്ട് നല്‍കാന് സബ് കലക്ടര് ഡോ. രേണു രാജ് നിര്‍ദേശം നല്‍കിയിരുന്നു. തുടര്‍ന്ന് നടത്തിയ പരിശോധനയിലാണ് രേഖകള് ഇല്ലെന്ന് കണ്ടെത്തിയത്.\nഎം.എല്.എയുടെ വീടിരിക്കുന്ന മൂന്നാറിലെ സ്ഥലത്ത് മൂന്നാര് വില്ലേജ് ഓഫീസറുടെ നേതൃത്വത്തില് പരിശോധന നടത്തി. എന്നാല് ആവശ്യമായ രേഖകള് കൈവശമില്ലാത്തതിനാല് തഹസില്‍ദാരുടെ നേതൃത്വത്തില് കെ.ഡി.എച്ച്. വില്ലേജിന്റെ സഹായത്തോടെ തുടര് പരിശോധന അനിവാര്യമാണെന്ന തരത്തില് വില്ലേജ് ഓഫീസര് റിപ്പോര്‍ട്ട് നല്‍കി. വൈദ്യുതി ബോര്‍ഡിന്റെ ഭൂമി കയ്യേറിയാണ് എം.എല്.എ. വീട് നിര്‍മിച്ചതെന്ന പരാതി നിലവിലുണ്ട്. ഇതിനിടെയാണ് മൂന്നാറിലെ പഞ്ചായത്തിന്റെ അനധികൃത കെട്ടിടനിര്‍മാണം വിവാദത്തിലാകുന്നത്.\nനേരത്തെ, എം.എല്.എയുടെ ഭൂമിയുടേത് അടക്കമുള്ള രേഖകള് കെ.ഡി.എച്ച്. വില്ലേജിലായിരുന്നു. അടുത്തകാലത്താണ് മൂന്നാര് വില്ലേജ് രൂപീകൃതമായത്. അതിനാല് പല രേഖകളും മൂന്നാര് വില്ലേജിലില്ല. ഇതാണ് പരിശോധനയ്ക്കു തടസമായതെന്നാണ് വില്ലേജ് ഓഫീസറുടെ വിശദീകരണം. ഇതു നിലനില്‍ക്കെയാണ് സബ് കലക്ടര് വില്ലേജ് ഓഫീസറോട് അടിയന്തര റിപ്പോര്‍ട്ട് ആവശ്യപ്പെട്ടത്. മാത്രമല്ല ഇതിനു സമീപത്തുനിന്നും സി.പി.എം. നേതാവിന്റെ അനധികൃത മണ്ണെടുപ്പ് സബ് കലക്ടര് ഇടപെട്ട് നിര്‍ത്തിവയ്പിക്കുകയും ചെയ്തു. ജെ.സി.ബി. ഉപയോഗിച്ച് വന്‍തോതില് മണ്ണ് നീക്കം ചെയ്തിരുന്നു. തഹസില്‍ദാര് സ്‌റ്റോപ്പ് മെമ്മോ നല്‍കിയശേഷമാണ് സബ് കലക്ടര് വില്ലേജ് ഓഫീസറോട് റിപ്പോര്‍ട്ട് ആവശ്യപ്പെട്ടത്. നേരത്തെ ഇതു വിവാദമായപ്പോള് രേഖകള് ഉണ്ടെന്നായിരുന്നു എം.എല്.എ അടക്കമുള്ളവരുടെ വാദം.\nഎന്നാല് ഈ രേഖകളൊന്നും മൂന്നാര് വില്ലേജ് ഓഫീസില്‍നിന്ന് കണ്ടെത്താന് കഴിഞ്ഞില്ല. ഇതെല്ലാം ഉള്‍പ്പെടുത്തിയുള്ള റിപ്പോര്‍ട്ടാണ് ഇപ്പോള് വില്ലേജ് ഓഫീസര് നല്‍കിയിരിക്കുന്നത്. അതേസമയം, സബ് കലക്ടറെ അപമാനിച്ച വിഷയത്തില് ജില്ലയില് പ്രതിഷേധം ശക്തമായിട്ടുണ്ട്. മൂന്നാറില് വനിതാ സംഘടനകളുടെ നേതൃത്വത്തില് പ്രതിഷേധപ്രകടനം നടന്നു. യു.ഡി.എഫും കോണ്‍ഗ്രസും രാജി ആവശ്യപ്പെട്ട് രംഗത്തെത്തിയിട്ടുണ്ട്.


ശബരിമല യുവതി പ്രവേശനം; റിവ്യൂ ഹര്‍ജികളില് സുപ്രീംകോടതി വിധി ഞായറാഴ്ച്ചക്കകം - The Malayalam speaking community\nNov 12, 2019 - 11:55\nന്യൂഡല്‍ഹി: ശബരിമല യുവതീ പ്രവേശന വിധിയെ ചോദ്യം ചെയ്ത് സമര്‍പ്പിച്ച റിവ്യൂ ഹര്‍ജികളില് സുപ്രീംകോടതി ഞായറാഴ്ച്ചക്കകം വിധി പറഞ്ഞെക്കും. ചീഫ് ജസ്റ്റിസ് രഞ്ജന് ഗൊഗോയി വിരമിക്കുന്ന നവംബര് 17ന് മുമ്ബ് വിധിയുണ്ടാകുമെന്ന് നേരത്തെ റിപ്പോര്‍ട്ടുകള് വന്നിരുന്നു. ഇതിന്റെ അടിസ്ഥാനത്തില് ഞായറാഴ്ചക്കകം വിധിയുണ്ടാകുമെന്നാണ് സൂചന.\nകഴിഞ്ഞ വര്‍ഷം സെപ്റ്റംബറിലാണ് ശബരിമലയില് യുവതികള്‍ക്ക് പ്രവേശനം അനുവദിച്ച് സുപ്രീം കോടതി ഭരണഘടനാ ബെഞ്ച് വിധി പ്രസ്താവിച്ചത്. അന്നത്തെ ചീഫ് ജസ്റ്റിസ് ദീപക് മിശ്ര, ആര്‍എഫ് നരിമാന്, എഎം ഖാന്‍വില്‍കര്, ഡിവൈ ചന്ദ്രചൂഡ്, ഇന്ദു മല്‍ഹോത്ര എന്നിവരടങ്ങിയ ബെഞ്ചാണ് വിധി പുറപ്പെടുവിച്ചത്.\nജസ്റ്റിസ് ദീപക് മിശ്രക്ക് പകരം രഞ്ജന് ഗൊഗോയി അധ്യക്ഷനായ ബെഞ്ചാണ് റിവ്യൂ ഹര്‍ജി പരിഗണിച്ചത്.\nഅതെസമയം വിശ്വാസങ്ങള്‍ക്ക് വില കല്‍പിച്ചാണ് അയോധ്യ വിധിയെന്ന അഭിപ്രായം നിയമ വിദഗ്ധരില് നിന്ന് തന്നെ ഉയരുന്നുണ്ട്. ഈ പശ്ചാത്തലത്തില് ശബരിമലയിലും വിശ്വാസങ്ങള്‍ക്കും ആചാരങ്ങള്‍ക്കും ആകുമോ സുപ്രീം കോടതി വിലകല്‍പ്പിക്കുക എന്നാണ് നിയമലോകം ഉറ്റുനോക്കുന്നത്.


മോഡേൺ ടെക്സ്റ്റ് ഇഫക്റ്റ് - ഫോട്ടോഷോപ്പ് പഠിക്കാം ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nമോഡേൺ ടെക്സ്റ്റ് ഇഫക്റ്റ്\nTuesday, July 19, 20116comments\nപുതിയൊരു ടെക്സ്റ്റ് ഇഫക്റ്റ്, ലയർ സ്റ്റൈലും ഫിൽടറുകളും കൂട്ടിക്കുഴച്ച് ഉണ്ടാക്കിയത്. ഒരു കൈനോക്കുന്നോ.\nആദ്യം നമുക്കൊരു ബാക്ക്ഗ്രൗണ്ട് വേണം. പലപ്പോഴും ടെക്സ്റ്റ് ഇഫക്റ്റുകളുടെ ഭംഗി എടുത്ത് കാണിക്കുന്നതിൽ ബാക്ക്ഗ്രൗണ്ട്കൾക്ക് നല്ലൊരു പങ്കുണ്ട്. 1200X900 പിക്സലിൽ ഞാൻ ഒരു പുതിയ പേജ് തുറന്നു. പിന്നീട് #050a4c എന്ന കളർ ഫോർഗരുണ്ടിൽ സെലെൿറ്റ് ചെയ്ത് Rectangle ടൂൾ എടുത്ത് ചിത്രത്തിൽകാണുന്നത്പോലെ ഒരു ദീർഘ ചതുരം വരച്ചു. ശേഷം Free Transform(Ctrl+T) ഉപയോഗിച്ച് റൊട്ടേറ്റ് ചെയ്തു.\nഇനി Filter >> Noise >> Add Noise പോകുക. Amount5എന്നട്ട് ചെയ്യുക.( ചിത്രം ശ്രദ്ധിക്കുക)\nശേഷം ഫോർഗ്രൗണ്ട് കളർ #060a40 സെലക്റ്റ് ചെയ്ത് സോഫ്റ്റ് റൗണ്ട് ബ്രഷ് (0 hardness, 200 size) select ചെയ്ത് ചിത്രത്തിൽ കാണുന്നത്പോലെ നമ്മുടെ Rectangle ന്റെ താഴ് ഭാഗത്തായി ചെയ്യുക.\nനമ്മൾ രിയേറ്റ് ചെയ്ത Rectangle ന്റെ ഡ്യൂപ്പ്ലിക്കേറ്റുകൾ ഉണ്ടാക്കി ചിത്രത്തിലേതു പോലെ ബാക്ക്ഗ്രൗണ്ട് ഫിൽ ചെയ്യുക. ( മനസിലായില്ലെങ്കിൽ ഇവിടെ ഞെക്കി കൂടുതൽ മനസിലാക്കാം)\nഇനി നമുക്ക് ആവഷ്യമുള്ള ടെക്സ്റ്റുകൾ ടൈപ് ചെയ്യാം. അത്യാവശ്യം ബോൾഡായ ടെക്സ്റ്റുകളിൽ ആണിത് കൂടുതൽ മനോഹരമാകുക എന്നു പറയേണ്ടതില്ലല്ലോ. ഫോണ്ട് കളർ #e101bf, ഈ കളർ മാറ്റുമ്പോൾ അനുബന്ധമായി വരുന്ന മറ്റു കളറുകളും അതിനനുസരിച്ചതാക്കാൻ ശ്രദ്ധിക്കുമല്ലോ.\nഇനി നമ്മുടെ ടെക്സ്റ്റ് ലയറിനു ഒരു ഡ്യൂപ്ലിക്കേറ്റ് ലയർ (Ctrl+J ) ഉണ്ടാക്കുക.\nഡ്യൂപ്ലിക്കേറ്റ് ലയറിൽ റൈറ്റ് ക്ലിക്ക് ചെയ്ത് Blending Options ഓപൺ ചെയ്യുക. Drop Shadow ചിത്രത്തിൽ കാണിച്ചിരിക്കുന്ന സെറ്റിംഗ്സുകൾ നൽകുക. ബ്ലന്റ് മോഡ് കളർ ചെയ്ഞ്ച് ചെയ്യാൻ മറക്കരുത്.\nഇനി Inner shadow സെറ്റിംഗ്സിലും അല്പം മാറ്റം വരുത്താം. ചിത്രം നല്ലവണ്ണം ശ്രദ്ധിച്ച് വേണ്ട മാറ്റങ്ങൾ വരുത്തുക.\nശേഷം Bevel and Emboss സെലെൿറ്റ് ചെയ്ത് ചിത്രത്തിൽ കാണുന്ന സെറ്റിംഗ്സുകൾ നൽകുക. Gloss Contour, Colors എല്ലാം ചിത്രത്തിലേത്പോലെ സെലെൿറ്റ് ചെയ്യുക.\nContour Elements സെറ്റ് ചെയ്യുക.\nഫോർഗ്രൗണ്ട് കളർ #5c0a44, ബാക്ക്ഗ്രൗണ്ട് കളർ #e638cb എന്നിങ്ങനെ സെലെൿറ്റ് ചെയ്ത ശേഷം കീ ബോർഡിൽ Ctrl ഞെക്കിപിടിച്ച് നമ്മുടെ ലയർ പാലറ്റിൽ നമ്മുടെ ടെക്സ്റ്റ് ലയറിന്റെ ചെറുചിത്രത്തിൽ ക്ലിക്കുക. ചിത്രത്തിൽ കാണുന്നത്പോലെ സെലെൿറ്റ് ആയി വരും. ഒരു പുതിയ ലയർ ഉണ്ടാക്കിയ ശേഷം ഫോർഗ്രൗണ്ട് കളർ അതിൽ പെയിന്റ് ബക്കറ്റ് ടൂൾ ഉപയോഗിച്ച് ഫിൽ ചെയ്യുക. Ctrl+D പ്രസ്സ് ചെയ്ത് Deselect ചെയ്യുക.\nഇനി Filter >>Sketch >> Note Paper പോകുക. Image Balance 25, Graininess 10, Relief 11 എന്നിങ്ങനെ നൽകുക.\nവീണ്ടും Filter >> Texture >>Stained Glass പോകുക. Cell Size 2, Border Thickness 4, Light intensity 1, എന്നിങ്ങനെ സെറ്റിംഗ്സ് നൽകുക.\nഒരു പ്രാവഷ്യം കൂടി നമുക്ക് ഫിൽടറിൽ പോണം. Filter >> Stylize >> Glowing Edges പോകുക.\nEdge Width 2, Edge Brightness 10, Smoothness 5, എന്നിങ്ങനെ സെറ്റ് ചെയ്യാം.\nലയർ പാലറ്റിൽ ബ്ലന്റ് മോഡ് Overlay എന്നാക്കുക.\nബ്രഷ് ടൂൾ സെലെൿറ്റ് ചെയ്ത് ബ്രഷ് മെനു ഓപൺ ചെയ്യുക (F5 Or Window >> Brush) താഴെ ചിത്രങ്ങളിൽ കാണുന്ന സെറ്റിംഗ്സ് ചെയ്യുക.\nഇനി നമ്മുടെ ആ പഴയ ടെക്സ്റ്റ് ലയറിൽ റൈറ്റ് ക്ലിക്ക് ചെയ്ത് വരുന്ന മെനുവിൽ Creat Work path എന്നിടത്ത് ക്ലിക്കുക. ചിത്രത്തിൽ കാണുന്നത്പോലെ ഒരു വർക്ക് പാത്ത് നമുക്ക് ലഭിക്കും. പുതിയൊരു ലയർ ക്രിയേറ്റ് ചെയ്യുക. പെൻ ടൂൾ സെലെൿറ്റ് ചെയ്ത് വർക്ക് പാതിൽ എവിടെങ്കിലും റൈറ്റ് ക്ലിക്ക് ചെയ്യുക, വരുന്ന മെനുവിൽ Stroke path സെലെൿറ്റ് ചെയ്യുക.\nStroke path വിന്റോയിൽ Brush സെലെൿറ്റ് ചെയ്ത് OK നൽകുക.\nലയർ പാലറ്റിൽ ബ്ലന്റ് മോഡ് liner light എന്നാക്കുക.\nശേഷം നമ്മുടെ ഓറിജിനൽ ടെക്സ്റ്റ് ലയറില് റൈറ്റ് ക്ലിക്ക് ചെയ്ത് ബ്ലന്റിംഗ് മോഡ് ഓപൺ ചെയ്യുക. Drop shadow ചിത്രത്തിൽകാണുന്ന സെറ്റിംഗ്സുകൾ നൽകുക.\nPosted by ഫസലുൽ Fotoshopi at 2:43 PM\nസംഗതി ഇഷ്ടമായി കേട്ടോ കോയാ...\nകുഞ്ഞാക്കാ. സംഗതി കൊള്ളാട്ടോ. പിന്നെ ഒരു കാര്യം, ടെക്സ്റ്റ് എഫെക്റ്റ് ടൂട്ടോറിയലുകള് ഇടുമ്പോള് അതില് ഉപയോഗിച്ചിരിക്കുന്ന ഫോണ്ടിന്‍റെ പേര് കൂടെ പറഞ്ഞ്തരുന്നത് നന്നായിരിക്കും.\nbold Text എന്ന് ഞാൻ പറഞ്ഞിട്ടുണ്ടല്ലോ. പിന്നെ ഇവിടുള്ളത് പോലെ ആവർത്തിക്കുന്നതിനു പകരം അല്പം മാറ്റങ്ങളോടെ ചെയ്താലല്ലെ അതിന്റെ ഒരു ലിത് വരികയുള്ളു എന്നുകരുതിയാ, എന്തരായാലും ഇനി ശ്രദ്ധിക്കാം. നന്ദി എല്ലാർക്കും\nഎല്ലാം ഞാന് മുമ്പ് പറഞ്ഞ പോലെ..നാട്ടിലെത്തട്ടെ.\nഹ ഹ ആയ്കോട്ടെ സിദ്ദിക്ക..


ഹാദിയയെ കാണാനെത്തിയ വനിതകമീഷന് അധ്യക്ഷയെ പിതാവ് തടഞ്ഞു | Gramajyothi News\nഹാദിയയെ കാണാനെത്തിയ വനിതകമീഷന് അധ്യക്ഷയെ പിതാവ് തടഞ്ഞു\nNovember 20, 2017 8:29 pm Published by : Web Desk\nതിരുവനന്തപുരം: ഹാദിയയെ കാണാന് സംസ്ഥാന വനിതകമീഷന് അധ്യക്ഷ എം.സി. ജോസഫൈന് വൈക്കത്ത് വീട്ടില് നേരിട്ടെത്തിയെങ്കിലും പിതാവ് അനുവദിച്ചിെല്ലന്ന് കമീഷന്. മകളെ കാണാന് ആരെയും അനുവദിക്കില്ലെന്ന് അദ്ദേഹം വ്യക്തമാക്കിയതായി കമീഷന് വാര്‍ത്തക്കുറിപ്പില് അറിയിച്ചു. മകളെ സുപ്രീംകോടതിയില് ഹാജരാക്കാനുള്ള യാത്ര വിമാനത്തിലാക്കണമെന്ന് ആവശ്യപ്പെടാനും സുരക്ഷാ കാര്യങ്ങളുടെ വിശദാംശങ്ങള് മനസ്സിലാക്കാനുമാണ് നേരിട്ടെത്തിയതെന്നും വിമാനയാത്രച്ചെലവ് കമീഷന് വഹിക്കാന് തയാറാണെന്നും എം.സി. ജോസഫൈന് അറിയിച്ചു. യാത്രയുടെ വിശദാംശങ്ങള് വെളിപ്പെടുത്താനാകില്ലെന്നും കമീഷന് യാത്രച്ചെലവ് നല്‍കേണ്ടതില്ലെന്നുമാണ് പിതാവ് നിലപാടെടുത്തത്. കമീഷന് അംഗം അഡ്വ. എം.എസ്. താരയോടൊപ്പമാണ് തിങ്കളാഴ്ച ഉച്ചക്ക് രണ്ടരയോടെ ചെയര്‍പേഴ്സണ് വൈക്കത്തെ വീട്ടിലെത്തിയെതന്നും കമീഷന് അറിയിച്ചു.\nതെന്‍റ അഭിപ്രായം കേള്‍ക്കാതെ കേസില് കേരള വനിത കമീഷന് സുപ്രീംകോടതിയില് കക്ഷി ചേര്‍ന്നത് ശരിയായില്ലെന്നും ദേശീയ വനിത കമീഷന് അധ്യക്ഷയെ മാത്രമേ മകളെ കാണാന് അനുവദിച്ചിട്ടുള്ളൂവെന്നും പിതാവ് അശോകന് പറഞ്ഞു. യുവതിയുടെ അവകാശം സംരക്ഷിക്കാനാണ് സുപ്രീംകോടതിയെ സമീപിച്ചതെന്നും അക്കാര്യത്തില് ശരിയായ നിലപാടുതന്നെയാണ് കമീഷന് സ്വീകരിച്ചതെന്നും ചെയര്‍പേഴ്സണ് പറഞ്ഞു. ദേശീയ കമീഷന് അധ്യക്ഷയുടെ സന്ദര്‍ശനംകൊണ്ട് യുവതിക്ക് എന്തു സ്വാതന്ത്ര്യമാണ് ലഭിച്ചതെന്നും അവര് ചോദിച്ചു. പിതാവിെന്‍റ അനുവാദത്തോടെ മാത്രമേ പ്രായപൂര്‍ത്തിയായ മകളെ കാണാന് കഴിയൂ എന്ന സ്ഥിതി തുടരുന്നത് ആശാസ്യമല്ല. ഈ നിലപാട് തിരുത്തണം. സംസ്ഥാന വനിത കമീഷന് അധ്യക്ഷ സന്ദര്‍ശിക്കുന്നതു വഴി മകള്‍ക്ക് എന്തു സുരക്ഷാ ഭീഷണിയാണുണ്ടാകുന്നതെന്ന് വ്യക്തമാക്കണമെന്നും എം.സി. ജോസഫൈന് ആവശ്യപ്പെട്ടു.\nയുവതിക്ക് നേരിട്ട് സംരക്ഷണം നല്‍കുന്ന വനിതാ പൊലീസുകാരില്‍നിന്ന് വിശദാംശങ്ങള് ചോദിച്ചറിഞ്ഞു. ഡല്‍ഹിയിലേക്കുള്ള യാത്രയില് മതിയായ സുരക്ഷ ഉറപ്പുവരുത്തുന്നതിന് പൊലീസ് കൈക്കൊണ്ട നടപടികളെക്കുറിച്ച് ജില്ല പൊലീസ് മേധാവിയില്‍നിന്ന് അടിയന്തരമായി റിപ്പോര്‍ട്ട് ആവശ്യപ്പെട്ടിട്ടുണ്ട്. ഡയറക്ടര് വി.യു. കുര്യാക്കോസ് സംഘത്തെ അനുഗമിച്ചു. സുഹൃത്തുക്കളുമായി സഹവസിക്കാന് കഴിയാത്ത വിധം വീടിനുള്ളില് കടുത്ത നിയന്ത്രണങ്ങളാണ് യുവതി നേരിടുന്നതെന്ന് ബോധ്യമായതായി കമീഷന് അധ്യക്ഷ അറിയിച്ചു. സ്വന്തം വിശ്വാസവും ജീവിതവും തെരഞ്ഞെടുക്കാനുള്ള അവകാശം ഭരണഘടന ഉറപ്പുനല്‍കിയിട്ടുണ്ട്. കോടതി നിര്‍ദേശങ്ങള്‍ക്കുവിരുദ്ധമായ നിയന്ത്രണങ്ങള് ഏര്‍പ്പെടുത്തുന്ന സാഹചര്യം ഉണ്ടാകാന് പാടില്ല. ഇക്കാര്യങ്ങള് സുപ്രീംകോടതിയില് ബോധിപ്പിക്കുമെന്നും അവര് വാര്‍ത്തക്കുറിപ്പില് അറിയിച്ചു.


തെങ്ങുകൃഷിക്ക് 1924 കോടിയുടെ പദ്ധതി | Centre okays Rs 1,924-cr project for coconut cultivation - Malayalam Oneindia\nതെങ്ങുകൃഷിക്ക് 1924 കോടിയുടെ പദ്ധതി\nകൊച്ചി: കേടായ തെങ്ങ് വെട്ടിമാറ്റി പുതിയ തൈ നടുന്നതിന് സംസ്ഥാനത്തിന് 1924 കോടി രൂപയുടെ പദ്ധതിക്ക് കേന്ദ്രാനുമതി കിട്ടിയതായി മുഖ്യമന്ത്രി ഉമ്മന്‍ചാണ്ടി അറിയിച്ചു. നാളികേരവികസന ബോര്‍ഡിന്റെ രജതജൂബിലി ആഘോഷങ്ങളും കേരോത്സവവും ഉദ്ഘാടനം ചെയ്യുകയായിരുന്നു മുഖ്യമന്ത്രി.\nപദ്ധതിതുകയുടെ 169 കോടി രൂപ കേന്ദ്രവിഹിതമാണ്. 1348 കോടി രൂപ നബാര്‍ഡ് അടക്കമുള്ള വിവിധ ബാങ്കുകള് നല്‍കും. ബാക്കി 407 കോടി രൂപ സംസ്ഥാന സര്‍ക്കാരിന്റെയും കേരകര്‍ഷകരുടെയും വിഹിതമായിരിക്കും.\nഗ്രാമപഞ്ചായത്തുകളിലൂടെയാവും പദ്ധതി നടപ്പിലാക്കുന്നത്. പദ്ധതി തോട്ടങ്ങളില് തെങ്ങിനും പുറമെ ഇടവിള കൃഷി ചെയ്യാനും നിര്‍ദേശമുണ്ട്. തെങ്ങിനൊപ്പം മണ്ണിന്റെ ഉത്പാദനശേഷി വര്‍ധിപ്പിക്കുന്ന പ്രവര്‍ത്തനങ്ങള്‍ക്ക് പദ്ധതി വിഹിതം ഉപയോഗപ്പെടുത്തണം. ഇതിന് സഹായകരമാവുന്ന പച്ചക്കറി ഇനങ്ങള് കണ്ടെത്തണം.\nകാര്‍ഷികമേഖലയ്ക്ക് അര്‍ഹമായ പരിഗണന കേന്ദ്രത്തില് നിന്നു നേടിയെടുക്കാന് കേരളത്തിനു കഴിഞ്ഞതായി മുഖ്യമന്ത്രി പറഞ്ഞു.


ടിക് ടോക് നിരോധനം കോടതി നീക്കി; ഇനി പ്ലേ സ്റ്റോറിലുണ്ടാവും • Suprabhaatham\nApril 24, 2019 | 9:00 pm IST\nPlay StoreTik Tok\nചെന്നൈ: ജനപ്രിയ വീഡിയോ മേക്കിങ് ആപ്പായ ടിക് ടോകിനെ നിരോധിച്ചു കൊണ്ടുള്ള ഉത്തരവ് മദ്രാസ് ഹൈക്കോടതി നീക്കി. ടിക് ടോക്കിലെ വിവാദ ഉള്ളടക്കങ്ങള് നിയന്ത്രിക്കാന് സംവിധാനം ഉണ്ടെന്ന കമ്പനിയുടെ മറുപടി അംഗീകരിച്ചാണ് ഹൈക്കോടതി നടപടി. ആപ്പ് വീണ്ടും പ്ലേസ്റ്റോറില് ലഭ്യമാകും.\nമദ്രാസ് ഹൈക്കോടതി ഉത്തരവിനെ തുടര്‍ന്നായിരുന്നു ഗൂഗിള് ഇന്ത്യയില് ടിക് ടോക് പ്ലേ സ്റ്റോറില് നിന്ന് ഒഴിവാക്കിയത്. നിരവധി അപകടങ്ങള്‍ക്കും കുറ്റകൃത്യങ്ങള്‍ക്കും ആപ്പ് കാരണമാകുന്നതായി പരാതി ഉയര്‍ന്നിരുന്നു.\nഎന്നാല് പ്ലേ സ്റ്റോറിനു പുറത്തുനിന്ന് ടിക് ടോക് ആപ്പ് വ്യാപകമായി ഡൗണ്‍ലോഡ് ചെയ്യപ്പെട്ടു. നിരോധിച്ചതിനു ശേഷം നിരവധി ആളുകളാണ് ടിക് ടോക് ഡൗണ്‍ലോഡ് ചെയ്തത്. ടിക് ടോകിന്റെ ഉപയോഗത്തിനും നിയന്ത്രണമുണ്ടായിരുന്നില്ല.\nനേരത്തെ മദ്രാസ് ഹൈക്കോടതി തന്നെയാണ് ടിക് ടോക് നിരോധിച്ചത്. ഇതിനെതിരായ അപ്പീല് സുപ്രിംകോടതി തള്ളുകയും ചെയ്തിരുന്നു.\nടിക് ടോക് പ്ലേ സ്റ്റോറിലും ആപ്പിള് സ്റ്റോറിലും തിരിച്ചെത്തി\nടിക് ടോക് വീഡിയോ ചിത്രീകരണത്തിനിടെ വെടിയേറ്റ് കൗമാരക്കാരന് മരിച്ചു; രണ്ടു പേര് അറസ്റ്റില്\nഒടുവില് ഗൂഗിള് തീരുമാനിച്ചു, ഇന്ത്യയില് ഇനി ടിക് ടോക് വേണ്ട


‘മതസ്പര്‍ദ വളര്‍ത്താന് ശ്രമം’, ഇ ശ്രീധരനെതിരെ പൊലീസില് പരാതി – Kerala News Hunt\n‘മതസ്പര്‍ദ വളര്‍ത്താന് ശ്രമം’, ഇ ശ്രീധരനെതിരെ പൊലീസില് പരാതി\nതിരുവനന്തപുരം: മെട്രോമാന് ഇ ശ്രീധരനെതിരെ പൊലീസില് പരാതി. വിവാദ പ്രസ്‌താവനകളിലൂടെ സമുദായ സ്‌പര്‍ധയുണ്ടാക്കാന് ശ്രമിച്ചെന്ന് ആരോപിച്ചാണ് ശ്രീധരനെതിരെ പൊലീസില് പരാതി ലഭിച്ചിരിക്കുന്നത്. ലൗ ജിഹാദ്, മാംസാഹാര പ്രസ്‌താവനകളാണ് പരാതിയില് ചൂണ്ടിക്കാട്ടിയിരിക്കുന്നത്. കൊച്ചി സ്വദേശി അനൂപാണ് പൊന്നാനി പൊലീസ് സ്റ്റേഷനില് ശ്രീധരനെതിരെ പരാതി നല്‍കിയിരിക്കുന്നത്.\nകടുത്ത സസ്യാഹാരിയാണ് താനെന്നും മാംസാഹാരം കഴിക്കുന്നവരെ തനിക്ക് ഇഷ്‌ടമല്ലെന്നും ഒരു ദേശീയ മാധ്യമത്തിന് നല്‍കിയ അഭിമുഖത്തിലാണ് ഇ ശ്രീധരന് പറഞ്ഞത്. ബീഫ് നിരോധനവുമായി ബന്ധപ്പെട്ട ചോദ്യങ്ങള് ഉന്നയിച്ചപ്പോഴാണ് ശ്രീധരന്റെ പ്രതികരണം. ”വ്യക്തിപരമായി ഞാന് കടുത്ത സസ്യാഹാരിയാണ്. മുട്ട പോലും കഴിക്കാറില്ല. ഇറച്ചി കഴിക്കുന്നവരെ ഇഷ്ടമല്ല”- ശ്രീധരന് പറഞ്ഞു.\nകേരളത്തില് ലൗ ജിഹാദുണ്ടെന്നും അതിന് താന് എതിരാണെന്നും ശ്രീധരന് പറഞ്ഞു. കേരളത്തില് ഹിന്ദു പെണ്‍കുട്ടികളെ ചെപ്പടിവിദ്യയിലൂടെ വശത്താക്കി വിവാഹത്തിലേക്കെത്തിക്കുന്ന തരത്തില് ലൗ ജിഹാദുണ്ടെന്നാണ് ശ്രീധരന് പറഞ്ഞത്. ഹിന്ദുക്കള്‍ക്കിടയില് മാത്രമല്ല മുസ്ലിങ്ങള്‍ക്കിടയിലും ക്രിസ്‌ത്യാനികള്‍ക്കിടയിലും വിവാഹത്തിലൂടെ പെണ്‍കുട്ടികളെ വശത്താക്കുന്ന രീതിയുണ്ടെന്നും അദ്ദേഹം പറഞ്ഞു. ഏതാനും ദിവസങ്ങള്‍ക്ക് മുന്‍പാണ് ബി ജെ പിയില് ചേരുമെന്ന പ്രഖ്യാപനം ഇ ശ്രീധരന് നടത്തിയത്. രാജ്യത്തിന് വേണ്ടി എന്തെങ്കിലും ചെയ്യണമെന്ന ആഗ്രഹം കൊണ്ടാണ് ബി ജെ പിയില് ചേര്‍ന്നതെന്നും ശ്രീധരന് വെളിപ്പെടുത്തിയിരുന്നു. പാര്‍ട്ടി പറഞ്ഞാല് മത്സരിക്കാന് തയാറാണെന്നും ശ്രീധരന് മാധ്യമങ്ങളോട് പറഞ്ഞിരുന്നു.\nന്യൂഡല്‍ഹി: സര്‍ക്കാരിന്റെ പണമിടപാടുകള് സ്വകാര്യ ബാങ്കുകള് വഴി നടത്തുന്നതിന് ഏര്‍പ്പെടുത്തിയിരുന്ന നിയന്ത്രണം കേന്ദ്ര സര്‍ക്കാര് ഒഴിവാക്കി. നിലവില് പൊതു മേഖലാ ബാങ്കുകള് വഴിയും തെരഞ്ഞെടുത്ത സ്വകാര്യ ബാങ്കുകള് വഴിയുമാണ് സര്‍ക്കാരുകളുടെ പണമിടപാടുകള് നടത്തുന്നത്. കേന്ദ്ര ധനമന്ത്രി നിര്‍മല സീതാരാമനാണ് നയം മാറ്റം പ്രഖ്യാപിച്ചത്. ഇതോടെ ലക്ഷണക്കക്കിനു കോടിയുടെ ഇടപാടുകള്‍ക്കാണ് സ്വകാര്യ ബാങ്കുകള്‍ക്കു വഴി തുറക്കുന്നത്. നികുതി, റനവ്യൂ പണമിടപാടുകള്, പെന്‍ഷന്, സമ്ബാദ്യ പദ്ധതികള് തുടങ്ങിയ സര്‍ക്കാര് ഇടപാടുകളില് ഇനി സ്വകാര്യ […]\nനീണ്ട കാത്തിരിപ്പിനൊടുവില് സംസ്ഥാനത്ത് സിനിമാ തിയറ്ററുകള് ഇന്ന് തുറന്നു, ബുധനാഴ്ച്ചയോടെ ആദ്യ പ്രദര്‍ശനം\n‘അണക്കെട്ട് തുറന്നു വിട്ടതുകൊണ്ടാണ് പ്രളയം ഉണ്ടായതെന്ന് പറഞ്ഞു നടക്കുന്നത് വികലമായ കാഴ്ചപ്പാടാണ്, മഴയാണ് പ്രളയത്തിന് കാരണം, എല്ലാവരും മനസ്സിലാക്കണം’; സിഎജി റിപ്പോര്‍ട്ടിനെതിരെ എംഎം മണി


ഏഴു വയസുള്ള മീരയുടെ മകൻ അനുഭവിക്കുന്ന വേദന ; ഈ അവസ്ഥയെ കുറിച്ചോര്‍ത്ത് ഞാന് നിശ്ചലമായൊരു അവസ്ഥയിലാണ്; കുടുംബവിളക്ക് താരം സുമിത്രയുടെ വാക്കുകൾ വൈറലാകുന്നു ! - metromatinee.com Lifestyle Entertainment & Sports\nതെന്നിന്ത്യന് അഭിനേത്രി മീരാ വാസുദേവനെ മലയാളിയ്ക്ക് പരിചയം മോഹന്‍ലാല് ചിത്രം ‘തന്‍മാത്ര’യിലെ നായികയായാണ്. ബ്ലെസ്സി ചിത്രത്തിലൂടെ മലയാളത്തില് എത്തിയ താരം പിന്നീട് അനേകം ചിത്രങ്ങളില് ചെറുതും വലുതുമായ വേഷങ്ങളിലെത്തി.\nമറ്റ് ഭാഷകളിലെ സിനിമകളിലും അഭിനയിച്ചിട്ടുള്ള മീര ഇപ്പോള് ടെലിവിഷന് പ്രേക്ഷകരുടെ പ്രിയപ്പെട്ടവളാണ്. കുടുംബവിളക്ക് സീരിയലിലെ സുമിത്ര എന്ന കഥാപാത്രത്തെ അവതരിപ്പിച്ചാണ് മീര വാസുദേവന് തിളങ്ങി നില്‍ക്കുന്നത്. വര്‍ഷങ്ങള് നീണ്ട ഇടവേളയ്ക്ക് ശേഷമായിരുന്നു കുടുംബവിളക്കിലൂടെ മീര മലയാളത്തിലേക്ക് തിരിച്ച് വന്നത്. ഇപ്പോഴിതാ ആരാധകര്‍ക്ക് മുന്നില് പുതിയൊരു വീഡിയോയുമായി എത്തിയിരിക്കുകയാണ് മീര വാസുദേവൻ.\nഏഴ് വയസുള്ള തന്റെ മകൻ അനുഭവിക്കുന്ന ഏകാന്തതയെ കുറിച്ചാണ് മീര വാസുദേവന് വീഡിയോയിലൂടെ പറയുന്നത്. ‘ഇന്നലെ രാത്രി ഉറങ്ങുന്നതിന് മുന്‍പ് ഞാനും ഏഴ് വയസുള്ള എന്റെ മകനും തമ്മില് സംസാരിക്കുകയായിരുന്നു. അവന് ഏകാന്തത അനുഭവപ്പെടുന്നുണ്ടെന്നാണ് മകന് പറഞ്ഞത്. വിഷാദം എന്ന വാക്കൊന്നും ഇതുവരെ അവന് അറിയില്ല. മറ്റുള്ളവരുമായി കൂടി കാഴ്ച നടത്താനോ അവരുടെ അടുത്തേക്ക് പോവാനോ സാധിക്കാത്ത വിധത്തില് ഒറ്റപ്പെടലിലേക്ക് മുതിര്‍ന്നവര് പോവുന്നത് പോലെ അവരും ഒറ്റപ്പെടാന് നിര്‍ബന്ധിതരാവുകയാണ്.\nമുന്‍പത്തെ പോലെ നമ്മുക്ക് മറ്റൊരാളുടെ മുന്നില് ഇരുന്ന് സംസാരിക്കാന് കഴിയുന്നില്ല. അങ്ങനെയുള്ളപ്പോഴാണ് ഏകാന്തത അനുഭവപ്പെടുന്നതായി മകന് പറയുന്നത്. അത് ഏകാന്തത അല്ലെന്നും ഒറ്റയ്ക്ക് ആയതാണെന്നും ഞാന് മാറ്റി പറഞ്ഞു. രണ്ട് വികാരങ്ങള് തമ്മിലും ഒരുപാട് വ്യത്യാസങ്ങള് ഉണ്ട്. അവന് ഒറ്റപ്പെടുന്നതിന്റെ കാരണം ഞാന് മനസിലാക്കിയിരിക്കുകയാണ്. ശരീരം കൊണ്ട് ദൂരെ ആണെങ്കിലും നമുക്ക് വീഡിയോ കോളിലൂടെയോ മറ്റോ പ്രിയപ്പെട്ടവരുമായി അടുപ്പം കാത്തു സൂക്ഷിക്കാന് സാധിക്കുമെന്നും വീഡിയോയില് മീര വാസുദേവ് പറയുന്നു.\nസന്തോഷം പുനര്‍നിര്‍മ്മിക്കുന്നതിന്റെ പ്രധാന്യം എത്രത്തോളമുണ്ടെന്ന് കൂടി മീര സൂചിപ്പിച്ചിരുന്നു. ‘എന്റെ മകന് ഏകാന്തനാണെന്ന് പറഞ്ഞത് വളരെ വേദന നല്‍കുന്നൊരു കാര്യമാണ്. കൂട്ടായ്മകളുടെ അഭാവമാണ് ഈ വിഷമത്തിന് കാരണം. ഈ മഹമാരിയുടെ കാലത്ത് ലോകം മുഴുവനുമുള്ള കുട്ടികളും മുതിര്‍ന്നവരുമെല്ലാം നിര്‍ബന്ധിതമായി ഒറ്റയ്ക്ക് ആവുന്ന അവസ്ഥയെ കുറിച്ചോര്‍ത്ത് ഞാന് നിശ്ചലമായൊരു അവസ്ഥയിലായെന്നും മീര പറയുന്നു.\nഇതിനെ മറി കടക്കാന് രണ്ട് ആശയങ്ങളാണ് ഞാന് നിങ്ങള്‍ക്ക് മുന്നിലേക്ക് വെക്കുന്നത്. അത് പരിശീലിക്കുന്നതിലൂടെ നിങ്ങള്‍ക്കും വിഷാദത്തെയും സങ്കടത്തെയും ഒറ്റയടിക്ക് തോല്‍പ്പിക്കാന് സാധിക്കും. മാത്രമല്ല സമാധാനവും സന്തോഷവും തമ്മില് നിങ്ങളുടെ വിഷാദവുമായി പോരാടും. അതിലൂടെ നിങ്ങള്‍ക്ക് വീണ്ടും ആശ്വാസം ലഭിക്കുമെന്നാണ് പ്രതീക്ഷിക്കുന്നത്. പരിശീലനം ചെയ്യുന്നതിലൂടെ എല്ലാം മികവുറ്റതാക്കി മാറ്റുമെന്നും മീര പറയുന്നു.\nമീരയുടെ ജീവിതം തന്നെയാണ് ശരിക്കും കുടുംബവിളക്ക് ?; മുൻഭർത്താവിന്റെ ഞെട്ടിക്കുന്ന തുറന്നുപറച്ചിൽ !\nതന്റെ പ്രതിസന്ധി ഘട്ടങ്ങളിലെല്ലാം മീര ഒപ്പം നിന്നു പിന്തുണച്ചിട്ടുണ്ട്, വിവാഹമോചനം തികച്ചും വ്യക്തിപരമായ കാരണത്താല്; തുറന്ന് പറഞ്ഞ് നടന് ജോണ് കൊക്കന്\nപലർക്കും വഴങ്ങിക്കൊടുത്ത ശേഷം അത് പറഞ്ഞു നടക്കുന്നത് മര്യാദയല്ല; മീ ടു വിനെതിരെ പ്രതികരണവുമായി മീര വാസുദേവ്\nRelated Topics:Meera Vasudev\nനമുക്കൊന്നിച്ച് ഞങ്ങളുടെ വിവാഹം കൂടാം; അയ്യായിരം രൂപയുടെ സാരിയും നെയ്യില് പൊരിച്ച ഷര്‍ട്ടും; ദേവി ചന്ദനയുടെ വിവാഹം ഒന്നുകൂടി കാണാം !


Green Kerala News ആരാധകരുടെ കാത്തിരിപ്പിന് വിരാമമിട്ട് ആപ്പിള് ഐ ഫോണിന്റെ മൂന്ന് പുതിയ പതിപ്പുകള് പുറത്തിറങ്ങി - Green Kerala News\nകാലിഫോര്‍ണിയ: ലോകമെമ്പാടുമുള്ള ആപ്പിള് ആരാധകരുടെ കാത്തിരിപ്പിന് വിരാമമിട്ട് ആപ്പിള് ഐ ഫോണിന്റെ മൂന്ന് പുതിയ പതിപ്പുകള് പുറത്തിറങ്ങി. കാലിഫോര്‍ണിയയിലെ ആപ്പിള് ആസ്ഥാനത്ത് സ്റ്റീവ് ജോബ്സ് തീയറ്ററില് നടന്ന ആപ്പിള് മെഗാ ഇവന്റില് വെച്ചാണ് ഐ ഫോണ് 8, ഐ ഫോണ് 8 പ്ലസ് എന്നിവയും ഐ ഫോണ് xഉം പുറത്തിറക്കിയത്. വയര്‍ലെസ് ചാര്‍ജ്ജിങ് സവിശേഷതയോടെയാണ് ഐ ഫോണ് 8, ഐ ഫോണ് 8 പ്ലസ് എന്നിവ പുറത്തിറക്കിയത്. എന്നാല് ഹോം ബട്ടണ് തന്നെ ഒഴിവാക്കിയും ഫിംഗര് പ്രിന്റ് സെന്‍സറിന് പകരം മുഖം തിരിച്ചറിയാനുള്ള സംവിധാനമൊരുക്കിയും ഐ ഫോണ് Xലൂടെ ആപ്പിള് ശരിക്കും ആരാധകരെ ഞെട്ടിച്ചു.\nആറ് കോറുകളുള്ള A11 ബയോണിക് ചിപ്പുകളും 64 ബിറ്റ് ഡിസൈനുമായിരിക്കും ഐഫോണ് 8ലും 8 പ്ലസിലും ഉണ്ടാവുക. പുതിയ ഗോള്‍ഡന് പതിപ്പ് അടക്കം മൂന്ന് നിറങ്ങളില് ഫോണ് ലഭ്യമാവും. സില്‍വര്, സ്പേസ് ഗ്രേ എന്നിവയാണ് മറ്റ് നിറങ്ങള്. 4.7 ഇഞ്ച് ഡിസ്പ്ലേയാണ് 8ല്. എന്നാല് 8 പ്ലസിലെ ഡിസ്പ്ലേ 5.5 ഇഞ്ചും. ഐ ഫോണ് 8 പ്ലസില് ഡ്യുവല് ക്യാമറയും ഐഫോണ് 8ല് 12 മെഗാ പിക്സലുള്ള ഒറ്റ ക്യാമറയും ആയിരിക്കും പിന്നില് ഉണ്ടാവുക. ഡ്യുവല് ക്യാമറയില് പോര്‍ട്രൈറ്റ് ലൈറ്റിങ് മോഡിന്റെ ബീറ്റാ വെര്‍ഷനും സജ്ജീകരിക്കുമെന്നാണ് ആപ്പിള് അറിയിച്ചിരിക്കുന്നത്.\nപ്രകാശം അനുസരിച്ച് ക്രമീകരിക്കപ്പെടുന്ന ഈ സംവിധാനം പ്രത്യേക മെനുവിലൂടെയാവും ലഭ്യമാവുക.7മെഗാപിക്സലാണ് രണ്ട് മോഡലുകളിലെയും മുന് ക്യാമറ. മിഴിവാര്‍ന്ന സെല്‍ഫികള്‍ക്കായി റെറ്റിന ഫ്ലാഷുമുണ്ട്. ഗെയിമുകള്‍ക്കായി ഓഗ്മെന്റഡ് റിയാലിറ്റിയും പുതിയ മോഡലുകളിലുണ്ടാവും. ഏവരും പ്രതീക്ഷിച്ചിരുന്ന വയര്‍ലെസ് ചാര്‍ജ്ജിങ്ങ് സംവിധാനവും രണ്ട് മോഡലുകളിലുമുണ്ട്. 64ജി.ബി, 256 ജി.ബി സംഭരണ ശേഷികളിലാണ് ഇവ പുറത്തിറങ്ങുന്നത്.\nസെപ്തംബര് 29ന് രണ്ട് മോഡലുകളും ഇന്ത്യയില് ലഭ്യമാവും. ഐ ഫോണ് 8ന്റെ 64 ജി.ബി പതിപ്പിന് 64,000 രൂപയും 256 ജി.ബി പതിപ്പിന് 77,000 രൂപയുമായിരിക്കും ഇന്ത്യയിലെ വില. 8 പ്ലസിന്റെ 64 ജി.ബി മോഡലിന് 73,000 രൂപയും 256 ജി.ബി മോഡലിന് 86,000 രൂപയുമാണ് ഇന്ത്യയില്. 32 ജി.ബി സ്റ്റോറേജോട് കൂടിയ മോഡലുകള് ഇത്തവണ ലഭ്യമാവില്ല\n12 മെഗാ പിക്സല് വീതമുള്ള ക്യാമറകളാണ് ഐ ഫോണ് Xന്റെ മുന്നിലും പിന്നിലും. ക്വാഡ് എല്.ഇ.ഡിയോട് കൂടിയ ഡ്യുവല് ഫ്ലാഷ് പിന് ക്യാമറകള്‍ക്ക് കരുത്തേകും. ഇപ്പോഴുള്ള ഐ ഫോണ് 7നേക്കാള് രണ്ട് മണിക്കൂര് അധിക ബാറ്ററി ബാക്ക് അപ്പും കമ്പനി വാഗ്ദാനം ചെയ്യുന്നുണ്ട്. വയര്‍ലെസ് ചാര്‍ജ്ജിങ് സംവിധാനവുമുണ്ടാകും. നവംബര് മൂന്നിനായിരിക്കും ഐ ഫോണ് X ഇന്ത്യയില് എത്തുന്നത്. 64 ജി.ബി സംഭരണ ശേഷിയുള്ള മോഡലിന് 89,000 രൂപയും 256 ജി.ബി മോഡലിന് 102,000 രൂപയുമാണ് ഇന്ത്യയിലെ വില.


ഷോപ്പിങ്ങ് സൈറ്റുകള് മലയാളികള്‍ക്ക് അപരിചിതമല്ല. ഇന്‍റര്‍നെറ്റ് വഴി ഓര്‍ഡര് ചെയ്താല് ഗൃഹോപകരണങ്ങളും വസ്ത്രങ്ങളും തുടങ്ങി എന്തും ഏതും വീട്ടുപടിക്കല് എത്തിച്ചുതരുന്ന ചെറുതും വലുതുമായ നിരവധി സൈറ്റുകള് ഇന്ന് നിലവിലുണ്ട്. ആമസോണ്, ഫ്ലിപ്കാര്‍ട്ട്, ഈബേ തുടങ്ങിയവ അതില് ചിലത് മാത്രം. ഇവയെല്ലാം കേരളത്തിന് പുറത്താണ് നിലയുറപ്പിച്ചിരിക്കുന്നതെങ്കിലും നമ്മുടെ നാട്ടിന്‍പുറത്ത് വരെ അവരുടെ സേവനങ്ങള് ലഭ്യമാണ്. എന്നാല് ഓര്‍ഡര് ചെയ്താല് എന്തും ഏതും വീട്ടിലെത്തിക്കുന്ന ഓണ്‍ലൈന് പോര്‍ട്ടലുകള്‍ക്ക് നമ്മുടെ നാട്ടില് തന്നെ തുടക്കം കുറിച്ചിരിക്കുന്നു എന്നതാണ് ഏറ്റവും പുതിയ …\nസൂപ്പര് മാര്‍ക്കറ്റുകളെ മറന്നേക്കൂ, ഇനി സാധനങ്ങള് നിങ്ങളുടെ വീട്ടുപടിക്കലെത്തും Read More »\nപാക്കിസ്ഥാനിലെ പുതിയ ദ്വീപിന്‍റെ ചിത്രങ്ങള് നാസ ഔദ്യോഗികമായി പുറത്തു വിട്ടു. രാജ്യത്തെ ബലൂജിസ്ഥാന് പ്രവിശ്യയില് കഴിഞ്ഞ 24നാണ് വന് ഭൂമികുലുക്കത്തിന്‍റെ ഫലമായി തീരത്ത് നിന്ന് ഒരു കിലോ മീറ്റര് അകലെയായി പുതിയ ദ്വീപ് പ്രത്യക്ഷപ്പെട്ടത്. കടല് നിരപ്പില് നിന്ന് 20 അടി ഉയരത്തിലുള്ള ദ്വീപിന് ഏകദേശം നൂറടി വീതിയുണ്ട്. ഭൌമാന്തര് ഭാഗത്ത് നിന്നുള്ള ശക്തമായ മര്‍ദ്ദത്തിന്‍റെ ഫലമായി പുറത്തേയ്ക്ക് തള്ളിയ ചെളിയും പാറക്കഷണങ്ങളും മണ്ണും മാത്രമാണ് “ഭൂകമ്പ ദ്വീപ്” എന്നറിയപ്പെടുന്ന പ്രദേശത്തുള്ളതെന്ന് ശാസ്ത്രഞ്ജര് വിശദീകരിച്ചെങ്കിലും പുതിയ പ്രതിഭാസം …\nപാക്കിസ്ഥാനില് പുതിയ ഭൂകമ്പ ദ്വീപ്; ചിത്രങ്ങള് നാസ പുറത്തു വിട്ടു Read More »\nആമിര്‍ഖാന് വില്ലന് വേഷത്തിലെത്തുന്ന ധൂം3യുടെ ട്രെയിലര് ഓണ്‍ലൈനില് തരംഗമാകുകയാണ്. സെപ്റ്റംബര്3നു യൂ ട്യൂബില് റിലീസ് ചെയ്തത് മുതല് ഇതുവരെ നാല്‍പ്പത്തഞ്ച് ലക്ഷത്തില് പരം പേര് ടീസര് കണ്ടു കഴിഞ്ഞു. ബൈക്കില് പോകുന്ന ആമിറിനെ അഭിഷേക് ഹെലികോപ്റ്ററിലും ഉദയ് ചോപ്ര മറ്റൊരു ബൈക്കിലും പിന്തുടരുന്നതാണ് വീഡിയോയുടെ ഹൈലൈറ്റ്. ത്രസിപ്പിക്കുന്ന ആക്ഷന് പ്രകടനവുമായി കത്രീന കൈഫും രംഗത്തുണ്ട്. ധൂമിന്‍റെ മുന് ഭാഗങ്ങളെ നിഷ്പ്രഭമാക്കുന്ന ആക്ഷന് രംഗങ്ങളാണ് ചിത്രത്തിലുള്ളത് എന്നാണ് ബോളിവുഡിലെ പപ്പരാസികള് നല്‍കുന്ന …\nആമിര് ജോണിന്‍റെയും ഹൃതിക്കിന്‍റെയും റെക്കോര്‍ഡ് തകര്‍ക്കുമോ ? Read More »\nപരസ്പരം ഇഷ്ടപ്പെടുന്ന രണ്ടു മനസുകളുടെ കൂടിച്ചേരലാണ് വിവാഹം. ബാഹ്യ സൌന്ദര്യം, സാമ്പത്തിക പശ്ചാത്തലം, ജാതി,മതം എന്നിവയൊക്കെ നോക്കിയാണ് മിക്കവരും വിവാഹം നടത്തുന്നതെങ്കിലും മനപൊരുത്തം തന്നെയാണ് അതില് മുഖ്യം. അതില്ലാതെ വന്നപ്പോള് പല കൊടി കെട്ടിയ ദാമ്പത്യ ബന്ധങ്ങളും തകര്‍ന്നു വീഴുന്നത് പലവട്ടം നമ്മള് കണ്ടു. കേരളവും അക്കാര്യത്തില് വിഭിന്നമല്ല. ഒരു ദശകം മുമ്പ് വിവാഹ മോചനങ്ങള് വളരെ അപൂര്‍വമായി മാത്രം നടന്നിരുന്ന സംസ്ഥാനത്ത് ഇപ്പോള് അത്തരം കേസുകള് നിത്യ സംഭവമാണ്. കഴിഞ്ഞ വര്‍ഷം 40,000 …\nസിനിമാതാരങ്ങളുടെ വിവാഹമോചനത്തിന് പിന്നിലെന്ത് ? Read More »


താരൻ അലട്ടുന്നുണ്ടോ? ഇവ ഉപയോഗിച്ച് നോക്കൂ | tips prevent dandruff\nFirst Published Nov 21, 2021, 2:37 PM IST\nപലരെയും അലട്ടുന്ന ഒരു പ്രശ്നമാണ് താരൻ. താരൻ തുടക്കത്തിലേ ആവശ്യമായ ശ്രദ്ധ നൽകി ചികിത്സിച്ചില്ലെങ്കിൽ, ഇത് ഒരു സ്ഥിരം പ്രശ്നമായി മാറിയേക്കാമെന്ന് വിദഗ്ദ്ധർ പറയുന്നു. താരൻ അകറ്റാൻ പ്രകൃതിദത്ത വഴികൾ ഉപയോഗിക്കുന്നതാണ് കൂടുതൽ നല്ലത്.\nതാരൻ അകറ്റാൻ സഹായിക്കുന്ന ചില വിറ്റാമിനുകളും ധാതുക്കളും തൈരിൽ അടങ്ങിയിരിക്കുന്നു. മുടി കഴുകുന്നതിന് അര മണിക്കൂർ മുമ്പ് തൈര് ഉപയോഗിച്ച് തല മസാജ് ചെയ്ത് മുടി കഴുകുക ആഴ്ചയിൽ ഒരിക്കൽ ഇത് ചെയ്യുന്നത് ഗുണം ചെയ്യും.\nവെളിച്ചെണ്ണ മുടിയ്ക്ക് മികച്ചൊരു പ്രതിവിധിയാണ്. ഇത് മുടിയുമായി ബന്ധപ്പെട്ട പല പ്രശ്നങ്ങളും തടയുന്നു. മൂന്നോ നാലോ ടേബിൾസ്പൂൺ എണ്ണ തലയോട്ടിയിൽ പുരട്ടി മസാജ് ചെയ്യുക. തുടർന്ന് ഒരു മണിക്കൂറിന് ശേഷം മുടി ഷാംപൂ ഉപയോഗിച്ച് കഴുകുക.\nവിറ്റാമിനുകളുടെയും ധാതുക്കളുടെയും മികച്ച ഉറവിടമാണ് കറ്റർവാഴ. മുടി ഷാംപൂ ചെയ്യുന്നതിന് തൊട്ടുമുമ്പ് കറ്റാർ വാഴ ജെൽ തലയിൽ പുരട്ടുക. ഇത് കുറഞ്ഞത് 15 മിനിറ്റെങ്കിലും ഇടുക. ശേഷം ഒരു ഷാംപൂ ഉപയോഗിച്ച് കഴുകുക.\nഅല്പം ആല്‍മണ്ട് ഓയിലിനോടൊപ്പം ഒലിവ് ഓയിലും ചേര്‍ത്ത് തലയില് പുരട്ടുനനത താരന് നിയന്ത്രിക്കാന് സഹായകരമാകും.\nഉലുവപ്പൊടി തലയോട്ടിയിൽ പേസ്റ്റ് പരുവത്തിലാക്കി തേച്ച് പിടിപ്പിച്ച ശേഷം 15 മിനുട്ട് കഴിഞ്ഞ് കഴുകി കളയുക. ആഴ്ചയിൽ രണ്ടോ മൂന്നോ തവണ ഈ പാക്ക് ഇടാം.\nമുട്ടയുടെ വെള്ള തലയില് തേച്ച് പിടിപ്പിച്ചശേഷം അരമണിക്കൂര് കഴിഞ്ഞ ശേഷം ഷാമ്പൂവോ താളിയോ ഇട്ട് കഴുകിക്കളയാം. താരൻ അകറ്റാനും മുടികൊഴിച്ചിൽ അകറ്റാനും മുട്ട മികച്ചൊരു പ്രതിവിധിയാണ്.